
POSVETNA PJESMA 


Vi, koji ste vazda krasnih vam očiju žarom 
Sve ove mi pjesme svojim uznietile čarom; 
Vi, koje ste krive, da su žalostne toli, 

Da zdvajaju često, da se viju od boli, 

I smješkaju opet, prem malo takovih ima, 
Ko proljetno sunce, kad se svršuje zima; 

Vi, koje ste znale svladat mi ponos i slavu, 
Pod koljeno svoje moju sagnuti glavu, 

I mlado mi srdce hladnoćom na dvoje sjeći, 
A niste mi htjele rieči utješne reći, 

Već mamile tisuć suza prezirnim mukom, 

A niste nijedne bielom utrle rukom; 

Vi, koje ste mogle u raj me uznieti, 

Rad kojih ću tužan prerano umrieti: 
Ljepotice moje, mnogo još užijte slavlja, 

Vas knjižica ova liepo i smjerno pozdravlja. 


5 





MAJKA I ČEDO 


Na moru plovi šajka, 

U šajci sjedi majka, 

Ter ljulja svoje čedo, 
Razcviljeno i bliedo. 

»Ne plači, milo diete, 

Ta vali ti ne priete. 

Ne tuži, ah, ne tuži, 

Neg ručicu mi pruži. 

»Ne boj se morskieh vala, 
Već otca boj se zala, 

U pučini sad mora 
Odtjera koj nas s dvora. 

»Nek Bog mu to oprosti, 

Ti sa mnom hoćeš nos’ti 
Svu biedu, ka nas čeka. 

Ka čeka nedaleka«. 

Tad gorke s oka suze 
Na čedo lievat uze, 

Milovat svom ga rukom, 
Ušuti ovo mukom. 

Ter sladko se nasmije, 

O vrat joj se ovije, 

Te majci progovori: 

»»Što tebe, majko, mori?«« 

»Oj diete moje drago, 

Oj duše moje snago, 

Ke biede meni priete, 

Ne mogu kazat, diete.« 

Polagano s iztoči 
Sad bura bliže kroči, 

Te strašno biesnit stane 
I na čun s vali bane. — 

Sad vali strašno biesne, 

Sad bljesk na nebu bljesne, 
A majka stišće čedo 
Razcviljeno i bliedo. 

Zahuji strašna huja, 

A podiže se struja, 

Ter o zid čunom tresne, 

U tren taj bijes zabljesne. 

Razmoli čun se mali 
I majka sad se svali 
Grozeće u dubine, 

A bijes opeta sine. 

Na grudi stišće čedo 
Si majka svoje bliedo, 

U burno tone more 
I već ih ne bje gore. 


NOĆNI KONJICI 


Što jezde, što jezde u burnu noć, 

Ko da im je čitavi svijet proć; 

U tren ko da im je proći taj sviet 
U brzi ognjeni striele liet? 

I jezde i jezde konjika dva, 

Za njimi se vrtljuga oblakom pra 7 , 

I zvižda im vijor u bieli obraz, 

Kad jezde kroz dubok i uzki jaz. 

Taj prvi konjanik sa konjem je mrk, 
Taj drugi je biel i biel mu je brk, 

Iz oči mu bliska čudnovat plam, 
Bjeloćom se sjaji i odjeće pram. 

A konj mu je biel ko ledeni zid 
Kad mu se zacakli od mjeseca brid, 
A očmi sjevka ko munjina — plah 
Iz nozdrvah liže ognjani dah. 

-I gone se konji i konjici ti — 

Nit koji god od njih postati hti 7 , 

Ko kada zablisne ognjani blies 
I odmah za njime grozovit tries. — 

Kroz šumu i lug, kroz tamni gaj, — 

— Zasvietli im k tomu i mjeseca sjaj 
Kroz poljane lete strahoviti grob, — 

— U takovu burnu noćnu dob ... 

Tad drugi govori prvaku svom: 

»Ta, brate, što bježiš, da ubi te grom, 
Zar ne znaš, da smo se obrekli u boj — 
Počekaj me malo, počekaj i stoj. — 

»Kog prvog pogubi mahniti rat 
Da drugom naviesti, da poginu brat, 

I ja ti navieštam, da pogubi nož 
U boju i mene — dušmanah množ. — 

»Kad ne ćeš mi stati« — pograbi za pas, 
Od straha se prvi ukočio vas, — 

I sruši ga drugog ledeni dah 
U crni i mrki grobovni prah. — 



SMRTNA PJESAN 


I 

»NejcT od mene, nejd’ od mene, 
Ne ostavljaj ljubu svoju 
Ko u jesen list ostavlja 
S mraznog vjetra granu svoju«. 

»»Slava pređa uznosi me, 

Da ju pjevam širom svieta, 

Ne ću, ljubo, ne ću moći 
Poslušati tvoga svjeta.«« 

»Tko će gusle tvoje slušat, 

Tko li tužne pjesme tvoje 
Tu ih slušat, tu ih slušat 
Barem hoće srdce moje«. 

»»Kad će s nova procvast cvieće, 
Kad proljetno sunce sjati, 

Onda čekaj, onda čekaj, 

Da se Milko tvoj povrati««. 

»Ostavljaš me dakle samu, 
Ostavljaš na tugu moju, 

Ostavljaš me da namiriš 
Tvrdokoran želju svoju«. 

I on ode širom svieta, 

Da uznosi pređa slavu, 

Da u grudih mladom rodu 
Plam uzpiri — vatru pravu. 

Svud uz gusle svud pjevaše, 
Svud od kuće pa do kuće, 

Da prelije mladom rodu 
Svoga srdca vatre vruće. 

II 

»Što mi čekaš Milka tvoga? 
Našo si u tuđem kraju, 

Našo ljubu drugu, tebe 
Ostavit će tvojem vaju«. 

»»Ne će, majko, ne će, majko I 
Kad će s nova cvieće sjati 
Proljetnoga od sunašca, 

Tad se Milko moj povrati««. 

Majka kćerku nagovara, 
Zaboravi da svog Milka. 

Djeva vene, s tuge vene 
Ko što s mraznog vjetra biljka. 

Bogat Branko Jelku snubi, 

Da mu svoje srdce dade, 

Jer u cielom nema selu 
Nigdje djeve tako mlade. 

Liepim darom od bisera 
Brankovoga od snubljenja 
Polagano tužnoj djevi 
Polagano bolca jenja. 






III 


Zveče čaše — gosti buče, 
Nakićeni vincem rujnim, 

Vite djeve lako plešu 
Posipane cviećem bujnim. 

Te se vitim kolom viju, 

Kao ptice golubice, 

Samo tuže jedne grudi, 

Samo tuži jedno lice. 

Zaručnice nij’ radostne, 

Što joj Branko milo dvori 
Kao da ju od spomeni 
Prošlih dneva tuga mori. 

Čuj! ko sladki romon vrela 
Glasi pjesme vani zvuče, 
Umire se u dvorani, 

Svatko sluša pjesni muče. 

Evo gusla, pjevaoca! 

Na njem sjajne nij’ odore — 
Halja prosta — rujno lice 
Razsijano ko od zore. — 

Kad zapjeva pjesan divnu, 
Pjesan divnu rajskih slasti, 
Svako srdce — svaka duša 
Njegovoj je tuj u vlasti. — 

Zaručnica suze suzi, 

Suze suzi ko u vaju. — 

Na što li ju ovi zvuci, 

Na što tužnu spominjaju? 

Njenom se u milom oku 
Sjajne od luči suze bliešte. 
Zašto sjajne, zašto kanu 
S pjesnikove pjesni vješte? 

Prostranoj kad u dvorani 
Krajnih glasa pjesme nesta, 
Kao jeke u dolini — 

Svatko svoga traži mjesta. 

Zaspala li zaručnica? 

Što se tako ukočila? — 

Ne čuješ joj blago daha, 

Ne čuješ joj srdca bila. 

Ko što cvieću povehnulu 
Popareno što od mraza, 
Odlećelo čarno milje 
Njezinoga iz obraza. — 

Jošte tiho šapće »Milko«, 
Vječni san ju obuhvati, 
Proljeće je — cvieće cvjeta, 
Milko njen se već povrati! 





SASTANAK 


»Dođi, oj, dođi doskora, druže mili, 

Bez tebe više živjet ne mogu jadna, - 
Danju i noću za tobom srdce mi cvili, 

Danju i noću srdcu si uzdišem sa dna. 

Tebe još nema, te nema, živote sladki! 

II si se drugoj nevjeran pređo krasoti, 

II ti je rakom mora zelenac gladki, 

Ili se bijuć pučinom opireš sloti«. 

Nariče djevica pokraj obale morske, 

Lagani vali biele joj nožice ljube, 

Suze joj suše lahori s krajine gorske, 
Otrovna dočim joj guja se u srdce dube. 

Nema te nema njega! Vratili svi se, 

Kojino s njime zabrodili morem širokim, 
Valjda mu brod se razbi gdjegod o klise, 

Pa mu sad more grobom vječnim, dubokim... 

Ko da je more razumilo njezine jade, 

Jačim i jačim u obalu bije vali, 

Sve se to bliže k tužnoj djevici krade, 

Jednim ju zagrljajem u dno si svali... 

Dragi se suprotnu naporom silnim oluji, 
Sladkom ga okrepom kriepila ljubovna nada, 
Njome se oprieči hro smrtonosnoj struji, 
Njome si spasi i život, vihore svlada. 

Opet se smieši nebo svakomu stvoru, 

Tišim se romonom burno valovlje niše, 
Vjetar, domalo glibeć ponore moru, 

Mirisnim sada dahom povoljno diše, 

K obali žuđenoj krenuo slomljenu lađu, 
Silnijim lietom misli mladićeve spješe, 
Obalom munu mu oči, dragu da nađu, 

Ali je nigdje bolne ne vidješe. 

Crnom pošao slutnjom draginu domu, 

Majku joj nađe gorko kukajuću: 

»Majčice sladka, vratih se zlatu svomu, 

Gdje mi je, da ju u svoju udomim kuću?« 

»Čemu me pitaš, ja ti ne znadem za nju, 
Davno se davno od majčina srdca vinu, 
Valovlja burnog prisluškuj udaranju, 

Pitaj ga, da T ju zakloni u dubinu?« 

Sunce, nebesa za nju jedinu pita, 

S grmom i travkom svakom o njoj zbori 
Korakom naglim puklog mora se hita, 
Zahman ga pita: »Gdje mi je draga, govori! 

Tužniem velom zastire noćca tamna 
Majčicu zemlju, slazeć sve niže i niže, 

Pustimi dvori iztiče svjetlila plamna, 

Pa se i mjesec visok na vidik diže. 

Tad će se odtisnut mladić propalih nada, 

Pa će zaplovit morem tajnovitim, puklim, 
Čudna tišina veljom pustinjom vlada, 

Tek će se veslo odzivat topotom muklim. 





Suznim pozire okom u tajne dubine, 

Bajne u vience morsko se svija cvieće, 

K njemu će bielimi krili da lahorno skreće. 
Tad će u glibu nešto biela da sine, 

Pred njim se stvorila djevica divne krasote. 
Šireći biele ruke k sebi ga mami, 

Do dna se more sjaje od njene divote, 

Traci su žarkoga sunca njezini prami. 

»Vratih se, druže, iz dubina tajnih 
Kristalnih iz dvorova morskieh vila; 

Vile se smilile s mojih suzica vajnih, 

Pa sam se k njima — k njima nevoljna svila. 

Pođi-de sa mnom u dvorove radosti cvjetne, 
Svietom mi suza i jada više ne bludi, 

Pođi vjekovat sa mnom časove sretne, 

Žurno, dragi, na biele mi spusti se grudi.« 

Glas joj zvoni kano srebrna žica, 

Zamamnim glasom srdce mu zaniela jadno. 
Vid mu zasliepila čarom svojega lica, 

Pa ga privukla na grud u naručje hladno ... 

Čudnim se sitne zviezde očima sjaju, 

Žarkog se lica mjesec čudi s visine, 

Dvoje gdje dragih nježnu u zagrljaju 
Posred tajnih dubina morskieh gine. 


NA ZABAVI 


Jedinac ti u družtvu glasnom, 

Bučećem pjesmami i razgovorom, 
Gonećem muk u času kasnom, 

Ti djevicom očaran krasnom 
Tužaljivo to sklanjaš lice, 

Nasladujuć se divnim uzor-stvorom. 
De, pođi bliže poput drugi. 

Dragotom sretat rieči njene, 

Ne obaraj te oči niče 
Ko tajnom tugom orošene, 

S mučljivosti da ne dostaneš se ruga! 

Daj kucni čašom, da ti zvonko zvekne, 
Razgali srdce pićem plamnim, 

I pusti krvcu, da ti licem tekne, 

I duša sievne okom tamnim. 

Golubici de priđi sladkoj 
I očituj u rieči gladkoj, 

Da u srdcu ti nešto bije 
Ko milje — ako ljubav nije. 
Nasmiehnuše Y se usne rujne, 

I bude T milo ti odreći, 

Na glase hrlo sladkočujne 
Priteci sretan svojoj sreći! 

A bude li se ona ljutit, 

Pregarajuć ćeš k drugoj se uputit. 

Ti bježiš! bježiš! — — — 

A kuda ćeš u tamnoj noći? 

Pod noćnim li će velom proći 
Vredovitoga srdca jadi? 

Zar da ti ona ranu srdca hladi? 

Molećim okom u nebesa težiš, 

Kud zagone se crne oblačine, 

Kud zviezda će za zviezdom da izgine, 

I u tom mraku noćne sjene 
Još jasnije ti oči sjaju njene, 

Još jače čuješ u tom muku 
Svog uzbunjena srdca buku .. . 

O, da joj srdce — srdce znadeš tajno! 

To skromno, čisto vrelo, 

U kom se nebo, sunce, mjesec, zviezde sjajno 
Ogledaju, visoke gore, cvjetni gaji: 

U kom se ciela narav taji. 

Da znadeš to ljepote sielo! 

Da vidiš onu bujnu vrevu 
Krasnolikih mladića, 

U mladosti bujećih sievu, 

Milosjajnoga oka, zlatnog vlasa, 

Junaka vitkog stasa, 

I hitrijih od sokolića: 

U njenom srdcu — vrelu tajnom 
Odsievat će ljepotom sjajnom. 

Pa još da sluhneš, skloniv glavu 
Čudnovate bi čuo zvuke 
U njenom srdcu zvonit, 

Ko uzdahe ljubovne muke 
Uznašajuće njenu slavu, 

I pjesme čuo bi romonit, 
Sladkorjeke i zvučne, 

I strastvene i bučne, 

Ljepotu uzornu slaveće, 

U žaru ljubavi toneće. 

Na časak da se dostaneš te sreće, 
Na časak bar u srdce njeno gledat, 
Drhćućih grudi počeo bi predat: 
Potražio bi suznim okom tamo 
Sred meteža tih bujnieh slika 
Sam svoga lika: 

I našao bi — bliedu sjenu samo, 
Od drugih zatomljenu, 

Duboko na dnu 
Samotnu zapuštenu, 

Sirotu jadnu 

Ko suho drvo usred raja, 

Bez cvieta i bez sjaja. 

Ti slutiš to — i bježiš zato 
Pod mračno krilo noći, 

Zaboraviti hoćeš lice umiljato, 
Čarobite mu modre oči; 

U gustom neprozirnom mraku 
Prolievat ideš od priegora suze, 

U bolu trzajuć se jaku, 

Što pokoj ti i radost uze. 

I plači, plači! Tvoja sreća, 

Uminuše P njeni čari! 

Za tebe nema u nje cvieća, 

Kad sretnijeg ju ljubav žari ... 




PRIJATELJU BORAVECEMU U RIMU 


Žarkovitim trakom sunce na zapadu gori, 

A neznano, tajno čeznuće srdce mi mori, 
Tjeskoba mi težka ko teret dušu pritište, 

Tom teretu krileć se smjelo otet se ište, 

I laganih krila poput nebeskieh magla 
Poletjela silno — lietom vijora nagla. 
Blagoslovnim čuvstvom domovinu tužnu ostavlja, 
I jarkomu jugu liet silovit upravlja. 

Na žarkom se suncu italskoga neba grije, 

I peruti vitke poput orlovih vije. 

Četrunovi luzi, mirisni mirtovi gaji, 

Ti puni bujnoga cvieća talijanski kraji, 

Visoki vrhunci strmoga Apenina 
U čarnih se pod njom razstrti sjaju milinah. 

A1 ne da se mamit ona, k vječnomu gradu 
Svoj upravlja liet, otevši se željnomu padu, 

I smirena ondje stegnutih krila staje, 

Te uznosnim čuvstvom — vječni Rim razaznaje. 
Sred bučnieh ulica pusta i samotna bludi 
I prijateljeve traži tu iskrene grudi, 

Tuj onoga traži, za kim je čeznula tako, 

I koga je ljubila uviek svejednako. 

A1 gdje će ga naći? Možda u svetome hramu, 

U čistom žareć se ondje uznosnom plamu 
Uz uzore divne slavnoga Rafajila, 

Gdje podno Madone srdca se skrušena svila, 

II možda snatrećeg sred mračnieh razvalina 

Kog drevnoga doma silnoga Rimljanina? 

Ah, zalud ga traži, zalud bludi po gradu, 

I bude li našla gdjegod sladku si nadu? 

Na obalu Tibra grad bučeći ostavlja 
I izlazi — kud rieka šumnim se valovi javlja 
Sred cvjetnih se vijuć poput zmije gajeva, 

I gdjeno naranča dozrieva zlatnoga sieva, 

Gdje mrtve grane hladne sjenice viju, 

I tajno u sjeni srdca ljubeća kriju. 

Ha, tu si mi dakle, tu si mi, mili druže, 

Zar tako očarale tebe talijanske ruže? 

Tu sniješ ljubovne sanke — blage ti sreće! — 
Ne sluteć, da se prijatelj k tebi sad kreće. 

Bar hrvatskom milom ga rieči sretati skoči 
I radosti suzu pusti teknut na oči. 

Što gledam? Biele te poput mramora zmije 
Ogrljuju tiesno — ah, takvim izbjeći nije — 
Ogrljuju tiesno, pak te privijaju na se 
I čudne iz ustiju tvojih izmamljuju glase. 

Ne, niesu to zmije — ženske biele su ruke — 

I meni su takve dosta već zadale muke. 
Prisakriv se tajno, puštam te snatrit sama, 

Kad tako te očiju crnih občinila tama, 

Iz koje se poput zviezde noćna za mraka 
Talijanska toči duša žarkovita, jaka; 

Kad tako te punane grudi talijanske smele, 

Niz koje se zamamno crne zavojke svele; 

Kad plamena ljubiš ustanca rujnoga cvieta, 

Iz kojih se liju stihovi zvučnog soneta, — 

U grmlju se zaklanjam gustu, smetat vas ne ću. 
Iz kriša vas gledam sjedat u mirisnom cvieću 

I divim se izboru tvomu — krasna je Blanka! 

I sjaja i čarna poput južnoga danka. 

U ljubovnoj gledam vas slasti splinut u jedno, 

I samom mi drhće srdce u grudima biedno. 
Popirnuo vjetrić tihi iz hladnije strane, 

Nabujali ljubeći cviet kraj vas će da mahne, 
Razljubio vam lica, rieči sladke vam lovi, 

I plaman tad njima žurno do mene plovi. 

Tu slušam — gdje živom Taljanka riečju te mami. 
Da pustoj i mračnoj sjevernoj otme te čami, 
Ponuđujuć čare ti — divne pokazuje kraje, 

Gdje lagoda sladka, gdje nježna razkoš se sjaje, 
Domovinu novu, u kojoj ne zalazi sunce, 

Ko duša talijanska uviek vedra podpunce: 

Gdje mirta i lovor po mračnih se skalinah penje, 

U hladu krijući slave propalo stienje; 

Kud čarne se ore pjesme Danta, Petrarke, 

U sanke srdca ljubeća ljuljajuć žarke; 

To zamamnom riečju, to tamnoga oka blieskom, 

To ljubavi mami te silom — silom nebeskom. 

U strahu te gledam, gdje ti podrhćuju grudi, 

Gdje ponosnog oka pogled k sjeveru bludi, 

Gdje lica ti planula čistim, hrvatskim žarom, 

Gdje suznim se okom italskim otimlješ čarom. 

To ponosnom rieči — pričaš o narodu milom, 

I srdcem poštenim, i dušom bistrom i čilom, 
Miroljubnom svagda — strašnom, branit li pravo, 
Kad mira mu stan bjesoduh podire đavo; 

Prem palača nema, ni sjajnih nema hramova, 

A1 nema ni lažnih kumira, ni krivih bogova; 
Četrunom i mirtom kraji li njegvi ne cvatu, 

A1 gorice rode vincem rujnim Hrvatu, 

Uz koje si pjeva — ne pjesme divlje i strastne — 
U kojih junake spominje, bojeve častne, 

I djevojke mile, što gorskom ružicom dišu, 

I kako im grudi ljubavlju čednom se nišu, 

I kako u očima modro nebo se zgleda, 

I kako na lica zore rumenilo sjeda. 

Ah, Dušane! Dušane! oko mi stalo se močit, 
Suzdržat se dulje ne mogu, do tebe ću skočit, 

Za toliko vjere! u draga ću ljubnut te usta, 

Taljanke da sretno te minu zamamna, pusta! 

I kako ću skočit — shvate me ručice drage, 

I njene me sretnu oči mile i blage; 

»A sniješ li o meni?« draga će pitat uto, 

Ah, prosti! prosti! pogled njen me je sputo. 

VOJVODA 


I 

Još jednom pritegne konja i suzniem okom 
Sa milim se oprašta domom i odjuri skokom. 
Još dugo mu potla u duši gradić sja se 
I žena, gdje lievom na okno uprla se, 

Gdje desnu na pozdrav snježanu podiže ruku 
U polazak sretni, trublje jer sliedio zvuku. 

U žarkome sunca zahodećega traku 
U oku joj vidje sinut suzicu laku, 

A tihani vjetrić, što s visoke gore se spušta, 
Donosio njen mu »zbogom« tajnoga šušta. 
»Hoj! konjiću vrani, skokni-de samo ljuto 
I ocjelnom podkovom bij o kamenje kruto, 
Silovitim lietom vjetra da si mi teko, 

Još ovu je noć nam stići daleko, daleko!« 

I ko da su biesi ga pognali, konjić ti krene, 
A začas ga tielom biele posule pjene; 
Kremenita iz tla iskre kopitom bije, 

A crna se na njem griva vijori, vije. 

Na konju se hitrom sjetan vojvoda zguri, 
Tamnovitim okom tiho preda se zuri, 

A oko se ljeska, čas mu se opet muti, 

Baš ko da se sad tuži, sad se opeta ljuti. 

Pred dušom mu sja se žena obraza biela, 

A kraj nje vrag mu kleti pogleda smjela: 

Taj krvavi mač mu u srdce upire eno — 

A žena ga cieli — bolno, izranjeno... 

I ko da su biesi ga pognali, konjić je teko, 

Još ovu je noć im stići daleko, daleko! ... 

Po krajini tiho; niti što muka mu smuti, 

Konjića tek topot po kamenoj cesti je čuti. 

Ni živa ih duša na biegu silnome zgleda, 

Tek s prozirna neba eno mjeseca blieda, 

U mračno se lice vojvode ljutog smijuca, 

A strmom ga prateć gorom na put svjetluca. 

II 

Po mutnom se nebu viju oblaci tamni, 

A užasno treskaju po njih gromovi plamni. 

Na poljani bojnoj vrve dušmanske čete, 

U bliesku se gromom mači smrtonosni sviete. 
Strahovitim hujanjem bure lomnja mačeva 
I ranjenih vapaj u pjesan groznu se slieva. 
Bjesovitih konja topot i tutanj kolesa 
Kamenito bojište krši i do dna ga stresa; 

Od navale silne dušman se hametom stravi, 

U vlastitom mlazu krvi strven se davi. 

A tko li je, koj ga takvim progoni biesom? 

Od zamaha ljuta mu mač se obara triesom — 

A grmljavom klika ljute vodi junake 
I kletoga vraga zgrće u pokoja rake! 

Po konju se pognuv ovud i onuda mune, 

Razprho se dušman prahom, ko vjetar kad dune. 
Ej, mora da bude junak, pregalac smjeli, 

Kad tako srčanom rukom dušmane dieli! ... 

HI 

A što se to svietle sjajni vojvode dvori, 

A kakovom svirkom i pjevankom svod im se ori? 

Po visokih stienah vienci cvieća se viju 
I razkošan miris po kićenoj dvorani liju. 

A okolo stola silni posjeli gosti 

I huče — i srču vinca rujnoga dosti! 
Očekuju T tuđe se kićeni svati, 

II možda se vojvoda već iz pokolja vrati? 

U vojvode nema kćerce, poroda mlada, 

I proscu ne cvate tuđe nikoja nada. 

Pogleda j-đer stolom i gostiju lica razmotri: 
Uz domaća znana — tuda su do dva, do tri; 
A1 koliko gođer stolom oko ti kola, 

Tuj vojvode nigdje lica ne opažaš ’hola! 

Na pročelju stola vojvodica sjela, 

A radošću sievaju bujnom lica joj biela. 

Po vitom si vratu crne spustila prame, 

A oko joj žeže iz dna čarobite tame. 

Da, sladko se nasmješkuje, strojno se kreće, 
Sa susjedi zbori blažena s velike sreće. 

A1 komu se ljubezno ona sagnula sada 

I šapnula tajno rieči sladkoga sklada, 

Nadatijivo pružila nježno mu desnicu svoju, 

II drugu mu ljubavi milost nudila koju? 

Iz pristranka da ga motriš, scienio bi ga 
Svjetnikom možda njenih tajnieh briga; 
Pristupi mu bliže, te zamietit ćeš namah, 

Da mjesta mu nema tiem u dvoranama. 

Po prkosnom licu, po zlobi potmula gleda, 

Što paklenim žarom s hladna odsjajuje leda, 
Sa užasom poznat ćeš Gruju, kletoga vraga, 
Na kojega vojvoda osvete gromove smaga 
Rad uvrede strašne, što mu je nanio jednom, 

Sa prvom ga grješno razstaviv ženicom vriednom. 
A1 minula po tom ljeta bogovetnim redom, 

I našla se druga druga vojvodi siedom, 

A1 kako je god pregorio ljubav si staru, 

Pregorio nije uzroka osvete jaru. 

Ha! osveta strašna po mozgu mu vječito vrvi, 

Bar Grujevom da mu je dano ugasit ju krvi! ... 

Pa ipak je Grujo kod nje; čudnoga čuda! 

Šta, zar se je stara mržnja razhlapila kuda? 

Ta pogledaj samo začas vojvode ženu, 

Naslutit ćeš pomirbu mržnje uz udvornost njenu. 
A1 tko da ju smiri — kad ovdje vojvode nije? 

Ta davno je otišo u boj, da dušmana bije, 

Pa možda već zemlja kosti krije mu trudne; 

A njegova žena — ah, žene žene su čudne! ... 
Vesele se gosti, plešu, pjesmice zuje, 

U mraku se noćnom topot konjića čuje ... 

A1 trže se vojvodica, Grujo se trže, 

Zamjenjujuć šapat grožnjom hitaju brže, 

Grozota im čudna mozgom silno zavrti, 

Ko stravljeni šapću o maču, o uboju — smrti... 

IV 

Ah, koli je sladko poslije napora, muke, 

Uživati mir i trudne skrstiti ruke, 

A kuda je slađe poslije duga odsuća 
Cjelivati žene usta slađahna, vruća! 

Ponaškrapan konjić krvlju dušmana kletog 
Iz pokolja vojvodu nosi do kućišta svetog. 

A1 koliko vojvoda konjića bocka i tjera, 

O zapreci posrće svakoj — kano ti vjera. 

»Aj, konjiću vrani, što mi se danaske smuti, 

Što posrćeš skokom — zar ti neznani puti? 

II možda te vrieđa nevjera staroga druga, 

Što mračnim se licem iza oblaka ruga? 

Ej, što nam je stalo, bude li putem nas pratit, 

I bez njega mi ćemo mrakom kući se vratit!« 

A1 posrće konjić opet — ko da se smuti, 

A vojvode dušu čudni prolaze sluti... 

»Poteci još malo — bar sada se bjegati pašti, 

Zar ne vidiš dom u mraku, gdjeno se lašti? 

Ne zvoni li u tvoje uši slavlje iz grada, 

Što povratku sretnom žena mi pripravi mlada?« 

A1 ne čuje konjić — posrće, ko da se muti, 

A vojvode dušu mračni prolaze sluti... 

I začu se topot konja do stepena dvora, 

A čudno se uto svjetlost pogasi zgora; 

Zatihnula začas svirka i veselo pjenje, 

A mračno i mrtvo zja na vojvodu stienje; 

I posrće konjić opet — ko da se muti, 

A vojvode dušu strašni prolaze sluti.. . 

Sa biesnoga odskoči konja vojvoda tako, 

Koraca uz skaline starac muklo, polako, 

Ali koliko gođer zove, koliko čeka, 

Ni živoga ne ču stvora, — zbori tek jeka. 

Ta zar je začaran, misli, san ili ga ludi? 

Po mračnieh tapajuć sobah — do ženine bludi, 
Milozvučnom rieči pita, traži po mraku, 

Kad bljesnula netom soba u mjesečnom traku, 

Dva lika, dva poznana, zasjala pred njime uto, 

Zar Grajo? Zar žena? U rukuh im gvožđe je kruto, 
Zamahnuli mačem na vojvodu istoga trena. 

I da ga je onaj — al baš ga pogodi žena! ... 

MLADIĆEV SAN 


Daleko za gorom, za pećinom velom, 

Što oblak ju krije koprenom bielom, 

Daleko, daleko u tihanom dolu 
Jedinica nada mu, utjeha bolu. 

U dolini tihoj kućica mala, 

Lipiku u hladu do potočna žala, 

U kućici otac, majčica mila, 

O kojih je duša mladićeva snila. 

A dolinom dalje, kud potok romoni 
Kud srebrnim valom ko zvonašcem zvoni, 

Sred cvjetnoga vrta izba se krije, 

Tuj draga mu... o njoj neprestano snije. 

Kroz zievanje mraka, kroz vijanje slote, 

Nad bezdno, nad propast, kroz noćne strahote 
Ko zviezde brodara noćne za tame, 

Ah, oči ga doma dragine mame. 

Nebotične gore, nabujale rieke, 

I žeđa i glad i bolesti prieke 
Poprečke mladiću su na put stale, 

Al ljubav, al oči mu dragine sjale! 

I sunce i mjesec na počinak tone, 

Neprestano čežnje mladića gone, 

Zatrudnjele noge, klonula glava, 

Od puta daleka tuj klone da spava — 

U svoje ga krilo ruža zavi, 

A vjernu mu ljubav slavulj slavi, 

I da mu je snivat slađe i tiše, 

Ni laskavi vjetrić grančicom niše ... 

I k rodnomu kraju na krilima sanka 
Ko selicu lastu za proljetna danka 
Zanosilo mladca tajno čeznuće 
Nad gore, nad dole do rodne mu kuće. 

I radostnim okom i srdcem drhćućim 
U sjajnoga sunca tracima mrućim 
Zelena sred drvlja ko janješce bielo 
On ugleda domak — ljubavi selo. 

Još zamalo, zamalo — sladke, ah, slasti 
Na grudi će otcu, majčici pasti, 

I što mu je slađe — dragu će grlit, _ 

Tko plakati ne će — ne će li hrlit! 

Nut šarenog psića, stražara staje, 

Gdje mladcu u pozdrav veselo laje, 

I vranca mu, druga mlađanih ljeta, 

Gdje vriskom i rzanjem bučno ga sreta. 

I drhćući ko da mu klonu snaga 
Koraknuo preko rodnoga praga, 

Još casak — i eno na glave dvije 
Na siede im — suze zahvalne lije ... 

I ko da mu dušom nešto mune, 

Iz rodnoga doma žurno sune, 

Ni majke, ni otca slušat ne će, 

Niz potočić bistri dolinom slieće. 

Uz potok bistrotek, što ravnju romoni 
I srebrnim valom ko zvonašcem zvoni, 
Sred cvjetnoga vrta izba se krije, 

Tuj mladčeva draga ... za njom se vije. 

Za ružinim busom u vrtiću milom 
Bjelasa se nešto ko goluba krilom, 

Dvie kriesnice sinu ko noći iz tajne — 

No niti je golub, ni kriesnice sjajne. 

Ta golubi pršu od ljudskoga gleda, 

A kriesnice sjaju kad noćca zareda, 

A1 ovo ne prše, a danju se svieti, 

Mladiću u susret razdraganu leti. 

I ko da je ruku zasegom jednim 
Sve slasti, svu sreću grudima biednim 
Priključiti željan povlači na se — 
Prigrljuje mladić dragine krase ... 

No što li ga žacnu, od šta se trže. 

Što sladkoga iz sna na javu ga vrže? 

Svud neznani krajevi — tuđinstvo prieko, 
A njegova draga daleko, daleko ... 

Po tielu ga prolazi čemer ljuti, 

Ni ustat se ne može — mozak se muti. 

A što li još oči mruće mu zriju? 

Ah, okolo ruke savitu zmiju! 




BIJAŠE TO VEČER . . . 
( 1873 .) 

Bijaše to večer tamna i tajna, 

Da mišljah, nebo i zemlja će proć; 

Ko zviezde nebeske dva oka — dva sjajna 
Sievahu mi u to razganjujuć noć. 

Dvie zviezde nebeske! — dva anđela raja 
Od zanosa mišljah gledati ja, 

Kad zamro, začaran s tvojega sjaja 
Utapah se dušom u oka ti dva. 

Starina al mjesec sa svoje visine 
Zaviđao luđak sreći mi toj: 

Kroz prolome oblaka lukavo sine, 

Da gleda u čaroban obraz tvoj. 

Mah potočić gorski šumjeti stade, 

A šumom mu romoni ljubavni žar, 
Raztuženi slavić s propale nade 
O ljubavi pjevnu u taj par. 

I s razkošnim dahom ružina cvieta 
Slievaše se uzdah s uzdahom, — 

Oh ljubavi, ljubavi, srećo ti svieta, 

Sva slast je nebesa u naručju tvom. 

MOLBA 


Oj zovni, dušo, zovni me još jednom! 
Toliko mi je sladka radost čuti 
Izustit ime ustnicom ti mednom, 

Daj zovni, zovni! — ma i tisuć puti. 

Dozivali me često — nikad tako! 

Sa priezorom su mene spominjali, 

I kad su zvali — zvali su u pako, 

A s imenom i mene proklinjali. 

Tek jedne su me ustne milo zvale, 

Al zamrle su za me dugo veće; 

I majčine su milkom odisale, 

Al majčicu već krije grobno cvieće... 

Sirotče ostadoh u svietu tada, 

Ko izgubljeno diete usred tame: 

Bar, dušo, ti spomeni mene kada, 

Da znadem, da još netko mari za me! 

SVETOKRILAC 


ZamuČalo je sve pod velom tajnim 
Utješiteljice noći — na tihoći, 

Po nebu blieste zviezde licem sjajnim, 

I raduju se vjernoj majci — noći. 

A ona slazeć s neba smiva suze 
Sa blieda lica težkih nesretnika, 

I tiša jade, što im srdca uze, 

I zastire im lica — tužna lika... 

Za tihom noći svetokrilac sliedi, 

Ko blagoslov za molitvom dočetom, 

I utjehu u bolna srdca ciedi, 
Zamjenjujuć im zdvojnost nadom svetom. 

Iz praha digoh oči suzne k njemu, 

A tad razakrih pred njim srdce svoje, 

I dušom mu iztužih bolu niemu: 

Ah, gleđi, čisto vrelo, jade moje! 

Za časak čuh ga slietat zujnim lietom, 
Gdje nad srdce se moje nadvi lako: 

Sve slasti, raj i nebo ćutih netom... 

A1 kada prhnu, vidjeh, da je plako! 

DOMOVINI 


Baš svagda spominjuć te, majko moja, 
Od boli planem i od nepokoja, 

I tužno mi je, plakat mi se hoće 
Rad nesreće ti i rad tuđe zloće. 

A radujem se ipak pored sjete, 

Da Hrvat jesam, da sam tvoje diete. 

Imade Y gdje domovine ovake, 

Što tolike je rodila junake, 

Kraj rana samrtnih i ljutih strava 
I svježa ostala i tako zdrava, 

Uz nevolju i drugih jada trista 
Ovako sveta, sjajna i prečista? 

Miroljubnu na tebe, majko sveta, 
Navalila je davi ja divlja četa, 

I rukom krvavom i rukom blatnom 
Za krunom posegla ti glave zlatnom, 

I ubojničkim mačem svrgla nato 

Tvoj plašt, tvoj kraljevski, u crno blato. 

U biesu svome, usred zlobe svoje, 
Razlomila napola žezlo tvoje, 

Što gorje jošte, — lažju i obmance 
U robske sinove ti spela lance. — 

No ne plač, ne plač, mila moja mati, 

I porobljena ti ćeš suncem sjati! 

Uzvišena ti miso kruni glavu, 
Neporočna ti prošlost vije slavu; 

Iz krvi slavno propalih sinova 
U grimizan ćeš plašt se zaodjet s nova, 
I žezlo će se vratit skorog goda: 

A žezlo to će tvoja bit sloboda! — 

MOJA PJESMA 


Ko skrivena čista česma, 

Ko dašak cvieta mi je pjesma, 
Tvoj neviđeni slaveć čar; 

Ni nježne ruke dodiraja. 

Ni cjelova ni zagrljaja 
Ne žudi dostići u dar. 

Tek zvukom želi biti malo, 
Carova tvojih ogledalo 
I nečuvena nikim proć; — 

Ko zviezda, koja planu netom 
Obasjana sunaca svietom, 

Da planuv, — propada u noć. — 

NI ODKUD NI KAKO 
( 1874 .) 


Ni odkuda ni kako, 

Ja toga ne znam reć, 
Doletjela je ljubav 
I na srdce će leć, 

Kad mišljah, da ja nikad 
Ah, ljubit ne ću već. 

Ko zrnce pade ona 

U pustoš srdca mog. 
Što skinuo ga vjetar 
Od stabla njegovog 
I bacio na hridi 

Kog grada propalog. 

Ko suza pade ona, 

Što anđeo ju svet 
Od samilosti proli 
Na jada puni sviet, 

Uz pelin ne bi 1’ možda 
Koj nježni niko cviet. 

DVIE PJESMICE 
I 

Prolazeći izpod okna, 

Gdje si šila ti, 

Plakao sam, uzdisao, 

A1 me ne ču ti. 

Ti si možda u taj časak 
Vidila u snu 
Rajske bašče i anđelke 
Kako šeću tu. 

Kako slave tvoga oka 
Divan, sjajan plam, — 

A1 se uto sjeti mene, 

Pa te bilo sram. 

II 

Ne bud’ gorda! Doć’ će vrieme, 
Starosti će strt te breme 
I progutat care grob; 

I još po tvom grobu tako 
Banit će se moći lako 
Prezirani nekoć rob. 

Crna misli, hodi dalje! 

Prvo cvieće, što ga šalje 
Pramaljeća dah, 

Cistom suzom orošeno, 

Svetom tugom posvećeno, 

Tvoj će resit prah. 

ODGOVOR 


Ti pitaš, zašto šutim poput groba, 

Iz kojega tek jeka šumna zbori, 

Ah, pitat nemoj, šutit ćemo oba, 

Ta jadi golemi su odgovori! 

Jer znaj, da tebi u kojegod doba 
Tu ranu razkrijem, što mene mori, 

Ko groze svog bi lecnula se roba 
I kliknula: »A tko ti ranu stvori?« 

A1 na to nikad odgovorit ne ću. 

Nek odgovor i rana bude tajna 
Sve dotle, dok ne kucne ura skrajna; 

Jer ničim ne ću mutit tvoju sreću, 

Jer da ti zdvojan odgovorim kada: 
Zamučala bi čudom, bliedeć s jada... 

FINIŠ MISERIAE 


Ti vidje, krasna dušo, vidje mene, 
Gdje opojen ljepotom neviđenom 
Do tebe dizah oka suzne zjene, 
Uzoritih čarova buduć plienom; 

I kako grudi moje uzbunjene 
Za tobom uzdisahu svakim trenom, 
Ledovite topeći srdca stiene, 

Ledovite — na tvojem nesmiljenom. 

Ti vidje mene plakat, uzdisati, 
Grčevitim se bolom previjati, 

I proklinjati život riekom jadnim; 

Ubojite me vidje rane sjeći, 

A iz njih žarkom strujom krvcu teći: 
Još malo, suprugom ću biti hladnim! 

BLAGOSLOV 


Preko polja leti konjic, 

Na njem junak sjedi, 
Zastirući rukom oko 
U daljinu gledi. 

Ne diže se ono magla, 

Što ju vihor svija, 

Već je magla, što ju riga 
Plamenova zmija. 

»Zveči, sabljo, ljuta sestro. 
Žrtve danas dosti; 
Strašno li će na tvoj zamah 
Zaškrgutat kosti. 

Nikoj kralj se ne će takvim 
Grimizom odievat, 

Kakav li će jošte danas 
Na tebi mi sievat!« 

Brzo reko — brže teko — 
Brže od gromova, 

Među čete iznenada 
Banuo vragova. 

Kano klasje polegoše, 

Kuda junak staje, 

Kano krst se sablja njegva 
Nad njimi još sjaje. 

A gle tamo, gdje je krvi 
Uprav do pojasa, 

Sad se netko težkom mukom 
Uzdižući glasa: 

»Ne htjedoh li prije — sada 
Tvrdim, junak da si, 
Samo hitro, neka ti je, 

Uzmi ju i spasi. 

Bijah luda, kad sam želji 
Opiro se tvojoj, 

Ne htijuć te za ženika 
Miloj kćeri mojoj. 

No da mirna s ovog svieta 
Dušica mi krene, 
Blagoslovit će vas ruke 
Moje satrvene-« 

Preko neba leti oblak, 

Junak preko polja, 
Radostan mu obraz bio, 
Slobodna mu volja; 
Izpred njega buji cvieće 
I slavuljak slovi, 

Iza njega krvca teče, 

Grakću gavranovi. 

Ne bje dugo — on se vrati, 
A na polje bojno, 

A1 mi gledi, nešto nosi 
Izpred sebe vojno; 

II je anđel svetokrilac, 

Ili vila blaga: 

Nit je vila, nit je anđel, 

Već junaku draga. 





Gdje je krvi do pojasa, 
Ondje oba staju, 

Te se starcu ranjenomu 
Nizko naklanjaju: 
»Veliki su naši griesi, 

Veća milost tvoja, 
Molimo te blagoslova 
Poslie tužna boja.« 

»Samo bliže, mila djeco, 
Glave sastavite, 

Trudne li su moje ruke, 

A časovi hite«- 

Bljesnule ti oči starca, 
Kada ovo reknu, 
Shvati sablju, pa ti njome 
Preko glava sjeknu. 

Ko dva cvieta od kosiera 
Izpred starca pusta 
Pale glave — i u padu 
Sljube im se usta ... 
»Blagoslova, blagoslova 
Eto vama dosti, 

I za vrane gavranove 
Izdajničke kosti!« 


NOC 


Kud okom gledam — slušam uhom 
U pokoju sve leži gluhom. 

Nit šušti listić, niti poje 
Slavuljak tužne pjesme svoje, 

Sred ružinoga cvieta čista 
Draguljasta se rosa blista, 

A1 nema pčele, nit leptira, 

Da krilima ju krasnim dira, 

Nit čovjeka niti zvieri nij’ moći 
U otajstvenoj čuti noći. 

Ku okom gledam — slušam uhom 
U pokoju sve leži gluhom. 

Svud znaci noći razastrti 
I udarili pečat smrti, 

Pa sviet se netom čini cieli 
Ko mrtvac da je posto veli, 

I zviezde — gledeć s neba niče 
Ko sitne da su voštanice, 

I turobnoga mjesec lika 
Da svjetiljka je pokojnika... 

MLINAROVA KCI 


Tik do brdašca mlinić mal 
Uz potočni se stisnu žal, 

I samotan je tuj i pust, 
Zakriljuje ga vrbik gust. 

A1 na što kroz vrbo vi ja mrak 
Žalobit svieće titra trak? 

Na odru leži, tiho sni 
Mlinareva ljepota kći. 

Za susjedom će susjed doć, 

I tko će gođer cestom proć, 

Na mlinsku tiho kuca dver, 
Da blagosivlje bliedu kćer. 

U suhih ruku križić svet, 

Na spaloj grudi ružin cviet, , 

A navrh bliedih usna, gle! 
Još lebdi sladke sreće smieh. 

I znam ja, zašto smiešak taj 
Na zapušteni sjede raj, — 

Što blaga dosudi joj kob 
Kraj dragoga, oj, tiesan grob 

MISAO 


Na dnu mora biser počiva, 

Na dnu srdca miso se skriva, 

Misao sladka, misao tajna, 

Zarčija traka sunašca sjajna. 

Ona bi poput sokola mlada 
Podići krila do njega rada, 

A1 ne do onog — kazat mi je — 
Što se nedosežno nad nami vije. 

Njeno je nebo drugoga sjaja, 

Drugimi čari dušu osvaja, 

Stoluju u njem i — do dva boga! 
Pa ti je misao klonula stoga. 




TAJNA 


Tiha i zamišljena 

Cieli probavljaš dan 
Kraj okna, i crna sjena 
Slegla se na tvoje bielo 
Alabastrovo čelo, 

Kada sniješ u pomoru san. 

Cika i vika 
Prolaznika 
Tebe ne smuti, 

Tebe ne smete. 

Nebo T se muti, 

Gromovi lete 
Po nebu trzajuć jako, 
Zamišljena si sveđer jednako. 

Krasne gospe i žarki mladići 
Uz okno prolazeć tvoje 
Veselo i smjelo glavu će dići, 

Tvoje bi rado oko stići, 

No vidiv te — za te ko da se boje. 

Veselo lice 
Sklanjaju niče, 

Pitajuć se tajno: 

Zašto li se muti oko ti sjajno? 

No slutim na tajnu, 

Dušu ti vajnu 

I moja se duša muti, 

Kada na nj sluti. 

Tiha je noć i rosa pada, 

Ko da se zviezde trune. 

Snu je kraljevat; ali ne svlada 
Duše djevice jedne; 

Grudi su pune, 

Čemera ljuta 
Napojene i po sto puta 
Biedne. 

Koprenu svija o bielo 
Svoje čelo, 

Pa srta u gluhu noć, 

Nije plaha, 

Te ne ima straha, 

Kuda će proć. 

Čuvaj se, djevice krasna, 

Ko da će s neba otajstvena reći 
Anđeli silazeći, 

Noć je kasna, 

Puno groze, užasa, muke 
Njene razastiru ruke. 

I tvoje bi nevine grudi 
Mogao stići udarac hudi. 

Gluha, groze je puna noć, 

A1 ne pazi ona, kuda će proć. 
Što li se ono s gore 
Sjaji i ljeska? 




Krasne se rieči zbore, 

Pjesme se vesele ore, 

Čaša o čašu treska. 

Visoki dvori, strme su do njih staze, 
Ali je nožke djevice lagano gaze. 

Sa sjajnih okana 
Sad nježna, lagana, 

Sad bujnim veseljem vrijuća 
Ori se svirka. 

Napose opet se struna 
Javlja sumora puna, 

Kanda ju dirka 
Ručica mruća. 

Uto će djevica stati 
Pred dvore; 

Uzdižuć oči gore 
Hoće da prati 
Likove, štono se viju 
Iza okana sjajnih, 

Štono se kriju 

Izpod koprena tajnih. 

Tek što bi suzica mala 
Niz obraze pala, 

Iza okna se jasna 
Dva lika javljaju krasna. 

Jedno je djevojka mlada 

Modra razbludna oka, 

Mirtin joj vienac pada 
Sa čela svietla, visoka. 


Drugo je mladić, 

Liepo li ga je gledat, 

Kada će glavu nadić, 

Kada će okom zaredat, 
Brojiti čare, krasote 
Drage, za kojom pamet se ote. 

Kalpak mu sklonjen nahero, 
Sokola vito pero 

Na njem se trese i vije, 

Dok se toka o toku, 

Te sablja o njegovom boku 
Žamorom bije. 

Dosta sam čito u tvojem oku, 
Dosta se glibio u tvojem jadu, 
Stanem li dalje čitat, 

Duše otajnosti pitat, 

Napisah još groznu baladu! 

LJUBAVNI SAN 


Ja ne znam više, kako se to zbilo, 

No znam, da kad se tvoje oko 
Sa mojim sastade, tad bilo 
Silovito mi uze kucat, krasna vilo, 

I s radosti mi letnu duh visoko. 

U drugom se netom nađoh kraju, 

Nesnivanom nit slućenom — pa neka. 
Da kažem staru rieč — u raju 
Obajan i očaran, tvojem sjaju 

Poklonik vjerni, iskreni dovieka. 

Ko bliedi svanu mjesec zimske noći 
Ti preda mnom nedohitno otajna, 

I tvoje oči slične crnoj noći, 

U kojoj no je sladko plakat moći, 
Odavale mi, da si vrlo vajna. 

I snivah na to, da sam bio 

Na moru biesnome i jarostnome, 
Tražeći biser-zrna, ures mio, 

I mnoge sam ti suze na njih slio, 

Savijajući đerdan vratu tvome. 

I dadoh ti ga krasno nanizana 
Na koljenih u sladkoj muci: 

Ah, primi, primi! djevice, ga čista, 

Još od suza se mojih sjajno blista — 

No razsu đerdan u tvojoj se ruci... 

UZDAH 


Na grudima mu ruže tri, 

Ne, ruže ne, 

Na grudima mu rane tri, 

Od kojih mre. 

Nad brdine i cvjetan gaj 
Ko tihi zvon 
Uzvinuo se uzdisaj, 

Kog posla on. 

Tihomce prođe uzdah sviet, 

Dok nađe grad, 

U gradu opet u tom cviet 
Vilovit, mlad. 

I šapnu njemu jednu, dvie 
Ko tihi zvon, 

Ni kazo još mu nije sve, — 
Već svenu on ... 

DJEVOJKA KRAJ MORA 


Uz silno more čempres viti 
Milotom klis osamljen kiti, 

Pod čempresom djevojče sjedi 
I suze roneć more gledi. 

Do djevojčine nožke sitne 
Uzbujale dvie ruže kitne, 

A1 djevojčine suze žare, 

I ruže će povenut jare. 

»Nu, djevojčice, mirtin cviete, 

Oda šta tvoje suze lete? 

Dvie ruže, ukras klisa toga, 
Povehle s žara suzinoga ...« 

»Oj, da sam silno ovo more, 
Grozotom bih se digla gore, 

Potopila ja ljude sve bih — 

Tek jednoga, ah, jednog ne bih! 

»Nu djevojka sam, kaplja rose, 

Što vjetrovi ju svietom nose, 

I olujina silna lieta 

Sred otrovnog me spusti cvieta«. 

DVOJE DRAGIH 


Znaš li priču? Dvoje dragih bilo, 
Ona bila đulpupoljče milo, 

On neobuzdani, smjeli soko, 

Živo plamen-srdce, bliesak — oko. 

Ljubili se, njegovali tiho, 

Bilo jutro, ii se večer njiho; 
Spazile to oči zavidnice 
I odluče pogrdit im lice. 

Došla baba šiljatoga nosa, 

Žuta lica, pogleda još kosa, 

Pa će njojzi kazat, ljuta zmija, 
Da je njezin dragi ništarija. 

Došli starci šepavi i sliepi, 

Pa će njemu: Moj mladiću liepi, 
Tvoja draga deset prsta ima, 
Devet nuz te sladi cjelovima. 

Ona plače; s njim to isto zbi se, 
Ne bje dugo — dragi razstali se, 
Ne bje dugo — u stranome kraju 
Umrli u tuđem naručaju. 

Kad su ljute bure udarale, 

Kad su zviezde nebom zamirale, 
Dunu vjetar i ostanke njine 
Ponese u groblje domovine. 

BOJAZAN 


U svako doba, bio dan ii noć, 

Za tvojim sliedom misao će moja poć, 
Do prozora te vidim sada čedno sjest, 

I čarapicu tanku nježnom rukom plest. 

Na ulici pod oknom vrvi sviet, 
Bezobraznik će mnogi tebe zriet, 

No dušu tihi ti zanjihali su sni, 

I možda da se mene sjećaš ti. 

Kad ljubavnieh plane zviezda kries, 

Po zvuci glasbe poći ćeš na ples, 
Pridesit će se tamo krasnik mnog\ 

I duša tiha ti — ah, sačuvo ju bog! 

» 

Od umora ćeš skoro klonut tuj, 

Da anđeo ti sna poljubi usna ruj, 

I prije možda, neg’ se sunce rodit zna, 
U tvome već sam srdcu — umro ja. 

DVA BRATA 


I 

Navrh brda stoji grad, 

Oko njega hrastik mlad 
Širi širom svoje grane, 

I kad vjetar onud da’ne, 

Šumi lišće, tiho zbori: 

U tih dvorih 
Do dva brata, 

Oba zlata, 

Oba mila 
Složna krila 
Jedne ptice 
Sokoliće, 

Za sva carstva braće dvoje 
Kršili ne bi ljubavi svoje. 

Dolje pod gradom u cvjetnome jarku 
Kućarica malena stoji, 

U njojzi djevojku mlađanu, žarku 
Starovjeka starica goji. 

Ta ljepša je vile šumskieh vrela, 
Rumencem joj obrazi sjaju, 

I krinovi cvatu vrh svietla joj čela, 

I zviezde u očima staju. 

Svakoga dana djevojka mlada 
Peharcem hodi po vodu, 

I čini se, da je božica nada 
U lahkom i poletnom hodu. 

Jedva na vrelu, a tamo pod jelom 
Dva brata u zasjenku stoje, 

Dva brata joj riečju i ljubeznim djelom 
Odavaju ljubavi svoje. 

Nu komu će ona? Oba joj brata 
Jednako draga i mila, 

Pa kada bi Petru naoko vrata, 

Na grudi bi Pavlu se svila. 

Mole ju braća riečju i suzom: 

Ah, rieši nas dvojbe i tame... 

A djevojke grudi postaju uzom, 

U kojoj obojica čame. 

»Sunčanog oka prvijem trenom 
U šumu pođite crnu, 

I onog ću sliediti uzdanom ženom, 

Koj najprije ubije srnu«. 

II 

Tiha noć se poput duha 
Nečuvena, tajna, gluha, 

Šulja k zapadu i bjega; 

Iztočnoga povrh briega 
Nešto tinja polagano, 

Da bi jedan vjetar da’no, 

Planula bi iskra tajna, 

Planula bi vatra sjajna. 


Piri vjetar sve to više, 

Sve to ljuće iztok diše, 

Mahni rukom — nije varka: 
Planula je vatra žarka, 

A iz vatre vrh vrhunca 
Podigo se plamen — sunca. 

Već odavna braće dvoje 
Usred crne šume stoje. 

Petar stoji izpod bora: 

— Tuda srna proći mora. 

Pavle stoji blizo česme: 

— Tu me srna minut ne srne. 

Driemlje jošte mrka gora, 
Nigdje šušnja, niti zbora; 

Pavle žešći pušku diže, 

Da ju opet spušta niže, 

Od nemira tajne boli 
Valjda većma dragoj voli. 

Ujedanput blizu njega 
šuštajući nešto bjega, 

Grana drhtne i u lišće 
Sivoga se nešto stišće. 

Od veselja Pavle cikne, 

Što da bilo! hrlo vikne, 

Puškom smjeri, puška plane — 
Dim se crni vijat stane, 

A iz grma ču se zvati: 

»Pomozi mi, božja mati!« 







Pomozi mi... jeka vraća, 

Prema grmu lete braća, 

Nu što vide?... Groze, jada! 
Djevojčica leži mlada 
Sva u krvi ogreznuta; 

Probila ju puška ljuta. 

Prema srdcu ruke diže, 

Glavu spušta sve to niže, 

Pogleda još braću milo. 

Pa ju žiće ostavilo. 

III 

»Bog me pokaro za moju žestinu. 
Što vazda pravedno sudi, 

I on će oprostit grješnome sinu, 
Kad kajanjem napuni grudi. 

»Čuj, Petre, moj zavjet žalosti tužne 
Kod djevojke ostajem jadne 
Posteći i moleć rad nesreće ružne. 
Dok čaše ne dočekam zadnje. 

»A nađeš li mene kojega dana 
Ah, mrtva na grobu ljepote, 
Tad ne daj, da mene izkljuje vrana, 
Raznesu brdinom slote. 

»Već skupi štogođer mojega blaga 
I crkvicu malu sagradi, 

Nek mirno počiva nesreće draga 
I kraj nje moji, ah, jadi. 


»U raku nas metni izpod oltara, 
Turobe narešena slovi, 

I na dan ubijstva popa daj stara, 
Nek pročita misu, dozovi.« 

Dva brata se ljube žarko, žestoko, 
Grleći se nježno u jadu, 
Koliko im suza smutilo oko, 

Li ponoćne zviezde to znadu. 

IV. 

Za jeseni se zima vije, 

Za zimom jasna proljet javlja, 

Ko djevojče se milo smije 
I povrh groba cvietak stavlja. 

Ni kamen ne srne se mrgodit, 

I on će dobit zelen mašak, 

I ptičica će k njemu hodit, 

I mirisan ga mitit dašak. 

Nablizu česme čiste, jasne, 

Gdje djevojčina krvca pala, 

Iz šume podiže se krasne 
Pram blagom nebu crkva mala. 

Maleno zvonce tiho zvoni 
Sa tornjića baš svake zore, 

I toli su mu zvuci boni, 

Da ptice plaču usred gore. 

U ovoj crkvi pred oltarom 
Mlad monak klečeć misu čita, 






A nigdje nikog svetim žarom 
Da oproštaja boga pita. 

Duboko dolje pod oltarom 
U raci dvoje dragih snije, 

A monak anđelom čuvarom 
Preporuča im duše ti’e. 

Tišinom sva se klanja narav, 
Zašute ptice — staje vjetar, 
Ni zvuk se ne ozvanja varav, 
Kad misu čita monak Petar. 


VODENI LJILJAN 

Jezerca gorskog srebrni val 
Lelija se tiše i tiše, 

I dirajuć nježno osamljeni žal 
I vodeni ljiljan zanjiše. 

»Ah, miruj miljenče, šapće mu taj, 

U mojem krilašcu počiva 
U podobi rose dušica, znaj, 

Što propade jadna, nekriva.« 

Čuj, dvoje ti dragih bilo je tuj 
Na tvojoj obali prije, 

Ni zlatnieh struna skladani zuj 
Od duša im skladniji nije; 

Pa budne li noć, pa budne li dan, 
Pod zviezdom i suncem žestokim, 
Viek snivali iste ljubavi san 

Čuvstvovanjem nježnim, dubokim. 

Kad večera nekog dragan je sam 
Na obalu pošo s miline, 

Na iztoku planu mjeseca plam 
Obasjav jezerca dubine; 

Tad sviranje tiho i glasbeno zvon 
Iz vode ječati stane, 

I koli je slastan, pozivan on 
Pred dragim djevojka svane. 

Ustanca su njena korala dva, 

Dvie ljubice oči joj mile, 

Nediranim sniežkom tielo joj sja, 

A rieči su opojne sile; 

Nepojmljivim čar om dragoga tad 
Na gole grudi poziva: 

Aj dođi, aj dođi, sviet je jad, 

A raj se u jezeru sniva. 

Savlada mu dušu i nesviest i vaj, 

Već ne će da čaru odoli, 

U radosti vječne mameći raj 
U dušu mu ulije boli, 

Na ledene grudi blistavi čar 
Nehotice jadan pohrli, 
Zaboraviv drage ljubezne mar, 
Vodenicu vilu zagrli . . . 

Jezerca gorskog srebrni val 
Lelija se tiše i tiše, 

I dirajuć nježno osamljeni žal 
I vodeni ljiljan zanjiše; 

Iz ljiljana plane plameni znak 
Drhćućimi bliedimi traci, 

Ko svietlo bludeći, pane li mrak 
Na pustoj, osamljenoj raci. 


64 


MLETAČKE ELEGIJE 


I 

GONDOLIERI 

Po moru pali davno mraci noći, 

A1 ono neumorno jošte vrije, 

Venecija zašuće, kanda snije 
O nekadanjem veličju i moći. 

Na obali slavenskoj gondole se 
Odavno smirile ko umorene, 

A1 kakove se na njih miču sjene? 

Žestoke im se oči vatrom kriese. 

Ta to su gondolieri mrki stali, 

Na pjevanje tuj sabrali se oni; 

Čuj! ... sladko kor skladnoglasni već zvoni 
I liega se daleko med kanali. 

»Venecijo! valova biser čarni, 

U cielom tebi svietu nema ravna, 

Venecijo! ti zaručnice slavna 
Cjelova morskih, vazda tebi harnih.« 

Pod velim stupom lava mletačkoga 
Sav poderan i biedan starac sjedi, 

Na palaču duždeva zdvojno gledi, 
Duždevanja se sjetiv djeda svoga.- 

II 


RIVA DEGLI SCHIAVONI 

Tuj su djedi pristajali moji 
Još u doba slavlja hrvatskoga, 

Srdce drhće, kano da se boji, 

Je li vriedna da tud stupa noga. 

Vidim lađe ponosne i lake, 

Nakrcane dari domovine, 

Vidim vitom jarbolu s visine 
Igrat stieg slobode — slavlja znake. 

A na brodu pjeva momčad mlada 
Krasne pjesme hrvatskih junaka, 

U oku im ponosna je zraka, 

U srdcu veselje, bujna nada. 

Liepo bilo, još se spominjalo, 

Deder, roblje, gdje su tvoje pjesme? 
Ovdje Hrvat više pjevat ne srne, 
Težkimi ga lanci okovalo. 

Vidim ondje brodić pristajati — 

Nema na njem jarbola ni stiega, 

Nit se s njega naša pjesan liega — 
Sinci te se stide, jadna mati...! 

Oj vi suze, navrite na oči, 

Skropite djedova svete stope, 

Kuda djed se nekoč slavan pope, 
Unučad se sirotanom koči! 

SALA DEL MAGGIOR CONSIGLIO 

Obađoh salu velikoga vieća, 

Snebiven gledah urese i slike, 

Svjedoke silne nekadašnje dike, 

Dok Mlečanom slušaše bojna sreća. 

Što vidim ondjeka na lievoj stieni? 

Oj, crna slika! Zadrani se 
Pod jaram mletački to skučili se 
I klecaju od straha zarobljeni. 

Oj, da su meni Samsonove ruke, 

Za vrata palaču bih uhvatio, 

I streso njome, dok se ne bi dio 
Sramote naše survao do luke. 

Nu čemu tresti? u zaborav - raci, 

U propasti Mletaka driema slava, 

Dok tamo dalje preko morskih splava 
K slobodi plove hrvatski junaci! 

IV 


FIORAJI 1 ) 

Ah, daj mi mira, Fioraja, 

Ah, Fioraja, daj mi mira, 

Traž’ drugoga si kavalira, 

Tvoj pogled mene ne obaja. 

Vidjevam na tvom licu trage 
Žestokih izgorjelih strasti, 

Što pečat ruga silnom vlasti 
Pečatale na crte drage. 

Na licu osjeti cjelova 
Možebit više za svog vieka, 

I usnica rujna, meka — 

Neg trgom lieće golubova. 

Bjež’ rukom! ne ću cvietke ote, 
Ta ruka grlila jednako 
Plemića i fakina lako — 

Na logu bezstidne sramote ... 

Ah, daj mi mira Fioraja, 

Ah, Fioraja, daj mi mira, 

Traž’ drugoga si kavalira, 

A1 da ti duša još ne zdvaja? 


‘) Djevojka, koja cvieće prodaje. 

V 


NA GONDOLI 

Sunce jasno, dođi amo, 

Noć je tiha, sad je čas, 
Gondolica crna tamo 
Oboje ti čeka nas. 

Na nebu se zviezđe kriese, 

I zapušten stoji žal, 

Ajde dušo, da ponese 
Vesele nas zelen val. 

Gondolier će zastrt lađu, 
Sami ćemo biti tuj, 

Da nas strave ne obadu; — 
Amor zove ... čuj te čuj! ... 

Svuda tmina i tišina, 

Kao da je svemu kraj, 

Ah, te oči, ta žestina 
I venerslu zagrljaj ...! 

VI 


PONOĆ NA PIAZZI SAN MARK 

Ukočenom na orologiju rukom 
Junaci željezni baš dižu klade, 
Gromoglasnim sa orologija zvukom 
Zaječi mukla ponoć uprav sade. 

Po trgu Markovom ko mravlja jato 
Komešaju se sinci svih plemena, 

Tuj sjeverno se šija ljubko zlato 
Uz crnku juga mramornih ramena. 

Sve vrsti jezika tu čuješ glasno 
Žumorit, jezik slavski i germanski, 

A1 najljepše se iz te buke jasno 
Ozvanja sladki jezik italjanski. 

Naoko trga pod arkadami se 
Ljepote šeću, razigrane bujno, 

Iza njih krasnici požurili se, 

Te uzdišu od tajne boli nujno. 

Moguće U je? iz te sjajne svite 
Dvie oči susrele me riedka sjaja, 

Dvie modre vidim — premda velom skrite 
Ko ljubičice hrvatskieh gaja! 

SPOMINJANJE 


Od umora zamro je sviet, 
Sve tiho, tiho sni; 

O slavlji sniva ružin cviet, 

A ja o Mariji. 

Njen sladkočujno nujan glas 
Napominje mi san 

U ovaj kasni noćni čas; — 

I ja sam žalostan. 

Milote suzu vidim proć 
Niz bliedi obraz njen, 

I vjerovat mi nije moć, 

Da sam zaboravljen. 

NOĆNA ŠETNJA 


( 1875 .) 

Na polje se tmina slegla, noć je kasna, 

Ne će san na moje oči, iz kojih se 
Suze gube med uzglavlja. Ti si krasna 
Meni na pameti. U nebesa vise 
Zalieće se misao mi preko magla, 

Žalostna si ondje traži zviezdu svoju, 

Ne bi T našla utjehe u zdvojnom boju, — 
Jedva što se podigla, već pada naglo 
I u more boli uroni duboko . . . 

Kud je prve jarosti žestoki soko? 

Skočim s kreveta i pođem u mrak noći. 

Ulice zaniemile, ni da bi itko 
Smetao mi naglo koracanje. Proći 

Tek će gladan pas uza me — drugi nitko, 
šišmiš prši oko pustih svjetiljaka, 

Kao crna miso oko duše moje . . . 

Mračan, zamišljen do kuće dođem tvoje: 
Gledam gore, tiha je ko stoljet-raka 
Što jednako krije kraljicu i roba. 

Oh, da jedna raka nas sakriva oba! 

Nu što vidim? Izmed zastora se jedan 
Trak žalostivo u tminu gubi 
Baš iz tvoje sobe. Ah, koliko vriedan 
Meni! Miso mi ga hvata, grli, ljubi. 

Namah mi je laglje. Kao da je duša 
Pritomna tuj pokojne odavno majke 
I da šapće driemnim glasom mile bajke, 

I da moje uzdisaje toliko sluša, 

Da mi hladnom rukom gladi vruće čelo 
I da blagoslivlje tebe, čedo bielo. 

Već se miso za tračak uhvatila, 

Brža ptice po njem gore leti; 

K tvojoj postelji ju nose hrla krila, 

Već je kod nje, već te krasnu vilu speti, 
Gdje na logu slasti tihi sanak sniješ, 

Rajske oči sklopiv, zakritih ramena, 

Smiriv razkoš-grudi, nježno umorena, 

Gdje nad divno čelo oble ruke viješ, 

I gdje koralj-usnice ti razaznava, 

Ondje ostaje, te se sretna zaljuljava. 

Snivaj sladko, snivaj . . . šapće ona njima . . 

Vidjela u svojih sanjah rajske bašte, 

Kuda šeću anđeli i nesretnima 

Viju vience, da ih minu boli tašte! 

Tebi dali krila, da se vineš živa 

Preko sviju zviezda dalje sve onamo, 

Gdje vjekovita se sreća znade samo, 

Gdje vjekovita se ljubav tek uživa! 

Tako stajah dugo još, bez misli, mamen, 
Dokle ne klonuh na tvrd i hladan kamen. 





UTJEHA 


Ah, smir’ se jednom, smiri 
I pusti uzdisaj; 

Koliko krasnih stvari 
Dospieva na svoj kraj! 

Na nebu gasne zviezda, 

U polju vene cviet, 

I tvoja silna ljubav 
Jedared mora mriet. 

Ta koliko srdaca 

Već razbi udes ljut, 

Pa tko će znati, — pukne T 
I tvoje ovaj put? 

TRI HAJDUKA 


Tri hajduka polje diele, 

Tri im vranca do tri striele. 
Kuda lete, tutnji muklo 
Kao da je zvono puklo. 

Svuda pali mraci tavni, 

Sto se iskri usred ravni? 

Prije neg’ bi kamen digo, 

Ljut je hajduk krčmi stigo. 

»Hej, krčmarko! žurna 1’ jesi,. 
Rujna vinca daj donesi, 

A da bujna radost sine, 

Strune diraj, ciganine!« 

Dira cigan tanke strune 
Dok se čaše vincem pune, 

A krčmarke kćeri vite 
Sa hajduci plesat hite. 

Svaki hajduk svoju hvata. 

Ne nudi joj suha zlata, 

Već joj nudi hitru pticu 
A u gori slobodicu. 

Još krčmarka dobra, stara 
Ne iztoči tri pehara, 

Nit je cigan, vinom pobit, 
Doigrao spjev žalobit. 

Već hajduci brka gusta 
Djevojčicam ljube usta, 

Treni okom — orla brže 
Svak na konja svoju vrže. 

»Anko, zviezdo moje noći, 

Zar s hajdukom ti ćeš poći?« 
»»Prosti, majko! ... oko smjelo 
U hajduka mene smelo ...«« 

»Maro, Maro, moje Y suze 
Cisti biser hajduk uze?« 
»»Prosti, majko! ... utri oko, 
Hajduk grli prežestoko ...«« 

»I ti, Jelo, — zadnja nada — ? 
Nek prokletstvo na vas pada! 
»»Prosti, majko! ... što je pako, 
Dokle hajduk ljubi tako«« ... 

Gleda cigan, gleda nujno 
Kadno nesta družtvo bujno? 
Baci gusle, trgne vrati — 

Preda nj pade mrtva mati. 


SNIJ, DUŠO... 


Snij, dušo, snij ... 

Anđeli čisti i bieli 
Nadvili se nad te, 

Pa ti sanje zlate 
S neba đonieli. 

Snij, dušo, snij ... 

Zvi'ezđe otajstvenim zborom 
Pričali ti priče 
Kako zviezda niče 
Višnjega tvorom. 

Snij, dušo, snij ... 

Mjesec ti srebrna sieva 
Prišaptivo jasno, 

Kako li se krasno 
U dvoje snieva. 

Snij, dušo, snij ... 

Ružice rumene tvoje 
Pojile te milu; — 

Njihovom u krilu 
Suze su moje ... 

NA PRAGU 


Na pragu stojim tvoje sobe, 
A1 ne usuđujem se ući, 

U sobi nešto sladko miri 
I zvone zvuci zamirući. 

Ne gledajuć te vidim tebe 
Kod glasovira sjedit nujnu, 

I ručicama skladat pjesan 
Žalobitu i sladkočujnu. 

Sve nježnije i tiše zvuci 
Daleko u dalj tamnu hrle, 

I čujem, gdje ti krila duše 
Žestokom strašću nekog grle. 


78 


MORU 


Ko zrcalo je svuda more gladko, 

I dirne V obalu koj val, tad sladko 
Zaječi, rećbi kao zvonka rima, 

Što visok smiso u svoj okvir prima. 

O more! najvelebnija si pjesan, 

Što najveći ju pjesnik, kad ga nesan 
Savlado, složio na svoju slavu, 

Da s njenim zadnjim jekom sklone glavu. 

Daleke obale su tvoje rime, 

A valovi su stihovi, što ime 

Nedohvatno pjesnika bez prestanka 
Opetuju i slave dok je danka. 

I cielo nebo kao štitom zlatnim 
Prekriva more, da se ničim blatnim 

Ne skali, samo zviezde, meteore sjajne 
Ko uzklike med vale šika veličajne! 

Nu dođe vrieme, kad se more smete, 

Ko pred božanstvom tiho, dobro diete, 

I tad ga strašna sumnja stane morit, 

Da T slavi dostojno svoj lik uzorit. 

Uznjiha se sve većim valovima, 

Ne mareć, što je obala, što rima, 

Uzvišenim se stihom k nebu vine, 
Dok sviet i nebo u jedno ne spline. 

Pa gdje je duša širom svieta ciela, 
Uzvišen što bi govor pojmit smjela? 
I ljudi klecajuć vrh hridi tvrde 
U strahu šapću, da se bozi srde. 

MOJOJ PERI 


Tko tebe jednom vidi, pa da dvoji 
Je T modro ii crno oko jače? 

Sva razkoš nebeska u jednoj boji 
Upisana u tvojem oku stoji — 

U modrom, rad kojeg mi srdce plače. 

Tko vidi tvoje neumrlo tielo 

Obasuto krasotom svega svieta, 

Ko labudovo krilo sjajno, bielo, 

Zaodjeto u nevinosti velo, 

Taj klecajući strahom tebe sreta. 

Dopusti, božice života moga, 

Jedared da ti kažem moje sanje, 

Prem znadem, da do vječnog čara tvoga 
Doseći ne ću do nedosežnoga, 

Od Serafa da pjevam čišće, tanje. 

Kad tebe divnu prvi puta zgledah, 

Mah osjetih u srdcu sladke rane 
I pogled tvoj — koj prispodabljat ne da, 

I posmjeh tvoj, pun ljubavnoga meda, 

U iztočne me prenie đulistane. 

Dalekoj u daljim sjajni dvori, 

Iza njih silni vrsi Himalaje, 

Na nebu sunce kao vatra gori, 

A nad tebe se čempresi i bori 

U zaklonište grle na sve kraje. 

A ti sa sjajnog truna od dragulja 
Sa prezirućim okom gledaš doli, 

Gdje poklonika carskih ciela rulja 
I tamjanom i mirisom od ulja 
Neprocavćenih ruža tebe moli. 

Ti jedno samo slovo — oni niče, 

Ti jednu rieč — a oni zemlju ljube, 
Ti jedan mig — a oni dignuv lice 
Za jatagani grabe strelimice, 

Da za te život svoj i mladost gube. 

Nu lude šale! Ti se nježno smiješ. 

Ko triezno ozbilje sred bujna pira, 
Žestoke oči ručicama kriješ, 

Golubicom se iznad mene viješ, 

Noseći meni vienac vanjskog mira. 


82 


U SJENI PAOME . . . 


Počivah umoran u sjeni pome 
Dugoliste, a na oazi cvjetnoj 
Bezkrajne, puste Sahare. Nada mnom 
Plovljaše veleban i sjajan mjesec; 

I ljeskao se piesak poput zviezda 
I zviezde trnule ko plahe sluge 
Pred mjesečevim dostojanstvom. Tiho 
Bijaše svuda. Pome list široki 
Kadikad plaho se zanjihnu, rećbi 
Turobita ga dirnu krilom duša 
U piesku propalih tu karavana. 

A1 čujte! Ne bjeh sam. Ta odkuda bih 
Zabludio u ovu strašnu pustoš 
Osamljen, nepraćen? Uza me bila, 

Na moje rame naslonivši glavu. 

Ah, ona, koju ljudi nazivlju 
Golubicom nada sve golubove, — 

Ja pako kraljicom života moga. 

Ko bieli mramor sjalo joj se lice, 

Ko labudova krila dizale se 
Lagano njene grudi. Poput noći 
Na očice joj trepavice pale ... 

I dugo, dugo motrih je u žudnji, 

Ta budu li se skoro podignule, 

Da sinu zlatom sunca usred noći. 

Nu uzalud čekah, dok mi ne dotuži 
Te plahim glasom ne prozborim tiho: 

Strahovita je noć, kad zastre mrakom 
Taj bujni sviet; pod njenim crnim krilom 
Zašute zvier i čovjek, i bilina zamre, 
Odvraćujuć svoj cviet od njenog oka! 

No groza, strah i zlodjela se dižu 
Opačinami kaljajući zemlju, 

Da zastenje i proplače na vrela... 

Još strašnije je, dušo, kad se noć 
Na ljudsko srdce sleže, tada puca 
I na pukotine provali rujna krvca. 

O, ne znaš ti, pa odkud bi i znala, 

Kolika tuga na srdce mi pala! 

Da rieka Nil se prometne u guju, 

A da ju obklope sve strjelice 
Krvožedne Beduina, pa da 
Bezkrajna ova guja stiskat stane 
Te grudi likom tvojim izpunjene, 

Bol grozniju još ne bi osjećale. 

O, sini, sini! blagim tvojim okom, 

Već puca srdce, krvca teče tokom, 

Pa ne sineš li brzo blagim trakom — 
Ljepote tvoje hram će propast mrakom . . 

Turobit glas na pjesmu ptice nalik, 
Plačuće izmed lišća paome, 

Kad samum vrela proždere i rosu, 
Odgovori mi tiho: Bijah jadna 
U haremu u ćeliji Sareme. 

Dvie žarke suze spazih joj u oku 
Kad uđoh. — Zašto plačeš, carice 
Čarobitoga iztoka? zapitah. 


Rad česa su ti vlasi razkuštrane 
Od noći tamnije, od svile meki je, 

Ko da je divlji vjetar u njih rovo. 

Ni cvietka u njih, ni bisera sjajna, 

A lica ti probliedila ko mramor, 

Ko ona božica u đulistanu ? ... 

Sarema mi odvrati ridajući: 

Nepojmljiva je moja pečal. Dva su 
Mjeseca minula već, što me kralj moj. 
Moj raj i bog moj pronemaruje. 

Ti znadeš, koli žarko me ljubljaše. 

Ni sunce pustare ne žeže jače 
Od cjelova sa njegovih divnih usta, 

Dok njegvo oko nalik nebu sieva. 

A1 sada, hladan kao kremen-kamen, 

Ni pogleda već za me jadnu nema. 
Izriedka dolazi u harem tihi, 

I nađe li me gdje u sjeni hladnoj 
Kraj vodometa prskajućeg biser, 
Malovriednim me posmjehom pozdravlja. 
Još jedna nada ostala je meni, 

I pane T ta — tad vidiš ovaj kindžal 
U grudih nestati će polomljenih. 

Oh, jedna nada! ... nesretni je žene 
Još sviet taj ne vidje od mene ... mene ... 
Čuj! modro ti je oko kao nebo, 

Dok nikoji ga oblak ne zavrebo, 

Ko cvietci čisti samotne oaze, 

Do koje nema utrvene staze, 

Ta kojih nitko djevičansko lice 




Ne dirnu do li rose jutrašnjice. 

O, da ti srdca imaš, sažaljenja, 

Tad pomogla bi, da mi pečal jenja; 

Te oči bi mi podala na zajam, 

Da čarom njinim nevjernog osvajam! 

Oj, druže moj, nju da si sada gledo, 

Od straha bi, od užasa bi pređo, 

Preda me gdjeno pade ljubeć skute 
Odiela moga nebrojene pute, 
Prolievajući suze žarko, vrelo — 
Naresio bi njima nebo cielo — 

I da ju vidje k molbi ruke viti, 

Ma kamen bio, — dao bi ih i ti! 

A ti ih dade? Tebe zmija smota — 

Ah, oči modre, razkoš mog života! 

Ko da mi otrov nasula u rane, 

Ko strjelice da baci usijane, 

Zavikah glasno, izlomljen od vaja 
Sva Sahara me širom mogla čuti 
Od jednoga do nakraj drugog kraja — 
I k haremu Sareminom zaputih! 

Od strjelice, od groma ljuće, brže 
Moj arapin se na bieg divlji trže, 

Kad na njeg skoknuh, rukama držeći 
Ljepoticu sve bjesnije bjesneći, 

I nek mi vranac znade, što valjade, 
Dva izlomih mu rebra, kuda stade 
Tolika krv mu potekla iz rana — 

Za napoj dosta cielom jatu vrana. 


Odasvud brzo izmicala pusta, 

Kad osvanu pred nama šuma gusta; 
Za šumom brdo ogromno, visoko, 

I na njoj gradić kao sivi soko. 

I čim smo na prag tomu gradu stali, 
Ko gromom šinut moj se vranac svali. 

Ni dozvole, ni ulaz ne moleći, 

Nit pitajuć za stranog gospodara, 
Poletih u dvor kao ranjen tigar, 
Upravljajuć put harema svoj korak. 
Crnaca deset za menom povrvi, — 

A1 svi do jednog ogreznu u krvi. 

Je 1’ dženeta se vrata otvoriše? 

Preda mnom puče vidik omeđen 
Dugolistieh palma dugim redom, 
Četruni i naranče, đul i lotos, 
Opajajućim dahom odišući, 

Čarobit vienac oko vodometa, 

Sam bieli biser lt zviezdam šikajućeg, 
U skladnom neskladu tuj sastaviše. 

Iza njih brdina za brdinom, 

Sve veća, divnija se uzdizala, 

Grozeći vrhom sjajnomu mjesecu, 

Da o njem lik ne razbije božanski. 

A nasred dviju mladih paoma 
Sapetih nježno zagrljaji ruža, 

Na bielom odru milo sastavljenom 
Od cvietka mirte jedva procvaćelih 
Sarema blieda, skršena i — mrtva. 
Pa koli krasna snivala je ondje, 




Ko odveć rano odkinuto gonđe, 

Da mniješ: smrt ju stiže u trenutak, 
Najžarčijom kad mišlju se zaniela 
Za dragim poput anđelića biela 
Kroz pustaru mu na put sipljuć cvieće, 
Na povratku da bude dobre sreće. 

Na usnicah joj lebdi slađan smieh, 

Na licu nevinost, da nikoj grieh — 
Priseći ćeš, ne smuti srdce njeno, 

Tek ljubavi otajstvom osvojeno; 

A nasred grudi kao tihi plamen 
Nad svetim grobom, gdjeno smutnja šuti, 
Pupoljak ruže rano odkinuti 
Djevovanja joj kratkog jasan znamen; 

A oči te — a gdje su oči, — oči?... 

K Sareminom bjesoduh odru skočih, 

I trgnuv joj sa grudi pupolj mali, 

U samo lice udarim ju ljuto, 

Kad na čudo se moje uto 
Rumenilom joj bliedo lice zali, 

I gdje ju skriven trn pupoljka dirnu, 

Iz rane kaplja rujne krvi virnu. 

I ujedared sve se od sna prene, 

Visoke palme stanu himne pjevat 
Otajstveno šušteći dugim listom, 

Iz ružica se vine zlatna magla, 

A na njoj lebde male, biele vile, 
Žalobitiem glasom pjevajući 
O ljubavi Sareme. Tihe mirte 
Nabujale, daleko pruživ listke, 


Gdje lotos, primiv podobu mladića 
Zlatovlasa pram njima ruke pruži. 
Vodomet pako poput čarobnjaka 
Niz glavu spusti srebrne si vlasi, 

A svaka vlas je jedna čarna žica, 
Opetujući neodoljiviem, 

Sad glasnim kao bura afrikanska, 

Sad tihim kao tajna ljubav, glasom: 
Saremo, čarno ime sviju slasti! 

Obnemogoh, do odra shrvan klekoh. 
Obavile mi oči šare magle, 

A srdce stane ... umiruć od sreće ... 

Tek pomalo se stanem osvješćivat, 

Kad meke ruke mekim dodirajem 
I plamna usta žarom neizslovnim 
Moj duh na novi život budit stanu. 

A1 zalud! Ja zaviknem glasom groma: 

Ah, modre oči, dajte modre oči! ... 

I kao oblaci, kad dune vjetar, 

Izčeznu sve te slike na moj glas — 

Ja ostah sam... bez odra, bez Sareme . *. 
I gnjev i jarost zavi mojim srdcem. 
Poletim na dvor, zgrabim crnu zublju, 
Zapalim ju i bacim ju u harem! 

Ne minu čas, već zabukta u njemu, 

Nad tankim krovom crn se dim uzvinu, 

A za njim plamen, da će proždriet nebo — 
I nasta škripnja, pucnjava i lomot, 

I plač i jecanje i grozna piska, 

Nu kroz sve ovo još se čuju žice: 
Saremo, čarno ime sviju slasti! ... 









I najeđnoč u haremu zagrmi 
Gorućem, krov se sruši, stiene puknu, 
Razvaljujuć se strašnim praskom niz brieg. 
Zatutnji zemlja krugom naokolo, 

I nebo poli crven, krvav žar. 

I čujte! Kao fenič, pošto zgori, 
lz pepela se dignu haremovog 
Put neba do dva modra sunca, leteć 
Neobuzdanom silom sve to više, — 

I što su više dopirala gore, 

Sve divnija su, veća postajala, 

Nebesa da se smutiše od čuda. 

Kometi, zviezđe, sunca i mjeseci 
Pohrle križem bezkrajnoga neba 
U susret njima, klanjajuć se njima. 

I opet začuh ječit sa visine: 

Saremo, čarno ime sviju slasti! ... 

Ko lud se bacih na zemlju, na žarku,, 
Sakrivajuć u piesak svoje lice, 

A usnice mi šaptale goruće: 

Ah, modre oči, dajte modre oči! ... 

Pa kada opet k nebu uzvih glavu, 

Na svakom onih dvaju modrih sunca 
Zapazim jednog anđela, gdje pruža 
Pram drugom biele, anđeoske ruke, 

Da zagrljajem nježnim srdca slože. 

Oh, biedna mene! Pesti digoh k nebu,, 

I takve kletve, što ju tuj izustih, 

Od iskona dosada ne ču sviet... 


Tad začuh nekog pokraj sebe stati, 

Za leđa mene zgrabi silnom šakom 
I tresti menom stane, da se zgrozih. 
Razvalim oči, pitam: tko je? što je? 
Kad spazim prijatelja pokraj sebe, 
Gdje glupim smiehom ismjehava mene 
Probudi se! — Što vičeš kao luda? — 
U postelji — a sunce već visoko! 
Probudi se i leti krzo k oknu. 

Baš prođe izpod njega ona krasna 
Modrooka- 

Nije li ono orao ljuti 

Na vrh pećine stao? — 

Grad starovjek zidina krutih 
Na sve je strane sjao. 

Jesu li mrke njegove stiene — 
Krasnu djevicu krije. 

Tisuć mladića oči njene 
Vriede — previše nije. 

Potočić bistri, štono leti 
Podno staromu gradu, 

On će ti vazda kazat htjeti 
Hvaleć djevojku mladu: 

»Mani se jele s kamene hridi, 

Ona je vitijeg rasta, 

Uz nju se procvast ružica stidi 
I prelećeti lasta.« 

Pa da ga čuješ, kako je glasan 
Noću, kad uz grad leti, 

Bome bi reko — lik mu je krasan 
Curice u pameti. 

H 


Ne stoji anđel do okanca, 

Pazeć, gdje sunce prebiva. 
Djevica naša sa zlatnoga lanca 
Spušta sokola siva. 

»Sokole sivi! Preko gora, 

Preko dolina cvjetnih 
Vini mi krila, pa do mora 
Do uznjihana letni. 

»Tamo ćeš naći junačku četu, 

Kako se s vragovi bije, 

Braneći smjelo majčicu svetu 
S mačem u rukama mri je. 

»Med nju mi pusti bistro oko, 

Spazit ćeš namah bielca, 

Biesan skače na hvat visoko 
Noseć mladoga strielca. 

»Munjom se oružje strielčevo bljeska, 
Munjom mu oko gori, 

A1 što bljeska, al što treska, 

Za njim me želja mori. 

»Gleđi-der zato pogleda hrla, 

Nije li mu sa kalpaka 
Đavlova zloba pero strla 
Krila ti vita i laka. 

»Kad li ga vidiš, onda mu smjelim 
Svojim zamahni krilom, 

Znati će namah, da se veselim 
Njegovu povratku milom.« 

« 

III 

Do dva tužna minula dana, 

Treći sinu u zlatu, 

Soko se vrati, noseć s rana 
Bielo pisamce o vratu. 

Djevojka hvata drhćućom rukom 
Milo pisamce da čita, 

Suznim okom, ljubavnom mukom 
Njega za dragoga pita. 

Pismo glasi: »Jedino dobro, 

Golube, anđele bieli, 

Krvavim srdcem tvoj se pobro 
Zauviek od tebe dieli. 

»Borio sam se, milo lane, 

Nadajući se sreće, 

Ali me težke srazile rane 
Ravno u srdce ljubeće. 

»Kada ti ovo pismo stiže, 

Znaj, da me više nema, 

Ah, da je barem tebi bliže, 

Crn mi se pokop sprema. 


»No da znadeš, koli te ljubim, 
Nemoj se otim stravit, 

Pa da i zato nebo gubim, 

Duhom ću ti se javit. 

»Kada ura dvanaest bije 
Usred tamnih smreka, 

Gdje smo se sladko ljubili prije, 
Tvoj te, ah, dragi čeka.« 

IV 

Dvanaest muklo udrilo noći, 

Noć je tamnija rake; — 
Netko će stazami vrta poći 
Nizajuć korake lake. 

Guje se uzdah, šuštanje svile 
Bliže te bliže do smreka, 
Strahom se blistaju očice mile, 
Ko da ih užas čeka. 

Tiho, lagano djevica mlada 
Dođe do sjenice znane, 
Virnuv unutra, cikne od jada, 
Suza joj na oko kane. 

Snutra se mladić sije, 

Kalpak mu stoji vrh glave, 
Na njem se pero sokola vije — 
Vije, rećbi, od slave. 

»Ne boj se, dušo«, nato zaječi 
Glas iz sjenice tajan, 

Djevica drhtne — pa na te rieči 
Obrazić podiže sjajan! 

»Živ ili mrtav!« uzdahne lane, 
»Bog nek mi pravedno sudi. 
Ruke razkriliv, plačući pane 
Draganu živom na grudi. 


JA PUSTIH MISO . . . 

Ja pustih miso, neka svietom pođe, 
Ko Noe golubče iz lađe, 

I brzo moja miso natrag dođe, 

A1 spasa masline ne nađe. 

Zapitah ju: Daj pričaj, moje diete, 
Da T ima nade, da će cvieće 
Slobode, istine i pravde svete 
Jedared procvast — ili ne će? 

A1 žalostno mi misao odvrati: 

Života to je strašna tajna, 

Da uzporedo rodi ista mati 
I Abela i Kaina. 

ANĐEOSKA SUZO ! 

Domovino moja! silno li te volim! 
Klečeć izpred sudbe samo za te molim, 
Da te štedi, jer si kao suza mala 
Anđelu u plaču s divnog oka pala. 

Pala usred mora narodnih valova, 

Što te vazda hoće preplaviti s nova — 
Anđeoska suzo! — kaži se u cieni, 

Od suze u biser brzo se promieni! 

PROROK 


Dalje! Dalje! Nigdje pristaništa 
Jadnomu bjeguncu utočišta 
Nigdje, a da skloni svoje čelo; 

I sve trnje, što po svietu klije, 
Ko da klije, dok se ne urije 
U njegovo izmučeno tielo. 

Za njim leti zloba poput pseta, 
Te ga goni preko cielog svieta, 
Lajući i cereć oštre zube; 
Pogledaj mu oči, gledaj lice, 

Pa ćeš namah pitat nehotice, 

Nu rada šta ljudi ga ne ljube? 

Evo zato! Prorokom se gradi, 

I ko prorok širom svieta hodi, 
Prodičući istinu i pravo, 

Laži veli u obraz, da laže, 

Zlobu krsti zlobom, đavlu kaže, 
Da je paklen sin i da je đavo. 

ŽALOST 


Ah ljubav — što je ljubav ova?’ 

Ta ljubav ti je val valova 
Iz mora našega života, 

Što pod noge se nekim smota, 

I jedva da se na njem voze, 

Na hridi razbije se proze. 

U nade krila voštena su, 

Što bliže suncu — slabija su, 

Kad mniš u nebo prispjet zvjezdno., 
A krilo pukne, pa u bezdno 
Strmoglaviš se, ne znaš kako, 

U gorke zbilje grozan pako. 

II radost da još tkogođ hvali? 

Nu radost jeste cvietak mali, 
Uspieva svuda pokraj staze, 

Sretnici mnogi na nj nagaze, 

A1 kuda gođer dosad zađoh, 

II pelin ili trnje nađoh. 

I sve bih to pregorjet znao, 

A1 jedno mi je, jedno žao, 

Da domovina, sveta mati, 

U okovima ljuto pati, 

I da je toli tiha, niema, 

Da ne znaš, mrije li — ii driema.. 


100 


NA RIECI 


'Zora rudi, rieka šumi, 

Iz dalekih strana nosi 
Raztrgane biele vience 
I pred moje noge snosi. 

Čiji li su bieli vienci? 

Bog ih znao! Krasne ruke 
Morale ih savijati 
S uzdisajem sladke muke. 

Vjetar leti iz daljine, 
Čujem ječat čarne strune, 
Ko da prate ples i igru, 

Ko da prate čaše pune. 

Vali šume, vjetar huji, 

Sad je čuti zvuk zvonova, 
Kanda nekog plačuć prate 
Samrtnieh do grobova. 

Sve je tiho; nit je strune, 
Nit je zvona više čuti, 
Raztrgane biele vience 
Progutali vali ljuti. 

U SUMRAČJU 


Mrak se hvata, tiho biva. 
Kao da će umriet sviet, 

Nu on samo tiho sniva, 

I snijući lik cjeliva 
Sunca, kog će sjutra zriet. 

Tamna noći, ogrli me, 

Baš mi godi pokoj tvoj, 
Miso k zviezdam uznosi me, 
U njih čitam njeno ime, 
Pjevajući pjesmu njoj. 

NA RAZSTANKU 


Razišle se naše staze, 

Hoće 1’ igdje skupa sać? 
Proć ću brda, proć ću staze, 
Hoću 1’ tebe ikad nać? 

Našo tebe ii ne našo, 
Svejedno je sada već, 
Bezradice — kudgođ zašo — 
Ovim mi je svietom teć. 

Tako onaj u zloj nadi, 

Komu vatra sažga dom, 
Kreće svojom sirotčadi 
Po širokom svietu tom. 

OH, ŠUTI! 


Oh, šuti! šuti! 

Ko otrovan i oštar mač 
U srdce zgađa govor tvoj; 

Zar se i tebi oko ne muti, 

Kad čuješ moj plač? 

Oh, šuti! šuti! 

Sagrieših — nu ja trpim dost 
Na Golgoti života tog, 

Dosta me griesi ranjaju ljuti, 
Pa čemu ih bost? 

Oh, šuti! šuti! 

II kaži, tko je grieha čist? 

Tko smije odkrit svoju grud, 
A da ne smrlja i po sto puti 
Biel savjesti list? 

Oh, šuti! šuti! 

Na koljenih sam, rob sam tvoj, 
Zaboravi na prošlo zlo, 

Cistom me dušom k dobru uputi, 
Bud’ anđeo moj! 

JOŠ JEDAN CAS 


Još jedan čas, još jedan mah, 

Da blizu tebe dahnem dah, 

Pa onda hodi, kud te volja! 

Nad tvojom glavom zviezde sjale, 
Pod tvojom nogom ruže cvale 
I sretna polja! 

Ko okresani ja ću hrast 
Života burom ja ću past 
I nitko ne će za me znati: 

Nad grobom križ i kita cvieća 
Možebit da te poslije sjeća, 

Što za te patih- 

DRVO LJUBAVI 


Visoko vam je drvo ljubav 
Ko jablan — više, mnogo više. 
Na njegovih se vitih granah 
Umjesto ptice zviezda njiše. 

I sunašce i mjesec bliedi 
Tek onda cielim žarom sieva, 

Kad preko lišća toga drva 
Na žalostan se sviet osmieva. 

I blago onom, kom je dano 
Uživat radost a pod njime: 

Je I’ sliep? Tad vidi rajske bašte. 
Je 1’ gluh? — On čuje serafime. 

MODRO I CRNO OKO 

Crno oko, to je divlje oko, 
Hvata dušu kao pticu soko, 

I ko ovaj pandže, striele šika 
U i preko srdca nesretnika. 

Modro oko blaga, krotka sieva 
Mjesečinu u srdce ulieva, 
Mjesečinu ljubavi, da mniješ, 
Noćnog cvieća uzdisaj da piješ. 

Piješ ... piješ ... ujedared glava 
Otrovana klone, pa i spava, 
Divlji san ti dušu u dalj nosi... 
Ti se preneš — i poludio si! 

ČEMU PJESNIK? 


Čemu stvori Bog slavulja? 

Stvori, neka ružu slavi, 

Miris njen i rumen iznad 
Tulipana hvalisavih. 

Čemu lava? Neka leteć 
Pustarami neizmjernim 
Nagoviešta božju slavu 
Na strah drzkim, u slast smjernim. 

Čemu more? Da gromornim 
Glasom zemlji pjesmu pjeva. 

Da se ta ne uzobiesti, 

Koli divno nebo sieva. 

Čem’ pjesnika? Da on slavi 
Krepost kraj junačkog žara, 

Da kukavštinu i podlost 
Gromovi u prah obara. 

Nato mu još poda žice, 

Kad se nađe koja cura, 

Da joj ljubav vještom rukom 
U srdašce utambura. 

LJUBAV I PROZA 


Mjesec sjaji u daljini, 

Čuje se pjesan slavulja, 

I na zvucih čarobne pjesme 
Sva mi se duša ljulja. 

Ah, ti dušo, zaljubljena dušo, 

Pravo si čudo čudesa, 

Sviet se nad tvojom ljubavlju smije. 
Smiju se već i nebesa. 

Mjesec se smije, smiju i zviezde, 

One sićušne vatre; 

One vide dolazit prozu, 

Koja će tebe da šatre, 

Prozu života zmijskoga tiela, 

Zubi tuge i jada, 

Kojom, ko ružice burom, u trenu 
Ljubavnih trista nastrada. 

Što je leptir, cviet ili pjesma? 

Varka brzoga lieta. 

Što je ljubav? — Ljubav je pjesma, 
Pjesma brzo dočeta. 

Jedva zagudiš — popuca struna, 
Pjesma se svrši i smieša, 

I na struni obajanja tvoga 
Proza se nemilo vješa. 

NA SJEVERU IL JUGU 


Što li će biti, bog sam znade! 

Gdje li ću zadnje prebolit jade, 

Da li u nježnom naručaju, 

Ili otuđen u tuđem kraju? 

Sve je isto! Grob i raka 
Tu je i ondje sasvim jednaka, 

Snieg te zamete na sjeveru bielom, 
Bura te prati gromkim opielom. 

Ah, na jugu, žarkome jugu, 

Vitu dobivaš palmu za drugu, 

Ona nad tvojim grobom šapuće 
Čarobne priče iz Arabije vruće. 

I u sjeni paome stare 
Vesela svojta karavane 
Proroka hvaleć, što je od džina 
Spasio blago — od Beduina. 

Nu čim nojca zemlju uspava, 

Evo ti kralja pustare — lava, 

I nad grobom, zlatnieh griva, 

Kao spomenik silan počiva! ... 

GOSPODSKA LJUBAV 


Dosadio mu život sav; 

U duši jad, u kosti bol 
Sred puste kule, kao lav 
Sred pustare se mračan šeće, 

Svud naokolo sviet je gol, — 

Naresilo ga mrazno cvieće. 

»Hajduče, sedlaj brzo hata, 

Na tavanu je uzda zlata, 

U podrumu je srebren bič!« 

Zagrmi grof na visok prozor, 

I hajduk spreman sveđ na pozor 
Odazva se uz tanak krič. 

Poleti grof niz pusti lug: 

Sjevernjak vjetar mu je dug, 

I samo bog bi mogo znat, 

Je T brži vjetar, ii je hat? 

Pred grofom stoji visok brieg. 

On zirne gore — svuda snieg —. 

»Ma da je vatra, što je zato!« 

U bedro bočne konja svog, 

Zatrubi još u malen rog 
I uz pećinu skokne nato. 

Sve više, više leti on. 

Sve pustije ti biva tuj, 

Tek divljeg vjetra čuje zuj, 

A kamo V tihog sela zvon! 

Već do dva sata grof se penjo 
Uz jaz i krš — i nije jenjo, 

I domala će stići vrh. 

Gle čuda! — grofa prođe srh: 

Sred dviju tiesno palih skala 
Kućarica se stisla mala 
Sa vrati, oknom — 

— »Čudan svat 
Što zađe ovdjeka zimovati« 

U čudu grof će stati snovat. 

Sa konja sade, i ko tat 
K kućarici se čudnoj krade 
I pred okancem tiho stade. 

Kroz mutno staklo zatim zirnu 
U mračnu sobu: Pokraj stiene 
Tuj spazi proći sliku žene, 

A1 strašnu — da mu dušu dirnu .. 

Ko suho drvo joj je tielo 
U staro uvito odielo, 

A na njem glava blieda, suha, 

Ko da je glava kakvog duha, 

U glavi do dvie crne oči, 

Iz kojih viri užas noći... 

Na stieni visi božji kip, 

I k njemu žena ruke diže, 

I moli — plače — pišti — gmiže 
Ko zgažen crv. U tili hip 


Mahnitat skoči, pesti stisne 
Od ludosti li, grozno vrisne, 

I brani, kanda grozne sjene 
Navaljuju na grudi njene, 

Dok nebrojenih suza red 
Ne poli obraz suh i blied. 

Ko da se nada kakvom zlu, 
Zapanjen grof je gledo nju, 

I ne može se s mjesta mač': 

Sva prošlost mu se stala netom 
Pred dušom kretat naglim kretom 
Oj, hoće T u njoj ženu nać? 

A1 začas utre ona suze, 

Od gola drva klupu uze, 

I na nju sjedne s jedne strane, 

A drugu, ruku dignuv suhu, 
Ponuda nekom — valjda duhu, 

I pričati mu prošlo stane. 

»Pod lipom sjedah u čas tihi, 

Na lipi bio ptica zbor, 

I gledajuć me pjevo: hi, hi! 

Ah, bijah tada ludast stvor. 

Kad iza mene netko: ha, ha! 
Okrenem se i zgledam plaha — 
Mladića vita kao bor. 

»Oborim oči — ptice: hi, hi! — 

A mladić bliže: haha! haha! 
Golubice, oj, ne bud’ plaha .. . 






Šaputao mi glas mu tihi, 

A1 zvonak kao selski zvon. 

Ti ne smieš s njime — sebi rekoh, 
I malo da mu ne utekoh, 

Na prošnju ostah napokon. 

»Na klupu zajedno smo sjeli, 

A1 pogledat se nismo smjeli, 

Oj, mene bilo toli stid! 

Dok ruka približi se ruci, 

I srdcem jeknu neki zvuci, 

Od kojih mora drhtat hrid... 

»Tad naglo se je k meni sago 
I rekao mi: Diete drago ... 
Poljubio me, bože moj; 

Od gnjeva smrknu sunce lice, 

Od straha pobjegoše ptice, 

A meni duša nebogoj ... 

»I poslie nasta zlatno doba, 
Zaboravit ga izpod groba, 

U raju nikad ne ću moć; 

Bijasmo toli sretni oba 
Ah, dan i noć, ah, dan i noć! 

»KoF sretna bijah, kad bi danom 
Proletio kraj okna mog 
Na polu-bielom, polu-vranom 
Konjicu kao mladi bog, 

I šino mojim jadnim stanom 
Rukovet cvieća mirisnog ... 


»Nu tad će majka: Čuješ, čuješ! 
Ja ne znam, kćerce, što ti snuješ, 

A1 na zlo slutim — pravo nij\ 

Već cielo selo šale stvara: 

Nu domalo će biti dara. 

Spočituju mi ljudi svi. 

Gospode čuvaj mi se, diete, 
Gospodin ne zna žensku čast, 

On ljubi — dok nam srdce smete, 
A bježi — kad je prošla slast. 

»Oj, jadna majko, da si znala! ... 
Čim svlada selo dubok san, 

Iz kuće sam se tajom krala, 

Na cesti već su kola stala, 

Pa leti, hajd — u grofov stan. 

»Oh, noći, to bijahu noći! 

Kad k njemu dođoh u tihoći; 

Tek da sam stupila na prag, 

Ogrlio me sladkom moći 
I odnio na šaren sag. 

A sobom čar i razkoš cvate, 
Dragulji blište, svila sja, 

Pod svodom pršu ptice zlate, 

A cvieće miri, kanda zna: 

Tuj dvije duše vrieme trate 
U ljubavi — i on i ja! ... 

»I sve to minu. — Kanda hodiš 
Cvatućim krajem dalje sveđ, 

Kad ujedared oči svodiš, 

A pred tobom je — propast, gleđ’! 

Pustota — dokle siže oko, 

A natrag ne mož’, da si soko. 

»Još vidim njega — — neka, neka! — 
Još vidim sela biesnu hajku, 

Još čujem plakat jadnu majku, 

A stid i ruglo kao rieka 
Zalieva mene svud i svud, 

Je T čudo ? — duh mi posta lud . . . ? 

»Dječarci, starci, sve se ruga, 

Za menom laju isti psi; 

Rođaci, kao da sam kuga, 

Ostaviše me netom svi, 

Dok prstom na me kaže druga: 
Grofovska curo, to si ti! 

»U tavnoj noći izpođ krova, 

Bez majčinoga blagoslova 
Izađoh — kao proklet stvor, 

Preduzev sebi — nikad s nova 
Neslušat ljudski razgovor, 

Dok, kao zviere poslie lova, 

Ne spazih — sretna — gorski bor! 

»Tuj pustinjaka nađoh stanak- 

Ha! — tko je?«- 

Žena upre oči 
U prozor i na vrata skoči. 

— Je V istina to, ii je sanak? — 

I prepoznade sieda njeg; 

On drhtne, klekne i zastenja — 

I zamoli ju oprošten ja ... 

I mrtav sruši se u snieg. 

VESNA 


Ljubilo se dvoje vjerenika: 

Žarko Sunce i Vesna ljepota, 

Ljubili se, cieli sviet se smijo 
Zarad njinih šala i milota. 

Namah gore prolistale listom, 

Tamni bori kao pjani svati 
Njihali se brdom cieli danak, 

Baš da misliš: plesati će stati. 

A da vidiš poljane i bašte! 

Sve to cvieće u kolo se vere, 

Dokle kukac bubnja, cvrčak gusla, 
Igralo se preko svake mjere. 

Nato stali zvončići zvonikat; 

Namah ruže i čemini bliedi 
Pošli k popu ljiljaniću, da ih 
Redom svetim — ženitbenim — redi. 

Pa tek ptice sa visokih grana! 

Nit će pitat popa, niti đaka, 

Već ti namah mehka gniezda grade, 
Da im budu djeca štogod jaka. 

Pa te rieke i potoci gorski 
Luđe sviju ljubavlju ti gore, 
Bezkrajno se grleć, nakapali 
Ljubavnijeh suza cielo more. 








Je 1’ se onda čudit tužnim lađam. 
Ako ginu ukraj njegvog stienja? 
Gdje je majka varalica ljuta, 

Nije niti diete od poštenja. 

Dok se dragi milovali tako, 
Gledala ih iza busa baba, 

Baba Zima, što je u po žena, 

U pol opet ozebena žaba. 

Baba glede u sebi se smijuć: 
Neka, neka! minut će vas sanja, 
Doć će vrieme, ne će dugo biti, 
Bit će vama gorka razstajanja. 

Malo vrieme zatim postajalo, 
Dragan Sunce sve to bljeđi biva. 
Niti drage obraziće sjajne 
Prvašnjim već žarom ne cjeliva. 

Dok joj jednom ne izjavi tajnu. 
Da je nakan nekud putem poći, 
Tješeći ju, da će skoro natrag 
Svojoj miloj vjerenici doći. 

Ej! Da vam je bilo gledat Vesne 
Propadanje na te tužne glase, 
Gdje, turobe navukav odielo. 

Baci u kraj nakite i krase. 

Ista zemlja zadrhtala s tuge 
Pustiv k nebu težke uzdisaje. 

Da se jasno namah zaodjelo 
Sivimi oblaci na sve kraje. 


U jedanput štab v jetri duvat. 

Tko ih jaše, tko upravlja njima? 

Baba Zima, bockajuć ih u bok 
Mamuzama uprav ledenima. 

Sve ih tjera sa sjevera ljuta, 

Dok dojuri do Vesnina stana, 

Pa ti udri lomit, kršit, harat 
Dok opusti pustom svaka strana. 

Niti pita, što će Sunce reći, 

Već joj kida one zlatne prame, 

Već ju tuče usred snježne grudi, 

Već joj bije ledom oči same. 

Tako dugo zavijala njome, 

Dok se Vesna mrtva ne ukoči 
I ne sklopi razkoš dragoga si: 

Ote čarne nebosjajne oči. 

Tad još jednom u smieh strašan banuv 
Sakuje joj ledom ruke nježne, 

I da dragom zadnji trag zamete, 

Pusti na nju koprenice snježne. 

Malo vrieme zatim postajalo, 

Tko se vraća? — Vraća ti se Sunce, 
Hrleć k dragoj sve to veselije 
Preskakiva gore i vrhunce. 

A kad tamo, — nema nigdje drage, 
Svuda biela prostiru se vela. 

Kad to vidje raztuženo Sunce, 

Iz oka mu kane suza vrela. 





Ujedared Sunce biesom plane, 

Utre suzu — žarkim okom bljesne, 

I zakrenuv putem neba sjajna 
Traži trage svoje mile Vesne. 

Nu gle čuda! pred okom mu ljutim 
I pred jarom divnoga mu lica 
Nestaje sa brda i s vrhunca 
Svuda ona biela koprenica. 

Dok je ona tako nestajala, 

Uzdignu se ševa mila poja, 

Te će Suncu kliktajuć najavit: 

Tu je ... tu je ... nevjestica tvoja! . 

I slavulji i te druge ptice, 

I čemini i te ljubičice, 

Zovu, prateć žamorenje vrela: 

Dođ’ na grudi krasne nevjestice! 

Tad se Sunce silno uzradova, 
Glednuv doli, zapazi ju zbilja, 

Gdje pram njemu, ruke uzdižući, 
Ljubezno se smješka puna milja. 

Tad zaječe do dva uzdisaja, 

Da se čulo širom po svemiru; 

Zatim budu zaruke, i zatim 
Zaručnici priprave se k piru. 

Tu je bilo svačesa i svega, 

Kum je bilo Nebo, Zemlja kuma, 

Što ćeš više? Perun dugobradi 
Od radosti malne sade s uma. 


Koncem pira ponapi se tako, 

Da posegnu za gromom i triesom, 
I da ne bje Vesne miriteljke, 
Nesreće bi počinio biesom. 

Još bi netko, da o Zimi pričam, 
Hajde, neka, kazat ću vam nato: 
Kud ju Sunce stiže, izteče joj 
Mjesto krvi samo crno blato. 





TRI DJEVE VOLIM . . . 


Tri djeve volim, mile kao poljsko cvieće, 
A1 sve tri srdce ljubit ne smije i ne će. 
Visoka jeste prva, vitka stasa 
I toli tanka oko pasa, 

Ko jela, ii još tanja. 

Kad zbori, s njenog glasa 
U srdcu svačijem ozvanja 
Čeznuće, sladka razkoš, bujna strast; 

A1 kad joj oko na meni počiva, 

Baš kao da me anđeo cjeliva 
I srdcem lije rajsku slast. 

I njena kosa zlata, 

I snieg joj labuđega vrata, 

I usna plamen 

Opaja me, — al ja sam mamen, 
Preporučam si dušu bogu, 

Provirit kad joj vidim sitnu nogu . . . 

Ta druga — bog je znao! — 

Sićušna jeste, polu-djeva, polu-diete, 

Ni pogledat ju pravo ne smijete, 

Već joj je žao. 

Čas stidna je, a časak drzka, 

Čas sumorna, a časak brzka, 

I sobicom skače 
Baš ko za klupkom malo mače. 

Pa kako razmaženo zbori, 

Pa kako nevino gleda, 

Sad slična zori, 

Sad sličica od leda, 

Đavolak sada, koj će bosti. 

Al kada tipke sitnimi prstići dirka, 

Te iza »etuđa« k meni skrovito virka, 
Da bog joj prosti! 

Nu treće ne poznam još pravo, 

Je T golub — božica — ii đavo? 

Al ak je đavo, čudit nemojte se, 
Zavede V svieta pol u biese! 

Ponosit joj je tamnog oka gled, 
Kog stigne — već je blied, 
Ponosit joj je sitnih nožka hod r 
Da misliš — kraljevski joj rod, 
Ponosit joj je nježne ruke mah, 
Kom mahne — sluša plah. 

Sva dvorana je puna družtva sjajna,. 
Krasote i krasnici se vrte njom, 

Dok glasba struji poput vrela tajna 
Kad s hridi zađe livadom. 

Sve blista krugom, 

I svjetiljka plam, 

I čarne oči i dragi kam 
Ko rosa razkošnim lugom. 

Al što je, da je družtvo niemo toli„ 
Što drugda šalit se i smijat voli? 
Zar draga druga 
Uzela tuga, 

II mio cvietak 
Brz stiže svršetak, 






II strašna zviezda nebom sviće, 

I proriče svietu propast i krvoproliće? 
Ah, ne! 

Još nema nje. 

Još nema sjajne čarobnice, 

Što radost bujnu, tihi jad, 

Ko Sappho proslavljene žice 
U divan znade složit sklad. 

A1 sada — pozor! — sad će doći — 
Širokih vrata otvara se krilo, 

I kao da se čudo zbilo, 

I sunce svanu usred noći: 

Ozebla srdca vriju, 

I blieda lica gore, 

I niema usta zbore, 

I srećom se smiju: 

Pozdravljajuć nju — nju, caricu sviju 

Tri djeve volim, mile kao poljsko cvieće 
Al, čini mi se, jednu ljubim veće. 

GOSPOĐICI, KOJA NE CE LJUBITI 


Oj, stante! grieh je, što vam zbore usta: 
Da vaše srdce mine ljubav pusta, 

Da nitko više vašeg cvieća ne ubere, 

Da nitko vaše ne izkuša vjere, 

Da nitko vaša ne izljubi usta! 

Želite, da vam srdce bude tvrdo, 
Nedosežno da bude viekom brdo, 

I mjesečinom obasjana bašta, 

U kojoj nema cvieta pohlepna i tašta, 

I nebom da vam modrim bude 
Bez magle, bez oluje hude 
I posvećenim, tihim hramom, 

U koji ući smjet je bogu samom, 

I pravo čuh li — srdce da vam bude kamen* 
A srdce — srdce sazda 1 j u b v e plamen! 

Oj, gospođice, 

Da bog vam dao sreće, 

Ne povenulo vaše cvieće, 

Ne povenulo vaše lice, 

Da barem jedan cvietak vaših nada 
Od gorke zbilje ne nastrada, 

Da vaše srdce bude viekom 
Pečali ljubve nebrodivom riekom. — 

Al jao, meni vas je žao, 

Ja gledam vrieme, 

Na vaše lice mraz je pao, 

Na vaše srdce težko breme ... 

Iznenada je čovjek došo, 

Ni pogledo vas, kraj vas prošo, 

Nu možda jedan pogled na vami mu susto, 
A1 takav pogled uzdrmo vam srdce pusto. 
I čežnja tiha 
Sve srdce vam raznjiha, 

Da vazda pita danju, noći: 

Tko da je on, i hoće V opet doći? 

Za malo dana eto opet njega, 

A1 opet hladna poput sniega, 

Tek jedan tren je pogledo vas jače, 

A1 pogleda vam od tog srdce skače, 

I duša ljulja, 

I za njim šulja 
Želeći, da vas muka prođe, 

Da čudan čovjek jošte jednoč dođe. 

Nu kad je došo treći puta, 

A vas je stresla vrućica već ljuta. 

Ne, čovjek običan to nije, 

Već div, divotom da vas bije. 

Šta div! ta div ne gleda takvim žarom, 
Taj mora da je kraljem i vladarom! 

A srdca vašeg vrata 
Otvaraju se tiho i polako — 

Vaš anđeo je tada plako — 

I eto tata! 

Ne tata, kralja samovlastna, 


Kom nije tuđa sreća častna, 

Koj kada zapovieda, 

Nehotično mah brdo u dol sjeda, 

Kad malko neljubezno šane, 

Pustotom stvara bašte razcvjetane, 

Kad k nebu digne oči smjele, 

A nebom lete divlje striele, 

Koj, kad se srdi i zaprieti, 

Razvalit mora hram se sveti, 

A1 kada ljubi, kad se ljubeć šah: 

Najtvrđi alem ljubavlju raztali. 

I što će zatim doći, 

Doznavati će tamne noći, 

Doznavati će zviezde jasne; 

Ah, mnogi put će vidjet suzne oči, 

I suzu na njih, kako gasne. 

Da, vidjeti će težko otimanje, 

Žestoku borbu i klonuće, 

Sve dok se nisu bujne sanje 
Na čelo spustile vam vruće ... 

A što je pred vas san dočaro? 

Kapelu, mi se čini; 

Na majci božjoj ruho staro, 

A1 vi ste u bjelini. 

Na glavi vam se vjenčac blista 
Od mirtinoga cvieta, 

U oku vam je suza čista, 

U srdcu ljuba sveta. 

I sveštenik vas pita stari, 

Što? na treba vam reći, 


127 








A1 obraz vam se tim zažari, 

Vi planuste u sreći. 

»Oh, ljubim njega dušom cielom, 
Golubicom mu hoću bielom 
U tužnom biti času, 

Da njemu gučem, kad ga svlada 
Tjeskoba, kad mu klone nada 
O sladkom spasu. 

»O, ljubim njega cielom vjerom, 

Da za njim pođem svakim smjerom, 
Svud poput smjerna roba, 

Da s njim se borim, 

Da njega dvorim 
Do crna groba!« 


SA PROZORA 


Podiže se iza gore 

Mjesec licem bliedim, 
Pogledom ga punim čežnje 
Sa prozora sliedim. 

Kao da sam s dobrim starim 
Sastao se drugom, 

Srdca mi se hvata radost, 
Razstajem se s tugom. 

Spetio je umah mjesec, 

Da se smiešim njemu, 

Pa on uze šaptat kroz noć 
Napolak u driemu: 

»Stari druže, što si mi se 
Ustubio tamo, 

Ded izađi posred polja, 

Da se ogledamo. 

»Ogledamo, poigramo 
Kao nekoć, brate, 

Kad si sa mnom znao noćne 
Proigrati sate; 

»Šetajuć se gore, dolje 
Baštom pokraj kuće, 
Uzdisaje šaljuć meni 
Ah, toliko vruće, 

»Kao da sam mlada moma, 
Milovanje tvoje, 

Za kim ti se misli hitre 
Kao pčele roje. 

»Lukav bijah, vjerovo ti 
Nisam nikad mnogo, 

Bacih oči širom svieta, 

Kud sam samo mogo. 

»Nađoh skoro, što sam htio, 
Za čim si uzdiso, 

Tankim sam ti umah trakom, 
A po stazi piso: 

»Ne šali se tvoja draga, 

Sva je sad u biesu, 

Nogom topće, rukom treska, 
Slično bielom triesu. 

»Nekog kune i grozi se, 

Čini mi se — tebi, 

Što te toli dugo do nje, 
Stroge djeve ne bi. 

»Jedva da si dočitao. 

Što sam tebi piso, 

Skočio si, letio si 

Brz ko smjela miso. 

»Nisam prešo pedalj neba, 
Već si pred nju pao, 
Moleći ju, da ti prosti, 

Što si toli zao. 


»Ona, dobra, ne mogla se 
Dulje srdit na te, 

Pustila je, da joj gladiš 
One prame zlate, 

»Da joj grliš grlo bielo, 
Ljubiš usne rujne, 

Sa kojih su ozvanjale 
Rieči miločujne, 

»Rieči sladke, s kojih mi se 
Zarumeni lice, 

Te sam moro, da ne plačem, 
Sklopit trepavice ...« 

»Oj, mjesece, stari druže, 
Davno je to bilo, 

Da ne reče, mislio bih, 

Da mi se je snilo. 

»Rad bih i sad kao onda 
Izašo preda te, 

Da provodim s tobom noći 
Nepokojne sate. 

»A1 ovako, vidiš ... bolan 
Da sam srdcu do dna, 
Da opusti duša nekoč 
Svakom nadom rodna. 

»Potraži mi sada dragu, 
Pogledaj ju jače, 

Ne srdi se danas na me — 
Ona sa mnom plače«. 

U TIHOJ DRIEMAJUĆOJ NOĆI 

U tihoj driemajućoj noći 
Obilaze me stare uspomene 
Otajstvene i čudne moći. 

U tihoj driemajućoj noći 
Otvaraju se rane zacieljene. 

Sve kap po kap iz rana teče 
Nabujale životom žarke krvi, 

I koli gođer ljuto peče, 

Sve kap po kap iz rana teče 
Na jad me spominjući prvi. 

U duši spominjem se dneva 
Zaboravljenih doduše odavna, 

A1 punih sunčanog sieva. 

U duši spominjem se dneva 
Života radostna i za me slavna. 

I tiho, tiho poput daha 
Raztvorenoga ružičnoga cvieta 
Došuljala se ovog maha 
Sve tiho — tiho poput daha 
Žarkovita i nježna ljubav mladih ljeta. 

Zlatovlasi se prami viju, 

Milosjajne prekriljujući oči, 

Drhćuće grudi nježno kriju. 

Zlatovlasi se prami viju 
I poput zviezda sjaju modre oči. 

A usne rujne dišu strasti 
Odavno već u srdcu zakopane 
O ljubavi i njenoj vlasti. 

A usne rujne dišu strasti 
Utješljive i sladke poput mane. 

I kako gledam — čisto biće 
Razilazi se poput magle, — 

U srdcu jad pak stari niče. 

I kako gledam čisto biće, 

Na oči navru suze gorke, nagle. 

U tihoj driemajućoj noći 
Obilaze me stare uspomene 
Otajstvene i čudne moći. 

U tihoj driemajućoj noći 
Otvaraju se rane zacieljene. 






ZAŠTO? 


Potonule su moje šajke, 

U mojoj duši gotov slom: 

Još malko — pa me bilo ne bi, 

Još malko jači bude 1’ grom. 

Oj, zašt’ me nisi, kad si htio 
Unesrećit me, šatro sveg; 

Ko sokola bez desnog krila 

Na podrovan me stavi brieg. 

Mahnitajući skaču vali, 

I brieg se od njih ljulja već: 

Na borbu spremaj se ii bježi, — 
Ni borit znam se, niti bjeć. 

Kad takvo breme jada svali 
Na moju glavu, reci: zašt’ 

Ne ogrnu si diete muka 

U bezćutnosti tvrdi plašt? 

Zašt’ srdce njemu ne sagradi 
Od leda ili gvožđa zlog, 

Mjest’ ljubavi mu mržnje dade — 
Kad mržnje si i ljubve bog! 

Znam — to je volja bila tvoja, 

A tvoja volja vječna vlast, 

Kom veriga, a komu sunce, 

Da lagodnije može cvast; 

Da lagodnije može hulit 
I tvoje sveto ime klet, 

I umirati suzom posut 

Ko onaj rosom zasut cviet. 

Oj, bij me, muči, ne štedi me, 

Na tvrdu mene prikuj hrid; 

Tog grieha u mom srdcu nema, 

Rad kojeg bi me bilo stid. 

Nek orlovi mi kl ju ju prsi, 

Znam, kad mi srdce stanu grizt, 

Tek ljubav i pravde nać će 

I pjesme u njem izvor čist! 









JA SNIVAH . . . 


Ja snivah, da sam glavu sago 
Na biele vale tvojih grudi, 

I ti si mirna, mirna stala, 

Da mene ništa ne probudi. 

A nisi znala, da ja zirkam 
U tajne srdca ti dubine: 

Ah, sve sam, sve sam tamo zgledo 
Koralje, biser i rubine ... 

I tamo vidjeh priestol savit 
Od svakojakih krasnih nada 
I na njem glave oborene 
Mladića žalostna od jada. 

Izdajstvo! kriknuh, tko je smio 
U moje carstvo saći? — Time 
Ti šapnu tiho: »Šuti, car je, 

A Rikard prvi mu je ime.« 

LJUTIM SE 


Oku daleko, al srdcu blizu, 
Držim tebe uviek u nizu 
Mojih mish, i što je veća 
Koja od njih, — tebe se sjeća. 

Dođi, oj dođi skoro, zlato 
Neodkriveno, al čistije zato! 
Kolike zviezde nebom plove, 
Toliko želja tebe zove. 

Ne ima cvieta na sat daleko, 
Koji te ne bi žuđeno čeko. 
Jedva me spaze, pitaju: »Druže! 
Gdje je ona kraljica ruže?« 

Što im jadan kazati znadem? 
Kakav da im odgovor dadem? 
Tako se dalje turam i šutim, 
Pa se malko i na tebe ljutim. 

TAT 


Zatvorila majka vrata 
Kako joj je godjer drago, 
Ipak ne će oda tada 
Očuvati svoje blago. 

Stražio te stari cako, 

Ne mako se s mjesta svog, 
Ipak hoću sve polako 
Doć do milog zlata mog. 

Na krilima tihog sanka 
Do tebe ću, dušo, doći, 

Pa te ljubit bez prestanka 
Uz te svezan sladkom moći. 

A starci će šaputati 
Podižući brižno vrat: 

Čuješ nešto ševrljati, 
Nekakvi je ovdje tat. 

BORBA 


Tvojega oka sjajne striele 
Izprva me stresle i smele, 

Poslije se lecnuh, te sam smjelo 
Započeo bojno djelo: 

Bio sam se danju i noći, 

Misleć, da ću svladat moći. 

Anđele sam zvao mani, 

Nek na mojoj vojuju strani. 

Ti bje jača, pobijen, jao, 

Pred noge sam tvoje pao 
Smjerno vapeć iz grla jasna: 
Evo ti roba, carice krasna! 

KAD ME STARI STISNU JADI 


Kad me stari stisnu jadi 
Liećuć kao jata vrana, 

Oko mene iz tihana 
Ti mi krila daješ nadi. 

Po tebi se vinem više, 

Gdje se tmasti oblak njiše, 
Gdje se miso s munjom pari, — 
Namah bježe jadi stari. 

Od prostačtva, surovosti 
Ne znajući naći štita, 

Do tebe mi srdce hita 
Izranjeno, jao dosti. 

Ti mi viđaš bolne rane, 

Ti mi slabu daješ hrane, 

I koliko bio biedan, 

Veliš, da sam tebe vriedan. 

I do tebe sjedeć mirno 
Ljepši mi se sviet taj stvara, 
Livade su pune cara, 

Nebo svietlo i prozirno. 

Pa i srdce ljudsko isto 
Čini mi se dobro, čisto. 

Kuda T ne bi moje bilo, 

Kad si u njem, biela vilo! 

AH, MNOGU LI SAM..., 


Ah, mnogu li sam rosu već 
Sa ruža streso mirišućih, 

I mnogi steko nehoteć 

Sa tvojih usta cjelov vrući. 

Na valovih sam morskih dost 
Uz žar se ljetni zanjihavo, 

Na grudima sam tvojim 

Milovan snivo, moja Slavo! 

Slavuljev jesam često poj 

U grmlju slušo tih i blagi, 

Još češće slađan glasak tvoj: 

»Dok sunce sjaje, — moj si dragi!« 

No minu ljeto, — dođe hlad 
I oblačine sunce kriju, — 

I oko vrata tvog se sad 

Ljubimca drugog ruke viju. 

EMI 


1 . 

Poljubit htjedoh ti lice, 

A1 ti si rekla: ne! 

Poljubit htjedoh ti ruku, 

A1 uzalud molbe mi sve. 

No kada se ti okrenu, 
Poljubih tajno ti skut, 

I o tom skutu sanjam 
Sada već stoti put. 

2 . 

Ja sanjah, da sam tebe 
Od ljubavi biesan i lud 
Zagrlio toli silno, 

Da ti je pukla grud. 

Pa kada zaviriv u nju, 
Ljubopitan nevoljnik 
Vidjeti morah, gdje u njoj 
Moj tužni zamire lik. 

3 . 

Anđeo mira se spusti 
Sa neba, i motreć sviet 
Spazi u dolini tihoj 
Ljubavi čisti cviet. 

Lietajuć dolinom dalje 
Na tebe se namjeri baš, 

I podav ti cvietak, reče: 

Ah pazi, komu ga daš! 

Dan će minut, za danom mu 
Sve pustiji biva sviet, 

A meni napojmljivom slasti 
Sve krasnije miri taj cviet. 





TI PLACEŠ 


Ti plačeš svietle suze: 

Niz lica ti se kano biser trune, 

I suze najljepši su 

Dragulji tvoje djevičanske krune. 

I ko da vidim kroz mrak 
Budućnosti, ah krasnog nekog diva, 
Gdje orijaškim krokom 
U carstvo tvoje gromko navaljiva. 

Ti padaš, klecaš pred njim, 

A on sa tvoje glave krunu skida 

I žarkim cjelovima 

Ah, robinjici — tebi rane vida. 


144 


GIZELLI 


I 

Propalo je sve u mraku 
Zaboravnosti, 

Nigdje nade, nigdje vjere 
Niti milosti. 

Pa da se na lice bacim 
I okajem grieh, — 

Nu već vidim na tvom licu 
Ironičan smieh. 

II 

Koliko si mala i sitna 
I sladak je smiešak tvoj, 
Onoliko gorka jada 
U život si ulila moj. 

Od toga mi jada mladi 
Života usahnuo čar; 

A1 krasna da mi ga ruka 
Podade — tješi me bar. 

III 

Ta pravo, da mi je tako 
I tako moralo bit, 

Sam crni me đavo smami 
Ovakove sanje snit. 

Na tvome je čelu kruna, 
Visoko ju dižeš ti, 

Na mome je trnovi vienac, 
Što blieda ga bieda svi. 


MOJ PIR 


Ah pogled tvoj, ah pogled tvoj, 
Čarobit nekoć, blag i sjajan, 

On zaviek ote pokoj moj, 

A sad ko slavulj cvilim vajan. 

I svaki čas — baš svaki čas 
Napominjat ti moram ime. 

Tvoj obraz, stas i slađan glas 
I moju gorku pečal s njime. 

Utrnuše već zviezde sve, 

Grozovit mrak se nebom vije. 

Potonuo je sviet u sne, 

Tek moje zdvojno srdce bdije; 

I pita, kliče: Gdje si ti? 

Grozovit mrak se nebom vije ... 

Po svietu blude strašni sni — 

A meni s tuge umrieti je. 

Nad grobljem lebdi vječni mir, 

I tvoj mi humak krilom ovi — 

Ej, dođ’te brzo na moj pir, 

Vi crni svati, gavranovi! 

UMINULI STE . . . 


Uminuli ste, sretni dani, 

Ko rosica sa nježna cvieta, 

I tražit vas, zvat ih mani, 

Vas, izgubljene usred svieta. 

Ah, tko će dozvat ljubav prvu 
Na povratak, pod grobom sneću 
Tko cvieće vratit suhu drvu? 

Tko vratit meni prvu sreću? 

Ah, ode — ode žarka radost 
Ko sunce, kad za gore sjedne, 
Tek spomen osta mi na mladost, 

I srdce pusto, grudi leđne. 

USPOMENE 


I 

Divotan vam je zore žar, 

Zlateći jutrom nebo čisto, 

A1 to je vrlo stara stvar, 

Koliko puta već je blisto. 

Još ljepši, noviji znadem sjaj, 

I da ga jednom zagledate, 

Zasuzio bi gled vam taj, 

Raztočiv svoje zrake zlata. 

Oj, da ste mogli vidjet vi 

Nje lice, kad mi jednom reče: 

»Ah, ja te ljubim, moj si ti!« 
Razplinuli bi se od sreće. 

II 

Razplakala se jedanput, 

I padale joj niza lice 

Žestoke suze, jad joj ljut 
Potisnu glavu tužnu niče. 

Za suzom suza padala, 

Tad podjeh hitro srdce svoje 

I biser svaka postala, 

I danas jošte u njem stoje. 

III 


Bez trnja nema ruže tuj, 

I ti si, dušo, takva ruža, 

Pa dotaknem li cvieta buj — 

Trn stostruki se meni pruža. 

A1 kad me trnje izrani, 

O, sladke slasti, sladke sreće! 

Obavijaš mi rane ti, 

Sipljući na njih svoje cvieće. 

IV 

Ta radšta ljudi ruže vas, 

Da varave ste vi djevojke, 

Da hinbu skriva mil vam kras 
I da ste često raznobojke. 

O, rec’te jadni, može V kad 

Sakrivat ruža gadnog crva,. 

I ne će li uz njegov jad 

Povenut ona sama prva? 

V 

Vi modre oči, more ste, 

Što tajno krije dražest mnogu, 

U vas se topim navieke, 

Utopit nikad se ne mogu. 

VI 

»Na umoru sam, dušo, da, 

Već zadnjim dahom grud mi diše; 

O, straha, groze, užasa, 

Zar zbilja lieka nema više? 

Za jedan liek bih znao još, 

A taj je liek u tebe, dušo!« 

— Sve, sve ću dati, štogod ho’š. 

Pa kazat ga još nisi kušo? — 

»He, tako, znadeš, dakle čuj, 

Poljubiti me moraš bolna!« 

— No dobro dakle, evo tuj, 

Je 1’ bolest tvoja zadovoljna? — 

»Ne, nije, nije dosta to, 

U većoj treba lieka mjeri!« 

— Pa evo, ako treba sto 

Cjelova tih, a ti ih beri! — 

VII 

Je P čuješ, dušo, zvučit zvon? 

Turobom dušu moju nieti, 

Na zadnji sat me sjeća on, 

Kad jadan čovjek mora mrieti. 

I nam će sudit vječna kob, 

I nam će zvonit umirućim, 

I metnut nas u hladan grob, 

I ostati će sviet živućim. 

A1 naša ljubav nikom, — nju 
Mi poniet ćemo sa sobom, 

I ljubavi će ruže tu 

Nad samotnijem procvast grobom. 





VIII 


Oj Leljo, Leljo, božić moj, 

Ne zada li mi jada dosta? 

Ta nemoj vise strieljat, — stoj! 
Ruševinom već srdce posta. 

I da mi draga cjelovom 

To srdce s rana ne izlieči, 
Poraznio bi zemljom tom 

Već stoput vjetar ga leteći. 

IX 

Krčmaru, vina, vina daj! 

Daleko u sviet moram poći, 
Uz vino laglji oproštaj, 

Zaboravljat je laglje moći. 

To vino, vino sam je vrag! 

Umjesto da sam u sviet pošo, 
U ogrljaj sam njezin drag, 

Ta pomislite — natrag došo! 


152 


GDJE SI TI ? 


Spustila se tiha noć, 
Zvjezdice se sjaju 
Navrh neba plavetnog 
Drhćuć ko u vaju. 

Tiha noć je. Gdje si ti? 
Moje srdce bije 
Glasnije te glasnije, — 

A1 te dugo nije. 

Gdje si ti? Ah, gdje si ti, 
U kom li si kraju? 

Komu T tvoje očice 
Uzdano se sjaju? 

Komu r tvoje usnice 
Šapću rieči sladke, 

Da uza njih miluje 
Obraze ti gladke? 

Zalud pitam: Gdje si ti? 
Odgovora nema; 

Kao mrtvac bezćutnim 
Narav sankom driema. 

Tek će gorski potočić, 
Glasno romoneći, 

Svojim tajnim romonom 
Nešto tiho reći. 

Pravo li razumijem, 
Veli: »Man’ se nade, 
Navrh zračnih oblaka 
Gradio si grade.« 


SKEPTIK 


Pod jabukom usred vrta 
Leži seljak, mudra glava. 

Niti driemlje, niti spava, 

Nego oštro razmišljava. 

Ogleda se oko sebe, 

Pa razmišlja dugo, dugo, 

Cim dokazat bi se dalo, 

Taj da nije sviet okrugo. 

Uto pade sa đrveta 
Njemu na nos jabučica; 

Sad razmišlja dugo, dugo, 
Zašto mu je nos sred lica? 
»Bože, Bože!« — krvavijem 
Nosom tad će rogoborit, — 
»Nisi mudar, mogao si 
Nos na peti jednoj stvorit!« 

Jedva reko, al sa strane 
Dokralo se pseto ljuto, 

Pa ti njega oštrim’ zubi 
Ugrize za petu kruto. 

Skoči seljak kao biesan,. 

Viče, lama ruke dvije: 

»Sve je ništa, sviet je kaos, 

U kom pasje — pravde nije!« 

SPOMEN 


U muku tihom sve naoko šuti, 

Sam potok dolom romonit je čuti; 

Na svod se modri siplju zviezda roji jasni, 
Oblieva mjesec srebrom svijet krasni. 
Osamljen sjedim tuj u pustu gaju, 

Te gledam cvieće u mjesečnom u sjaju. 

Još zvona zvuk kroz muk otajne noći 
Nebeskim zujem tihano se toči; 

Dopire zvuk u zdvojno srdce moje, 

O prošastih mi dnevih nujno poje; 
Odtisnuh se u dal’ke mišlju kraje, 

Kud sreća mi ko cvieće cvjetala je. 

I berem cvieće tuj sa čarom svijem, 

U ugodan ga vienac mišlju vijem; 

A1 među cviećem i pelina ima, 

I tužno se do ruže — gorko lišće prima 

Proletih dneve sve mladosti svoje, 

I mračne one šume, cvjetne luge; 
Najdivnije mi cvieće cvjetalo je 
Kad bijah diete, ne znajući tuge. 

A1 jedan tako nježan bje i mio, 

Divotne sanke uza nj sam prosnio! 

Ah, kako punim licem k zemlji glavu savi, 
Da gorkom bolju srdašce zatravi; 

Uz bolni glasak večernjega zvona 
Do njeg mi razkriljena miso leti bona. 

Da, ti si, majko, ti taj cvietak bila, 

I tvoja slika jošte me oblieće, 

Još uviek divna i onako mila, 

Svud trnovom mi stazom sipljuć cvieće! 
Bijaše večer čarobna i divna, 

Na tvoje bliedo lice mjesec sjaše: 

Sve tiho, samo rieka srebrolivna 
Pod prozorom ti tihano šumljaše. 

Na tvoje lice tuge veo pao, 

Uznešena si molitvu šaptala, 

Do tebe tad se malen ja dokrao, 

A okom tvojim suza zatitrala . . . 

Iz grudi tvojih uzdah se uzvinu, 

Ko magle pram kraj oka tvog proleti; 

Ko zvjezdica ti suze sjaj zasinu, 

Razplinuv se u zrak — u zrak poleti. 

U tren taj tuga dotada neznana 
Čemernim zubom srdce mi proruje, 

Ko strašni bodac razgnjevljene guje, 
Utisnuv srdcu ponajgorčih rana . . . 

I moje oči suze natopile, 

Ko zdvojan kliknuh, tužna majko, tebi: 

»Ta jošte umriet ne ćeš! Ove oči mile 
Ugasnut jošte ne će!« I vinuh te k sebi. 

A nato ti tihano mi prozbori: 

»To samo Bog zna na nebesih gori!« 

Tad pogladio bliedo sam ti lice, 

I otro oku zadnji trag suzice: 

»Zar ne znaš, da si mene naučala, 

Da Bog usliša molbe čeda mala, 

A sinak tvoj ga svakim danom moli. 

Da još te dugo pusti kod njeg doli!« — 

Tad tako tvoje oko, uviek milo, 

Pogleda mene tužno — srdce mi se raztopilo 
Na tvoje oči navru suze toli vruće, 

Te mišljah, da ti bolno srdce puče, 

A iz njeg da se draga krvca proli 
I vrućom suzom moje lice poli. 

Ah, majko, majko! Od tog tužnog dana, 

Ko proljetni si cvietak venut stala, 

Ko mrazom poparena biljka mala, 

Potajnom tugom ko jedom otrovana. 

Još sad obliećeš srdce mi djetinje, 

Još sad te gledam na tvom odru bielom 
Grobovnim pozakritu, majko, velom, 

A1 lice ti ne ostavilo milinje. 

Ah, da mi te je barem jošte jednom 
Na ove vruće grudi pritisnuti, 

Da ublažim si tobom bodac ljuti, 

Kol’ sladko bi to bilo prognaniku biednom! 

U tren se biednik sjetih taj očajni, 

Da povrh majke ove — majku milu, 

Na svome štono gojila me krilu, 
Izgubih već kroz viek taj kratkotrajni; 
Još majku miliju poštenu sinu: 

Ta majku ja izgubih domovinu! 

Za suzom suza oku pada niže, 

A vrući uzdah svaku ju sažiže; 

I padne T koja i na cvieća zjene, 

Ko opareno, sagnuv lice, vene . . . 








SUZA 

Što to plače, što to cvili 
Tiho kao vjetra ćuh, 
Kao da o zviezde tračak 
Rukom zape bieli duh. 

Samotna je moja suza, 
Radosti mi prvi dar : 
Ona čeka, hoće 1’ sestru 
Dočekati koju bar. 

ZVIEZDA 


Kada zviezda s neba pane, 
Pada ... pada neprestance. 
Tada ljudi vele: Jedna 
Duša zbaci tiela lance. 

Nije tako! Kad djevojci 
Proljet šestnaesta zaradi, 

Bog joj šalje zviezdu, da joj 
Ljubav užiže u gradi. 

KRVARI RANO . . . 


Krvari, rano, krvari, 

Ta čitav teče slap! 

Krvari, rano, dok krvi 
Ne kapne zadnja kap. 

Ona će lješinu vidjet, 

Sa usna minut joj smieh, — 
A1 ne će jadna znati, 

Da je to njezin grieh. 

JA ZNAM . . . 


Na prstenu si ljubavi mi 
Ti dragi kamen, 

Na žrtveniku mojih nada 
Posvećen plamen. 

Znam, da će jednoć dragi kamen 
Zli otet ljudi, 

A svetu će mi vatru vjetar 
Ugasit hudi. 

NA PAROBRODU 


I 

Sretosmo se, kad je nebom 
Javljao se zviezda roj, 

I zavolismo se mahom 
Sladko, milo, Bože moj! 

Ti Mickiewicza čitaš, 

Ja Preradovića mah; 

A oko nas silno more 
Zaljuljava vjetra dah. 

Do nas sjedi tvoja mati, 
Smiešeći se, pa će nam 
Ozbiljnijem riekom tažit 
Žestoki srdaca plam. 

A mi smo sve slađe pjesme 
Otaebinam htjeli slat, — 

I da ne bi tvoje majke, 
Pali bismo si o vrat. 

II 


Sad često moja misao zabludi 

Put Poljske nesretne, sred poljana litvinskih, 

Čeznutljiva da traži nježne grudi, 

Golubinje ti oči i tvoj stas vilinski. 

No zalud! Ljuti vjetar dolazi odzgora 
I raztrgano donosi mi cvieće, — 

Ja razbirem iz bure rogobora, 

Da više oči vidjeti te ne će! ... 

KAD NANOVO TE SRETOH 

Ah, čudne su me obuzele, 

Da, čudne težnje onaj čas, 

Kad nanovo su oči smjele 
Neobičan ti motrit kras. 

I onim mahom, onim trenom 
Razbudili se stari sni; 

U srdcu opet razbuđenom 
Zaboravljena ljubav vri. 

Ko kakvo čarno priviđenje 

Pred tužnom mi se dušom sjaš, 

I sretnu mladost, sladko snenje 
Sa radošću mi povraćaš. 

Modrina čarnog oka tvoga, 

A u njoj žive duše žar, 

Milota lica mlađanoga 

Zamamljuje me u taj par. 

A1 čudno mi se srdce muti 
Na svu krasotu, sav ti sjaj, 

Jer crne čine duša sluti 
I prolazi ju tajni vaj. 

Ko da su ruke crne, blatne, 

U slutnji mi se čini toj, 

Sa tvoje glave trgle zlatne 
Već djevičanski vienac tvoj., 

MOŽDA . . . 


Zašt’ se smiešiš, rad bih znao, 
Možda ti je mene žao, 

Znajuć, da sam nesretan; 
Svog me smieška hoćeš sladom 
Razstaviti s težkim jadom 
I zaljuljati u san. 

Smieši mi se, diete sretno, 
Tvoje polje još je cvjetno, 
Tvoje nebo vedro viek; 

I dopusti meni skraja 
Srdce da mi se opaja, 

Svojoj boli našav liek. 

Doć će dani neveseli, 

Smrknut će se obraz bieli 
Nevinošću prosjan tvoj; 
Nevinost će sumnjom krenut, 
Cvieće nade će povenut, 

Čelo oblit smrtni znoj. 

IZPOD LIPE 


Izpod lipe, dan je bio blagi, 

Igralo se liepo dvoje dragih; 

Kada im je igre dosta bilo, 

U oči si stali gledat milo. 

Bože dragi, kad se dugo glede, 
Umore se one tanke vjeđe, 

Klonu dolje, jasne oči skriju, 

Te već ne znaš, da 1’ to zviezđe siju 
Nato dragi usred sjete nujne 
Stanu tražit, gdje su usne rujne; 

A kad su ih liepo razaznali, 

Još su ljepše — ljubiti se stali! 

A1 to mila ružica u sjeni 
Spazi, te se odmah zarumeni, 

Šapne drugoj, neka vidi mala, 

Kakvih ljudi sve čine skandala! 

NEVJERNI KONJUŠAR 


Moj konjušar nekog liepog dana 
Stade uprav izpred moga stana. 

U sobu mi baci ružu rujnu, 

Da mi volju razigrava nujnu. 

»Čuješ, dušo,« reče meni tada, 
»Težkoga smo dostali se jada: 

Naš će cesar da se s Turci kolje, 
Moram u rat protiv svoje volje. 

Moram u rat, zbogom reći sanku, 
Ta ti ruža spomen na razstanku, 
I kad ona jednom venut stane, 
Tvoj konjušar umire od rane.« 

Jedva reko, izčeznu u magli, 

Po mom licu tisuć suza nagli; 
Koliko sam onda gorkih lila, 

Puna ih je košuljica bila. 

Minu jedno ljeto, drugo, treće, 
Hoće 1’ mi se, pitam, vratit veće? 
Pogleđem u ružu, ruža mala 
Već se je odavno razpadala. 

TO BI BILA RADOST I VESELJE 


Prekrstivši noge ko od šale, 

Leži pastir usred svoje štale, 

A1 ne spava, misao mu leti 
Povrh stropa, gdje se sunce svieti. 
Misli tužan: Što bi bilo, Bože, 

Da tvoj pastir kraljem postat može? 
Da mi glavu kiti carska kruna, 

Da mi kesa bude zlata puna! 

Oj, da mi se izpune te želje, 

To bi bila radost i veselje! 

Onda, krave, onda, moji vranci. 
Svanuli bi vama sretni danci: 

Rosiki bih dao ruže jesti, 

Mujki oko glave vienac splesti, 

A moj šarac, koliko bi htjeo, 

Sladora bi samo biela jeo! 

Moja mati, moja dobra mati, 

Dobila bi na dan dukat zlati, 

Ne bi mi već loše rieči rekla, 

Već bi svak dan pogaču mi pekla! 
Oj, da mi se izpune te želje, 

To bi bila radost i veselje! 

A1 ko kralj vas više ne bih pašo. 
Preko uha brk bi mi naraso; 

Nosio bih čizme do koljena, 

Dugu pušku baš preko ramena! 

A ti, lane, susjedova kćeri, 

Što te ljubnuh prvi put pri dveri. 
Ne bi tebe dali opančaru, 

Nego kralju, svome gospodaru! 
Kralj bi dao duge ljestve pravit. 
Duge ljestve baš na nebo stavit, 
Skinuo bi s neba sunca slavu, 
Stavio bi tebi ju na glavu! 

Pisao bi papi namah zatim, 

Da anđelkom daruje te zlatim, 
Da se svakom pokori tvom slovu. 
Dok bi kralj se bavio na lovu! 
Oj, da mi se izpune te želje, 

To bi bila radost i veselje! 







U DUŠI SAM TE SAKRIO DUBOKO 

U duši sam te sakrio duboko! 

Ovako školjka biser sakrit znade; 

Uduši sam te sakrio duboko, 

Što neumolno tvoje ju je oko 
U pako rinulo sa neba nade. 

Svi grobovi su jednaki i rake, 

Otajstveni bez svietla i bez daha, 

Svi grobovi su jednaki i rake, 

Nu dođe 1’ proljet, namah cvjetne znake 
Veselja iztiču iz crna praha. 

Zaboravit te nikad ne ću moći, 

Razkidao se jadan do vieke vieka, 

Zaboravit te nikad ne ću moći, 

I nebo će i zemlja zalud proći. 

A1 viek mi duša grli te i čeka. 

Dostruje 1’ k meni odkud glasbe zvuci, 

Na um mi pada onaj večer jasni, 

Dostruje 1’ k meni odkud glasbe zvuci, 

Ja vidim čaše, kad se mojoj muci 
Odazvo prvi put tvoj pogled krasni. 

I ručice stiskivanje ti meko, 

I iskren šapat, slađi rajske slasti, 

I ručice stiskivanje ti meko, 

I ona sreća, kada sam ti reko, 

Da tebe ljubim neizmjernom strasti! 

Zar da je san to, luda varka bila? 

Za takvu igru neka Bog ti prosti! 

Zar da je san to, luda varka bila. 
Pod cviećem zar si meni trnje vila, 

Još smijuć mi se, kako će me bosti?! 





SAN 


I 


Ti pitaš: Ođkud tajna sjeta 
Po mojem licu najedanput lieta, 

I odkuda se suza krade, 

I zašto sklanjam s uzdasima lice 

I zamislim se kao nehotice? 

To samo moje srdce znade! 

»A1 kaži, dragi, kaži, što te boli? 
Otvori svoje srdce duši svojoj; 

O, ne muči me svojom šutnjom toli, 

II ne vjeruješ ljubavi već mojoj? 

Ded kaži, kud je miso te zaniela, 

I kud te je od srdca mog odniela?« 

— Pa neka bude, kad me moliš tako, 
Pripovjedit ću ove noći san; 

A1 strašan ti je san to kao pako, 

I kao pako ti je užasan. 

Bijaše mi, ko da su đavli smjeli 
Sav pakla jad na moje srdce djeli: 
Ko kraljicu sam tebe u snu gledo, 

Na priestolju gdje sjediš visokome, 
Sve zlato, srebro uzporedo 
Prolievalo se na odielu tvome! 

Na tvojoj kruni alemi se kami 
Svjetlucali baš kao živi plami, 

A1 žar im ipak bješe kao mrak 
Spram divnom žaru oka tvoga, 

Ko sunca trak je žar taj bio jak, 

Kad sjaje s vedra svoda nebeskoga! 

Do tvojih su se nogu svega svieta puci 
U prahu klanjali duboko, 

A ti, držeći žezlo kraljevsko u ruci, 

Med njih tek spusti svoje žarko oko. 
Najedanput ti oko negdje zape 
Baš na tuđincu nekakvome, 

I ti tad hitro striele oka nape 
I baci ih po liepom mladcu tome; 
Tihani smieh po licu ti preleti, 

Te pozva k sebi, koga netom speti. 

»Mladiću, tebe«, šapnu njemu milo, 
»Izabirem za supruga sad svoga, 

I ako ti je žezlo omililo, 

Priskrbit ću ti ga od puka moga!« 
Izrekav to, prikaza njeg ko kralja, 

A puk u prahu već se pred njim valja. 

Strahovit bies i očaj spopa mene, 

Koj ponizno se klanjah među pukom, 
Uzbibale se grudi razžežene 
I za nož segnuh već drhćućom rukom. 

»A1 ne«, tek šapnuh, »nije jošte čas, 

Uz kraljicu će ginut kleti pas!« 

I uzdignute pesti natrag se povale, 

I poutišam srdca uzburkane vale. 

U noćni čas, kad sav se život tme, 
Otajstvenom kad sve ušuti moći, 

Kad nepronikljiv veo sviet zagme, 

Do dvorskoga ću vrta poći. 





Ne zamire mi strast u noćnom driemu, 
Već bukti još u biesu strasnijemu, — 
Baš ko što sovi život sviće pravi 
I tek se tad u krilih sila javi, 

Te jače sve tad kreljutima bije, 

Kad nesretnu za sobom žrtvu vije. 

Kroz grmlje se provučem potihano 
I gledam ... pazim ... slušam ... 

Sve tiho, tiho sve i polagano 
U crnu noć prozreti kušam; 

A1 nigdje ništa, sve je pusto, gluho, 

Ni daška budno ne čuje mi uho... 

A1 uto nebom sine mjesec sjajno, 

U mrku ponoć sjajnu svjetlost lije, 

U noćni nesklad čudnovato, bajno 
Otajstvene sve slieva harmonije. 

A1 pust je vrt, baš nikog u njem nema, 
U palači već sve se na san sprema: 

»I moj će mjesec svanut«, šapnem sebi, 
»O, da me slutnja prevarila ne bi!« 

U palači ugašuju se luči sve po redu, 

Od mjeseca se samo okna sjaju, 

Tuj šušne nešto, nečje stope gredu 
I opet staju ... 

Zašušti svila, nečji krok se maknu, 

I obasjanim putem izpred mene 
Ti nevjerna se kraljice iztaknu; 

Zapanjen gledam čare razsvietljene: 

Aj nema onog, koga traži oko, 

Ha, nožem bih ga zasjeko duboko! 

A1 ko što mjesec crni mrak ublaži 
Sipljući blage zrake u tu noć, 

Onako strašnu srdca strast utaži 
Božanstvena ljepote tvoje moć. 

Zaboravih na sve, omamljen tvojim čarom, 
I planuh opet ljubavnijem žarom: 

»Ne, ne,« tek šapnuh, »to je nemoguće. 
Da ovi krasi, kletvom obećani, 

Kom drugom nego meni se zaruče!« 

I uprem u te pogled pouzdani 

Tad sveg se sjetih, što mi ti obeća, 

A stidno ti rumenilo se lice, 

Jer nevina si bila djevojčica, 

Sav život moj i jedina mi sreća! 

I prisege se sjetih još u noći, 

Što smrću tek razriešit će se moći. 

A1 smrači ti se čelo, tvoje oko planu 
Na ponizne te moje rieči, 

I viknu na me, dvorskoj straži mahnu 
I molit dalje brzo me zaprieči: 

»Hej, sluge! Sablje, puške hitro amo, 

Pa pograbite ono pseto tamo, 

U zatvor mi ga bac’te najgadniji, 

Gdje gušteri i hladne guje plaze, 

Nek gine zmija slična kletoj zmiji!« 

Do nesviesti me rieči te poraze, 

Nit znadoh poslije, što se zbilo sa mnom; 
U zoru tek se pomalo okriepim, 

Te pogledam po mraku polutamnom 
I zadrhćem i očajno zastrepim... 




U špilji bijah užasnoj i gadnoj, 

Svud težka, gnjušna proniče ju vlaga; 

Na ložnici sam nevoljnoj i jadnoj, 

A ruku čvrsto sakovanih straga. 

A što je gore: sa svih strana zmije — 

Sve jedna se za drugom k meni vije! 

I na noge već hitro skočit htjedoh, 

A1 tad pod gvožđem opet natrag sjedoh, 
Vijući se ko zmija težkom mukom 
Dopuzim do okanca malenoga 
I uhvatim se za njeg slabom rukom, 

Jer klonut htjede umorna mi noga; 

I gledam, gdje sam, da 1’ sam još na svietu 
A1 opet smotrim samo guju kletu! 

Nasuprot uzi dvor se suncem ljeska, 

Te oko mi se magli s toga blieska, 

No priučiv se, jasnije razbire, 

Gdje kraljica, sva suncem ožarena 
I nemamo u bielo zavijena, 

Do novog kralja biele ruke stire, 

I ljubavi im skoro vatra sladka 
Sa poljubcem sjedini lica gladka, 

Po grudih joj se crne vlasi viju, 

A kralja prsti nježno po njih riju. 

Najedanput str jelo vite joj oči 
Na moju uzu znatiželjno padnu, 

I uočiv me, na noge poskoči 
I biesno na me baci kletvu gadnu. 

»Ha, gleđ’te zmiju, gleđ’te ženskog vraga!« 
Zavapim tad... i ostavi me snaga, 


I nesvjestan oćutih težke jade, 

Tuj ostavljen bez vjere i bez nade ... 

Još slabo čuh, gdje prokle moje ime 
I viknu tad: »Nek umre! Na panj s njime!« 

Da 1’ odmah, ne znam, ili dugo potom, 

No znam, da uprav užasnim štropotom 
Navališe na uzu podli sluge, 

A svim na čelu krvnik grozna lica. 
Prebaciše mi lance težke, duge, 

I vodiše me tako po ulicah; 

Ko zlikovca me svjetina obkoli: 

A kraljici su drage moje boli! 

Povlačio me dalje krvnik s’ sobom, 

Ja morah s njim, jer bijah jadnim robom; 
Pred dvorom vidjeh stratište visoko, 

A prekriveno čisto bielim ruhom, 

I gorkim plačem prosuzi mi oko, 

Po licu suze spustiše se suhom. 

Tek jednom su mi oči vlažne bile, 

A1 suze mi ih nisu orosile: 

To tvoji vrući uzdasi bijahu, 

Kad lažna usta vjernost prisizahu. 

Na stratište odvukoše me gore, 

Da strašne čaše brzo mi prikrate; 

O stratište se bije ljudstva more, 

Ko crne vrane, kad se na plien jate. 

Na jednom licu gledam sažaljenje, 

Na drugom posmieh, lukavo hinjen je; 

A1 najteže mi boli prouzroči: 

Što ona mi se nasmija u oči! 




Sa kraljem se na okno postavila 
I o vrat mu je biele ruke svila, 

I kadkad trenom oka prezirućeg 
Na nesretnika glednu umirućeg. 

Sve veličajnim mukom pozašuti, 

Kad krvnik oči stao zavezivat; 

Ni smieh ni uzdah muka ne pomuti, 

Nit šapat će se ikoji ozivat. 

U smrtnom strahu moje srdce bije, 

A1 na oku mi više suza nije! 

Položit htjedoh glavu dragovoljno, 

A1 ne ... još samo časak ... težko, bolno 
Obašlo me je čuvstvo, te mi nije dalo, 

Još malo da poživim ... samo malo! ..„ 
I tad oćutih nečju silnu ruku 
I strašnu bol i očajničku muku ... 

I glava mi u piesak pade žuti! — 


SMRT 


Sva je narav već zamukla, niema, 
Leptir kunja, mala ptica driema, 
Bučni potok skrio se pod cvieće, 

No on smetat noćnom muku ne će. 

Što je mene zaboljela glava, 

Što mi srdce obilazi strava? 

Što mi mutno oko roni suze, 

Što mi duši tihi pokoj uze? 

Nešto šušti, granje se raztvara, 
Biela ruka s granja cviet obara, 
Tužno lice sviće usred tmine, 

Kako sviće — svitajući gine. 

P R I E V O D I 






BIELI VEO 


U tamnici u težkih lancih 

Kraj stiene mladi grof se svinu: 

Jer pomoć htjede domovinu, 

I među robljem nebit rob, 

Ovakova ga stigla kob. 

Mladiću ima dvaest liet’; 

Tol mlad i bujan — pa već mriet? 

Ej mriet! — na vješalih mu svršit, 
Gdje gavrani će na njeg pršit, 

I uza sve to mu je san 
Na vlažnoj slami nebrižan. 

O, plakao je on o vratu 

Sirote majke: — »Gle, tvoj sin 
Mladovanja u prvom cvatu 
I na noge već hitro skočit htjedoh, 
Povenut mora, ah, tvoj sin 
Osramoćenim imenom. 

Podcikujući znadoh sresti 
Ubojitoga rata grom, 

A1 majko ... sutra ću se tresti...« 

Tad majka tješeć: »Nadu goj, 

Do priestola ću, sinko moj, 

Despota na njem sjedi gadan, 

No dirnut će ga plač moj jadan. 

Na stratište 1’ te vodit banu, 

Na moju pogledaj altanu, 

I mahne li ti crno velo: 

Jedince, u smrt pođi smjelo, 

Ponosit da si u nju gledo, 

Ko čelik-junak, moje čedo! 

Nu vidiš li u veo bieli 
Uvijen tužan lik moj cieli, 

Tad pomilovo tebe car, 

Za krvnika te nije mar«. 

Baš zato ti je grofa san 
U zadnjoj noći nebrižan, 

Jer u snu gleda majku si, 

U bieli veo gdje se svi. 

Već grme zvona; ulicama 
Dugačak sprovod šumno prama, 

U sriedi mladić ko u viru. 

Sa prozora ga prate nujno 
I suzice i cvieće rujno 

Krasotica, ah, k vječnom miru ... 

>1 ne gleda ih, već on gleda, 

Gdje na altani stojeć maše 
U bielom velu majka blieda. 

Veseljem mu se srdce paše, 

Sjegurnošću se uslobodi, 

Kad krvnička ga četa vodi 

Na zadnju stubu, — te se smije-- 

A bieli veo? — Varke 1’ svete! 

Ovakvu samo majka snije, 

Da drhtat ne vidi si diete! 

Po M. Hartmannu R. F. Jorgovanić 

KRASNA DJEVA 


(Spjevao Kešiš-Oglu) 

Krasna je djeva, koju ljubim, 
Ko da mi je bogom data, 
Krasnija je od svih žena 
Na visinah Ararata. 

O, da bog joj slast naplati 
Što mi je ustma da od zlata. 
Crna je okom kao šator 
Na visinah Ararata. 

Hodom sliči srni mladoj 
Usred gaja nepoznata, 

Grudi su joj bjelje sniega 
Na visinah Ararata. 

Prsi njene — jabučice, 

Usta rajska — ružična vrata. 
Slađa nego li je med od pčela 
Na visinah Ararata. 

Pa kako joj kosa miri, 

Kao ruže nježna plata, 

Što ju plaća svom slavulju 
Na visinah Ararata. 

Oj, ta nemoj druge obrat, 
Kešiš-Oglu, do tog zlata, 

Štono stvara zemlju rajem 
Na visinih Ararata. 


187 







ČEŽNJA 


(At. Tortuši) 

Moje oči nebom kruže, 

Dok me mori čežnje jad, 
Tražeć posvud onu zviezdu, 
Što ju gledaš uprav sad. 

Svaki putnik, kojeg nađem, 
Sustat mora preda mnom, 

Da mi kaže, je Y se tvojim 
Opojio mirisom. 

K svakom vjetru okrećem se, 
Što mi vije tamnu vlas, 
Nadajuć se, da će koji 
O tebi mi doniet glas. 

Amo, tamo tugom gonjen 
Obilazim svaki put, 

Pazeć, hoću Y spominjati 
Tvoje ime gdjegod čut. 

Pa i svako strano lice 
Na dugo ću motrit zać, 

Ne bi V mogo u njem koju 
Tvojih dragih crta nać. 

TRI PJESMICE 


Svetozara Hurbana Vajanskoga 
I 

NOŽK A 

Sastao sam mladu damu, 
Zamišljen sam bio, 

Sliep s krasote, nježnu sam joj 
Nožku pogazio. 

Kriknuh: Pardon! moja krasna, 
Čujte, nije šala, 

Smotrio vam nisam nožke, 

Jer je toli ... mala! 

Jednim mahom srčbe nesta 
U oku joj crnu, 

Ljubezan se smiešak usnam 
Mlade djeve vrnu. 

Ipak, dragi prijatelji, 

Lagat vam ne mogu: 

Moja dama imala je 
Baš čitavu nogu. 

II 


UTJEHA 

Milovo sam djevojče 
Očicama sivim, 

Zgodilo me, ranilo, 

Čudo, da još živim. 
Dugo li sam lievao 
Suze gorke, žive, 

Što me tako varale 
Očice joj sive. 

Sreća, da me varale! 

Djeva posta ženom, 

A od mojih suzica 

Pjesma jednim trenom. 

Sada žena muža svog 
Muči tek i grieši, 

A ta moja pjesmica 
Zabavlja i tješi. 

III 


JELI 

Da si mi zdravo, vita jelo, 

Do neba što si porasla smjelo: 

Dah tvoj — melem je bolnim grudim. 
Sestrice- jelice, 

Ljubavlju bratskom za tobom žudim! 

Gledo sam često ponosne palme, 

More im je šumilo psalme, 

Njim i čempresom u osami, 
Sestricu- jelicu 
Meni iz srdca ne izmami. 

Smrknu se. Glava boli me s jada, 

Nada mi bijedne — varava nada, 

Radost mi srdce ostavi pusto: 
Sestrice-jelice, 

Razpni nada mnom granje si gusto! 









TIROLSKE ELEGIJE 


Karla Havlička Borovskoga 
(U razgovorima s mjesecom) 

I 

Sjaj, mjesece, polagacko 
Kroz noć mrku sjaj! 

Kako ti se Brixen mili? 

Je T te, krasan kraj. 

Ne žuri se, stani malko, 

Zar već ideš spat? 

Rado bih se zabavio 
S tobom koji sat. 

Nisam, dragi moj, odavle, 

Moju tugu čuj! 

Ne bjež! nisam »treu und bieder« 
U školi sam tuj. 

II 

Ja sam s kraja mužikaša, 
Trublju trubim rad. 

Čim zatrubih, a gospodu 
Bečku spopa jad. 

Da se iza težka posla 
Naspat mogu bar, 

Poslali su po me noćju 
Policaja par. 

U dva sata po polnoći, 

Još me sladi san, 

Zaželi mi budni žandar 
Većem dobar dan! 

Sa žandarom činovnici 
Uparađeni, 

Na kaputu su im gumbi 
Svi pozlaćeni. 

»Ustajte već, uređniče, 

Nek vas nije strah, 

Id’mo noćju — nismo tati, 

Već komisija. 

Cieli Beč vam pozdrav šalje, 
Bach je zabrinut, 

Jeste F zdravi? I taj nalog 
Poda nam na put.« 

Ja sam vazda i na tašte 
Uljudan sa svim: 

»Oprostite... u rubači 
Još sam« rekoh njim. 

Ah džok, moj crni buldog, 

To je grubijan, 

Na habeas corpus kao 
Englez naučan. 

Zamalo da ne prekrši 
Jedan paragraf, 

Skoči i na slavnu oblast 
Zalaje: hafhaf! 

U zgodan mu čas još bacih 
»Reichsgesetzbuch«; 

Taj ga zgodi, da je namah 
Posto niemo-gluh. 




III 

Kao građan, vičan redu, 

— Svud je ležo snieg — 
Nataknem si pred svjedoci 
Počne prije sveg. 

Tada uzmem čitat pismo, 

I sad još ga znam; 
(Službenu li znaš njemštinu, 
Čitaj si ga sam.) 

Bach mi piše kao doktor: 

Hoću T ostat jak, 

Nek promienim češko nebo 
I taj češki zrak; 

Jer u Češkoj vlada grdna 
Zapara i smrad, 

A on ne bi, da si tamo 

Zdravlje kvarim, rad. 
Stoga da je dao za me 
Kočiju zapreć, 

Nek se umah spremim na put 
Časa ne gubeć. 

A žandarom izda nalog, 

Neka rabe moć, 

Ako ne bih od skromnosti 
Htio s njima poć. 

IV 

Što sam htio? Kad se tako 
Naučih još mlad, 

Te s* žandarom oružanim 
Ne opirem rad. 

Dedera me nuko, nuko: 

»Brže, dok je čas, 

Jer kad svane, građani će 
Htjeti pratit nas. 

1 oružja sobom nosit 
Suvišan vam trud, 

Jer je nama naloženo 
Braniti vas svud. 

Cielom Češkom morat ćete 
Incognito ić, 

Jer bi mogli nemimjaci 
Mnogo buke dić.« 

Još mi mnogo savjetova 
Pan Dedere riek: 

Kak’ Bachovi bolestnici 
Uzimaju liek. 

Vabio me ko Sirena, 

A ja međutim 
Čizme, hlače, pa još kaput 
Obukoh pred njim. 

Konji i žandari stali 
Davno pred kućom: 

Draga braćo, sad možemo 
Letiti ko grom! 

V 

Oj mjeseče, što je ženska, 
Zna ti mah prst, 

Pa da ne znaš, da su ženske 
Ljudem golem krst. 
Mnogih li već razstanaka 





Tajan svjedok bi, 

Bolje znaš od noveliste 
Muku časa tih. 

Majka, žena, sestra, kćerka,, 
Mala Zdenčika, 

Stajale su oko mene, 

Plačuć — bog to zna! 

Ja sam bome stari kozak r 
Naučen na jad, 

A1 mi tiesno posta srdce, 

Oko mutno tad. 

Pritisnuh si podjebradku 
Niže na oči, 

Da mi slavna oblast suza 
Svietlih ne vidi, 

Štono se na vrata stavi 
Kao kakav stroj, 

Da što više služben izraz 
Poda sceni toj. 

VI 

Trublja trubi, kola škriplju,. 
Iglave mi gle! 

Ostrag, da se ništ ne izgubi, 
Roj žandara gre. 

Navrh briega, gle, kapela 
— Mnogi vidje boj — 
Pozdravlja me sve kroz šumu: 

»Kud ćeš, mlađče moj? 
Dolje stoji kolibica, 

Gdje se rodi ti, 

Tu te vidjeh učiti se, 

Tepat, hoditi; 

Kašnje i sam učiteljem 
Posta učenik, 

Podižući pogrđeni 
Domovine lik. 

Gledaj, kako vrieme leti, 

Triest bit će liet’... 

A1 kakav se iza tebe 
Danas vije smet?« 

VII 

Iglavu mimoišavši, 

Osvoji mi duh 

Špilberg, kašnje Kufštein, u kom 
Biel da jedu kruh. 

Ali kad smo prošli Kufštein, 
Kao kakav raj 

Ukaza se meni s puta 
Taj alpinski kraj. 

Glupa V puta, kad se pravo 
Ne zna, kamo, kud? — 

Postiljon na svoju trublju 
Trubi sveđ ko lud. 

Preprege i kolomazi 

Stanke satić svak, — 

Zašt u Beču ne prepregnu 
I namažu pak? 

Telegraf je našeg vieka 
Ipak prvi kras; 




Taj bi, kud bi godjer došli„ 
Navieštao nas: 

Neka mati policija 
Još u vrieme zna, 

Da nam svagdje radi zime 
Peć naložit da. 

Nu gle! Na sm’jem zaboravit 
Budjejovice, 

Tu Dedera kupi vina 
Četir bočice. 

Ne znam, da Y se u njem ganu 
Domorodna ćud, 

II je htio Letom zalit 
Uvrieđenu grud. 

Bočice su tuj, sad vlaškim 
Tjeram dugi čas, 

A1 se čini, u obih je 
Nepokojan kvas. 

VIII 

Kanimo se elegije 
Sad, mjeseče moj; 

Onom, što ću sada pričat, 

Treba epski kroj. 

S Reichenhalla do Veidringa 
Vodi rđav put, 

Izpravit ga ne će ukaz, 

Bio još toF ljut. 

Veće još no glupost puka, 

Tu su pećine, 


A kraj ceste pustim bezdnom 
Šume rječine. 

Tamna noć, ko glava vlade, 

A mi kao grom! — 

Dedera će zaluđ vikat 
Kočijašu svom. 

Kola prašču, vjetar bruji, 

Konji sve u skok — 
(Postiljon si negdje ciedi 
Iz lulice smok.) 

Nizbrdice ko niz stube 
Kola kreće kret; 

Haj, u bezdno ii u propast 
Uzeli smo let! 

Od veselja sam se praćko 
Kao ribica, 

Policija zadrhtala 
Kao šibica. 

Biblije se uto sjetim, 

Ne čitah je hman, 

Jone, što ga radi bure 
Izmetnuli van. 

»Kockajmo se, netko mora 
Od nas grješnik bit!« 
Rečem: »Taj nek skoči s kola, 
Nek je pako sit!« 

Jedva rekoh, policaji, 

Ne pitajuć sviest, 

Skočili su naglo s kola 
I natukli čest... 

Opak li mi posta, sviete, 

Izgubivši sram; 

Leži straža posred grabe, 

A ja ostat sam. 

Oj, ti vlado! ... Narode bi 
Pripela za nit; 

A dva konja ne znaš vodit, 
Da te nije stid! 

Kočijaša i žandare, 

Sve ih odnie bies; 

Sam pojurih niza Alpe 
Kao božji tries. 

Čega sam se mogo plašit 
Uz taj sudbe šik; 

Nije T dosta — austrijanski 
Da sam podanik! 

Tako prispjeh gladne glave 
Uz cigare žar, 

Brže k pošti pokraj druma, 
Nego T ruski car. 

Tu sam, uzor delikventa, 
Zasitio glad, 

Nu i moja pratnja poče 
Dolaziti tad. 

Spavah dobro, ali pratnji 
Slabo bi sa snom, 

Morala je nos i štošta 
Mazat arnikom. 

Evo konca epopeje, 

Malo j’ tužan on — 

Najbolje sam prošo ja i — 
Mudri postiljon. 

IX 


Ugledasmo sretno Brixen, 
Tako s večera, 

Namiru od vlade dobi 
Za me Dedera. 

Mjesto mene ode kući 
Papir nekakav, — 

Tu me davi dvoglav oro 
Pandžami ko lav. 
Mjestna vlada, policaji 
I žandara roj 
Brani me ko anđel-čuvar 
U samoći toj. 

NAPOMENE 


Jorgovanićeve je pjesme izdao antikvar M. F. Strmecki pod 
naslovom »Sabrane pjesme«, uredio ih je August Harambašić (Za¬ 
greb, 1890., str. 174) i napisao uvod o životu i radu Rikarda Jor- 
govanića. U toj se knjizi nalaze pjesme, koje su izlazile po časo¬ 
pisima (»Vienac« i »Hrvatska Lipa«) i almanacima (»Velebit« i 
»Hrvatski Dom«) i novinama (»Obzor«), zatim one, koje su ostale 
u rukopisu. Kasnije je Harambašić objavio (u »Prosvjeti« 1893.) 
još »Dvie pjesmice« Jorgovanićeve, navodeći, da su te dvie pjes¬ 
mice nekako zaostale u množini rukopisa. Gdje su ti Jorgovanićevi 
rukopisi sada, nije se moglo saznati, pa su u ovaj svezak pjesme 
uvrštene onako, kako su izlazile u pomenutim časopisima, alma¬ 
nacima i novinama, a one iz rukopisa, unesene su onako, kako ih 
je objelodanio Harambašić iz rukopisi, koji su sada zametnuti, 
ako nisu izgubljeni. 

Harambašić je neke od tih pjesama, što ih je imao pred so¬ 
bom u rukopisu, smatrao nedovršenim, pa ih je nadopunio. Te na¬ 
dopune nisu ovdje unesene u tekst, nego samo niže u napomene. 
U pomenutom uvodu spominje Harambašić, da nije unio one Jor¬ 
govanićeve pjesme, koje su polemične naravi, a izašle su u »Obzoru« 
god. 1880. Te su pjesme — zapravo kupleti — ušle sada u knjigu 
Jorgovanićevih feljtona, kamo po svojoj naravi spadaju. Bit će da 
je bilo još više pjesama u rukopisu, kojih Harambašić nije unio u 
»Sabrane pjesme«, jer on sam kaže u uvodu, da je Jorgovanić, osje¬ 
ćajući težku nevolju strastvene i bezobzirne političke borbe »očajno, 
zavapio u jednoj nedovršenoj pjesmi« — pa navodi ove sti¬ 
hove, kojih nije niti nadopunio niti ih je u tekst uvrstio: 

Dosadila mi družtva ljudskoga pustota, 

Dosadila mi laž i hinba i sramota, 

Pod stidnim licem skrita; — 

U pustoš, pustoš, gdje se zmije legu 
I jači jačega nadkriljuje u biegu, 

U prirodi tek istina se čita! 

Na čelo Jorgovanićevim pjesmama metnuo je »Posvetnu pjes¬ 
mu«, kojoj se autorstvo čini sumnjivo. Vjerojatno je iz Haramba- 
šićeva pera. 

Ovdje su uvrštene Jorgovanićeve tri početničke pjesme, kojih 
nema u »Sabranim pjesmama« izdanja Strmeckoga. To su prvi, 
još vrlo nevješti stihovi, koje je napisao Jorgovanić kao klerik, a 
izašli su u »Zviezdi«, zabavno-poučnom listu »Zbora duhovne mla- 

đeži« u zagrebačkom sjemeništu. Te pjesme spominje Branko 
Vodnik u svojoj studiji o Andriji Palmoviću (Savremenik, II., 
br. 4., 1907., str. 201.) pišući o »Zviezđi:« »U ovom mrtvilu pro¬ 
pjevao je jedan mladi romantik, naginjujući i sam na neko mrtvilo, 
kao da je slutio i svoju preranu smrt, koji će domalo uz Palmo- 
vića zapremiti vidno mjesto u hrvatskoj knjizi, da onda, obojica, 
mladi, puni nade, legnu u rani grob. Bio je to R. F 1 i d e r, koji si 
je također poslije promienio ime u Jorgovanić. U ovome (tre¬ 
ćem) tečaju izašle su u »Zviezdi« tri njegove pjesme, tri veoma 
mračne romantičke balade: početnička još »Majka i čedo«, zatim 
»Noćni konjici«, veoma uspjela imitacija Goetheova Erlenkoniga, 
i napokon posvema liepa »Smrtna pjesan«. Već u ovim prviencima 
Jorgovanićevim opaža se utjecaj njemačke književnosti, bujna 
mašta, sklonost k romantici, tmurnost duha i lagano pripovieda- 
nje«. — Priepis ovih pjesama dobio je urednik ovog izdanja bla- 
gohotnim dopuštenjem nadbiskupa dra Alojzija Stepinca. 

Pjesme su ovdje složene kronoložkim redom — koliko se to 
moglo ustanoviti. Evo sada popisa pjesama po alfabetskom redu 
naslova, uz oznaku, kad je koja bila štampana, uz eventualnu 
bilježku o dotičnoj pjesmi. 

Ah, mnogu li sam..., Vienac, br. 8. od 19. II. 1881 
str. 116. 

Anđeoska suzo! Vienac, br. 50. od 9. XII. 1876., str. 813. 

B i e 1 i veo, Vienac, br. 21. od 20. V. 1876., str. 339. _ 

Prievod s njemačkoga. Autor je Moritz Hartmann, rođen 15. X. 
1821. u Dušniku kod Pribrama, umro 1872. Glavno mu ie djelo 
»Kelch und Schvvert«. 

Bijaše to večer, Vienac, br. 10. od 5. III. 1881., str. 
Io0. Pjesma je napisana g. 1873. August šenoa popratio je tu 
pjesmu, štampanu nakon Jorgovanićeve smrti, ovim riečima: »Po- 
učno je^ i karakteristično, da već u prvih pjesmah Jorgovanićevih, 
gdje još ne bijaše formom toli savršen, misao je sveđ poetična. To 
je živa opreka prema onim mnogobrojnim »pjesnikom«, koji u vrlo 
savršenoj formi sakrivaju posve ništetne i svagdašnje misli, — da 
ne reknemo nikakove.« 

Blagoslov, Vienac, br. 44. od 31. X. 1874., str. 689.—690. 

Bojazan, Hrvatska Lipa, br. 24. od 13. VI. 1875., str. 194. 

Borba, Obzor, br. 295. od 24. XII. 1880. (Iz pjesnikove 
ostavine.) 

čemu pjesnik? Vienac, br. 7. od 17. II. 1877., str. 97. 
Zanimljiva bi bila upoređba te čisto apakreontske pjesme s onom 
»Allo erotikon«, koja se počinje sa stihom »Fysis kerata tau- 
rois ...« Odgovara joj i ritmom. U hrvatskom prievodu (K. Rac, 
Antologija stare lirike grčke, str. 360.) glasi ta Anakreontova 
pjesma: 

Rog biku dade narav, 

A kopito đ£ konju, 

Brzinu zecu poda, 

A lavu ralje, zube; 

Peraje poda ribi, 

A ptici krila hitra, 

Mužkarcu pamet bistru. 

Ne osta ženi ništa. 

Što sada? Mjesto štita 
I mjesto koplja svakog 
Ljepotu njojzi preda. 

I gvožđa i vatru će 
Ljepotica nadjačat. 

Čežnja, Vienac, br. 36. od 6. IX. 1879., str. 565. Prievod 
nekog pjesnika turskog ( ?) At. Tortuši ili Fortuši. 

Djevojka kraj mora, Vienac, br. 21. od 22. V. 1875., 
str. 329. 

Domovini, almanak »Velebit«, 1874., str. 43.—44. Proslav¬ 
ljena Jorgovanićeva patriotska pjesma, šenoa, pišući g. 1875. o 
almanaku »Velebit« (Vienac, br. 1., str. 15.), veli o toj pjesmi: 
»Domovina« je himnus plamenit, živ. žalost, koju ćuti pjesnik rad 
nesreće domovine, ćutimo i mi, pouzdanje u njenu sreću, nadahnjuje 
i nas kao i pjesnika. A nije to samo »domorodna budnica«, od da¬ 
nas do sutra. Da ta pjesma korien u pravoj pjesničkoj duši ima, 
ćutit će se i za dva vieka«. Ta je pjesma nadahnula Harambašića, 
da je god. 1881. napisao svoju himnu »Hrvatskoj« (Sa tebe su 
strgli kraljevsko odielo...), a Mavro Spicer preveo ju je na nje¬ 
mački u svojoj antologiji »Kroatische Lieder und Erzahlungen«, 
Erfurt, 1896., str. 23.—24. Možda je to jedina Jorgovanićeva pjesma, 
koja je prevedena na njemački. Donosimo taj Spicerov prievod: 

AN ’S VATERLAND 
Geliebte Mutter, mag ich dein gedenken, 

Verzehrt mich Schmerzensglut und vvildes Feuer, 

Mich qualt dein Leid; konnt ich dein Schicksal lenken, 

Wie wollt’ ich dir mich weih’n, als dein Befreier! 

Und selig bin ich doch, wenn auch in Wehmut, 

Weil ich Kroate bin, dein Kind in Demut. 

Giebt’s noch ein Land im ganzen Erdenrund 
So vieler Helden gottgeweihte Wiege, 

Das frisch geblieben, strotzend und gesund 
Trotz Todeswunden, wuster Schreckenskriege, 

Trotz Ungemach und mancher Leidensqualen, 

So heilig, hehr und engelrein kann strahlen? 

Auf đich, du heil'ge, friedliche Matrone, 

Warf sich die losgelass’ne, tolle Meute, 
Wutschaumend griff der Feind nach deiner Krone 
Bluttriefend und voli Gier nach deines Lebens Beute, 
Wand dir das Szepter tuckisch aus den Hanđen, 
Wagt’ es, den Konigsmantel dir zu schanden. 

Und dass der Rauber seine Frevel krone, 

Dass seine Wut am ganzen Volk sich kiihle, 

Schloss er durch Lug und Trug dir deine Soline 
In Sklavenketten, — arme Mutter, — ja, ich fiihle 
Dein Leid, o weine nicht, die Tage kommen, 

Da Freiheit flammend leuchtet, nie entglommen. 


Dein Haupt noch heil'ge Ideale kronen, 

Dein Ruhm steht in den Blattem der Geschichte, 
Und aus dem Blut, geweiht von deinen Sohnen, 
Prunkt dir ein Purpurkleid in hehrem Lichte; 
Dein Szepter strahlt in unentweihter Neuheit, 
Dein Szepter fiihrt den stolzen Namen: Freiheit. 


Drvo ljubavi, Vienac, br. 53. od 30. XII. 1876., str. 861. 

Duh, Vienac, br. 3. od 15. I. 1876., str. 33.-34. 

Dva brata, Hrvatska lipa, br. 31. od 1. VIII. 1875., str. 
248.—250. 

Dvie pjesmice, Prosvjeta, br. 12. od 12. IV. 1893., str. 
255. uz bilježku urednika Augusta Harambašića: »Kad sam pred 
dvie godine prikupio Jorgovanićeve »Sabrane pjesme«, zaostale su 
nekako u množini rukopisa dvie pjesmice, te ih evo sada iznosim 
na javu.« 

Dvoje dragih, Hrvatska Lipa, br. 22. od 30. V. 1875., 
str. 175. 

Em i, Vienac, br. 9. od 26. II. 1881., str. 132. 

Finiš miseriae, Vienac, br. 10. od 7. III. 1874., str. 145. 

Gdje si ti? Iz ostavine u rukopisu, prema Harambašiće- 
voj redakciji u »Sabranim pjesmama«, str. 133.—134. Harambašić 
je smatrao tu pjesmu nedovršenom i dodao joj (posve neumjestne) 
dvie zadnje strofe: 


Gradovi se srušili, 
Gradi opet nove! 
Zalud, štogod gradio, 
Vječnost tebe zove! 


Pa da mi je stvorit raj 
I nebesa jasna, 

Ti bi suncem sinula 
U njih, dušo krasna! 


Gizelli, Vienac, br. 16. od 16. IV. 1881., str. 243. 


206 


Gospodska ljubav, Vienac, br. 4. od 26. I. 1878., str. 
49.—51. 

Gospođici, koja ne će ljubiti, Vienac, br. 44. od 
1. XI. 1879., str. 693.-694. 

Izpod lipe, iz ostavine u rukopisu, prema Harambašiće- 
voj redakciji u »Sabranim pjesmama«, str. 144.—145. 

Ja pustih miso..., Vienac, br. 50. od 9. XII. 1876., 
str. 813. 

Ja snivah..., iz ostavine u rukopisu, prema Haramba- 
šićevoj redakciji u »Sabranim pjesmama«, str. 140. Harambašić je 
ovoj pjesmi dometnuos, bez potrebe, svoj svršetak: 

Što posije bude, Bog to znade, 

Ja pitat ne ću; 

Ja samo znam, da nikada ne nađoh 
Na zemlji sreću. 

Ovo ne bi Jorgovanić nikada podpisao. 

Još jedan čas, Vienac, br. 53. od 30. XII. 1876., str. 861. 
Kad me stari stisnu jadi, Vienac, br. 6. od 5. II. 
1881., str. 81., s ovom napomenom urednika Augusta šenoe: »Ovo 
mora da je jedna od posljednjih mu pjesama, jer je pisana na istom 
komadu papira, na kojem i posljednja štampana mu u br. 34. 
»Vienca« 1879. pjesma »Zašto?« 

Kad nanovo te sretoh, iz ostavine u rukopisu, prema 
Harambašićevoj redakciji u »Sabranim pjesmama«, str. 142.—143. 
Bez ikakva razloga smatrao je Harambašić tu pjesmu nedovršenom 
i dodao joj svoj svršetak: 

I suzom mi se oči pune, 

Ko kraljicu te žalim ja, 

Što izgubi iz svoje krune 
Najljepše zrno bisera. 

Krasna djeva, Vienac, br. 36. od 6. IX. 1879., str. 565. 
Prievod pjesme nekog turskog (?) pjesnika, koji se zove Kešiš- 
Oglu. 

Krvari, rano..., iz ostavine u rukopisu, prema Haram¬ 
bašićevoj redakciji u »Sabranim pjesmama«, str. 139.—140. 

Ljubav i proza, Vienac, br. 33. od 18. VIII. 1877., str. 

523. 

Ljubavni san, Vienac, br. 9. od 27. II. 1875., str. 134. 
Ljutim se, Obzor, br. 295. od 24. XII. 1880. (Iz pjesnikove 
ostavine.) 

Majka i če d o, »Zviezda«, zabavno-poučni list »Zbora du¬ 
hovne mladeži« u sjemeništu, br. 11. od 15. I. 1871. 

Misao, Vienac, br. 51. od 19. XII. 1874., str. 806. 

Mladićev san, Vienac, br. 34. od 23. VIII. 1873., str. 
529.—530. 

Mletačke elegije: I. Gondolieri, II. Riva de- 
gli Schiavoni, III. Sala del maggior consiglio, 
IV. Fioraji, V. Na gondoli, VI. Ponoć na piazzi 
san Marco, Hrvatska Lipa, br. 38., 39. i 40. od 19. IX., 26. IX. 
i 3. X. 1875., str. 310., 315. i 323. 

Mlinarova kći, Vienac, br. 51. od 19. XII. 1874., str. 803. 

Modro i crno oko, Vienac, br. 7. od 17. II. 1877., str. 97. 

Moj pir, Vienac, br. 4. od 27. I. 1883., str. 53. (Iz pjesni¬ 
kove ost a vine.) 

Moja pjesma, almanak »Velebit«, 1874., str. 45. — 
August šenoa, govoreći o tom almanaku, hvali Jorgovanićevu 
pjesmu »Domovina« (vidi gore) pa dodaje još: »Moja pjesma« jest 
pjesmica ljubavi, mala ali nježna, a misli i slike u njoj izvorne«. 

Mojoj Peri, almanak »Hrvatski Dom«, 1876., str. 49.—50. 

Molba, Vienac, br. 37. od 13. IX. 1873., str. 577. 

Moru, almanak »Hrvatski Dom«, 1876., str. 48.—49. 

Možda... iz ostavine u rukopisu, prema Harambašićevoj 
redakciji u »Sabranim pjesmama«, str. 143.—144. Harambašić je i 
toj pjesmi dodao po svom ukusu svršetak: 

Tada će se naše ruke 
Naći posred iste muke, 

Koja će nam život strt, 

Pa će možda tad u raju 
U vječitu zagrljaju 

Združiti nas hladna smrt. 

Na parobrodu, iz ostavine u rukopisu, prema Haramba¬ 
šićevoj redakciji u »Sabranim pjesmama«, str. 141.—142. 

Na pragu, Hrvatska Lipa, br. 50. od 12. XII. 1875., str. 407. 

Na razstanku, Vienac, br. 52. od 23. XII. 1876., str. 845. 

Na r i e c i, Vienac, br. 51. od 16. XII. 1876., str. 829. 

Na sjeveru ii jugu? Vienac, br. 33. od 18. VIII. 1877., 
str. 523. 

Na zabavi, Vienac br. 15. od 12. IV. 1873., str. 225.—226. 

Nevjerni konjušar, iz ostavine u rukopisu, prema 
Harambašićevoj redakciji u »Sabranim pjesmama«, str. 145.—146. 
I toj je pjesmi, bez potrebe, Harambašić dodao svoj svršetak: 

Na zemlju se bacim, trgam vlasi, 

Krvava mi suza zemlju kvasi, 

A nevjerni moj konjušar grubi 
Drugu dragu miluje i ljubi. 

Ni odkud ni kako, Vienac, br. 14. od 2. IV. 1881., str. 
211. — Pjesma je napisana još g. 1874. 

Noć, Vienac, br. 45. od 7. XI. 1874., str. 708. 

Noćna šetnja, Vienac, br. 5. od 29. I. 1881., str. 65. uz 
ovu bilježku urednika Augusta šenoe: »Pokojni Rikard Jorgovanić 
ostavi nakon sebe zbirku došle netiskanih pjesama, a od njih 
priobćit ćemo u »Viencu« oveće čislo. I ta posmrtčad pokazuje, 
kolika je šteta po našu književnost, da je zarana izgubila čovjeka, 
u kome bijahu spojeni svi elementi pravoga pjesnika«. 

Noćni konjici, »Zviezda«, zabavno-poučni list »Zbora 
duhovne mladeži« u sjemeništu, br. 1. od 22. I. 1871. 

Odgovor, Vienac, br. 10. od 7. III. 1874., str. 145. 

Oh, šuti! Vienac, br. 53. od 30. XII. 1876., str. 661. 

Posvetna pjesma, izo ostavine u rukopisu, prema Ha¬ 
rambašićevoj redakciji u »Sabranim pjesmama«, str. 1. bez naslova. 
Naslov je Harambašić metnuo tek u sadržaju. Uostalom, nije ni¬ 
malo sigurno, da je ovo Jorgovanićeva pjesma, jer je dikcija više 
Harambašićeva nego Jorgovanićeva. 

Prijatelju boravećem u Rimu, Vienac, br. 22. 
od 31. V. 1873., str. 341.—342. Pjesma je puna čežnje za Italijom 
i za prijateljem Dušanom Koturom, koji se tada nalazio tamo 
s drugom Zlatkom Halperom. Zlatko Halper je bio njihov zajed¬ 
nički prijatelj, koji ih je prerano napustio (vidi članak »I opet 
propala nada« ... od 5. III. 1878. u knjizi »Feljtoni«.) 

Prorok, Vienac, br. 50. od 9. XII. 1876., str. 813. 

Sa prozora, Vienac, br. 32. od 7. VIII. 1880., str. 507.— 
508. Pjesma pisana u težkoj bolesti. 

San, iz ostavine u rukopisu, prema Harambašićevoj redak¬ 
ciji u »Sabranim pjesmama«, str. 149.—155. Pjesma nije dovršena, 
pa je Harambašić dometnuo ovakav konac: 

»Oj stani, dragi! Mozak mi se muti, 

Ta to je grozan san, što ti ga sniješ!« 

— Da, to je san! A1 i o zbilji šuti, 

Jer ti me tako svak’ dan na smrt sudiš 
I nestašno se s mojim mukam smiješ! 

Sastanak, Vienac, br. 6. od 8. II. 1873., str. 82. — Prva 
Jorgovanićeva štampana pjesma. 

Skeptik, iz ostavine u rukopisu, prema Harmabašićevoj 
redakciji u »Sabranim pjesmama«, str. 134.—135. 

Smrt, iz ostavine u rukopisu, prema Harambašićevoj re¬ 
dakciji u »Sabranim pjesmama«, str. 155,—156. Pjesma možda 
doista nije dovršena, no svakako smeta Harambašićev dovršetak, 
koji nije u skladu s one tri strofe: 

Na oku mi još je suza blaga: 

To je moja nevidovna draga, 

To je smrt, što već sa rukom bielom 
Za strvenim posiže mi tielom! 

Smrtna pjesan, »Zviezda«, zabavno-poučni list »Zbora 
duhovne mladeži u sjemeništu, br. 20. od 19. III. 1871. 

Snij, dušo..., Hrvatska Lipa, br. 50. od 12. XII. 1875., 
str. 407. 

Spomen, iz ostavine u rukopisu, prema Harambašićevoj 
redakciji u »Sabranim pjesmama«, str. 135.—138. 

Spominjanje, Vienac, br. 41. od 9. X. 1875., str. 662. 

Suza, iz ostavine u rukopisu, prema Harambašićevoj re¬ 
dakciji u »Sabranim pjesmama«, str. 138.—139. 

Svetokrilac, Vienac, br. 37. od 13. IX. 1873., str. 577. 

Tajna, Vienac, br. 8. od 20. II. 1875., str. 119.—120. 

Tat, Obzor, br. 295. od 24. XII. 1880. (Iz pjesnikove osta¬ 
vine.) 

Ti p 1 a č e š, Vienac, br. 15. od 9. III. 1881., str. 231. 

Tirolske e legije, Obzor, br. 215. i 216. od 20. i 21. IX. 
1880. češki spjevao Karei Havliček Borovsky. U »Obzoru« je ovaj 
prievod popraćen Jorgovanićevom bilježkom: »Karei Havliček Bo- 
rovsky spada među najsmjelije borce za slavensku stvar u češkoj 
— pa još u vrieme absolutizma. Te njegove bolno-sarkastičke ele- 
gije s pravom su na glas izašle, te danas od njih ima kojih deset 
ruskih prievoda.« 

To bi bila radost i veselje, iz ostavine u rukopisu, 
prema Harambašićevoj redakciji u »Sabranim pjesmama«, str. 
146.—147. 

Tri djeve volim..., Vienac, br. 3. od 18. I. 1879., str. 
33.-34. 

Tri hajduka, Vienac, br. 44. od 30. X. 1875., str. 701. 

Tri pjesmice Svetozara Kurbana Vajanskoga, Obzor, 
frr. 96. od 27. IV. 1880. Prievod je Jorgovanić popratio ovom bi¬ 
lježkom: »Vajansky spada među najmlađe i najdarovitije pjesnike 
u braće Slovaka. Nedavno izda pod imenom »Tatry a more« 
knjigu svojih pjesama, među kojima ima nekoliko zaista original¬ 
nih. Vajansky je u stihu izvrstan satirik i humorista, al ne za¬ 
ostaje ni u baladi i pjesničkoj pripoviedci, kako to svjedoče njegove 
slike iz tursko-crnogorskog rata. Vajansky je naime pratio crno¬ 
gorsku vojsku u zadnjem ratu proti Turčinu«. 

U duši sam te sakrio duboko, iz ostavine u ruko¬ 
pisu, prema Harambašićevoj redakciji u »Sabranim pjesmama«, 
str. 147.—148. 

U sjeni paome, almanak »Hrvatski Dom«, god. 1870., 
str. 50.—57. 

U sumračju, Vienac, br. 52. od 23. XII. 1876., str. 845. 
U tihoj driemajućoj noći, Vienac, br. 7. od 12. II. 

1881., str. 97. 

Uminuli ste..., Vienac, br. 4. od 27. I. 1883., str. 53. 
Uspomene, iz ostavine u rukopisu, prema Harambaši¬ 
ćevoj redakciji u »Sabranim pjesmama«, str. 129.—132. Haram - 
bašić je tu pod naslov »Uspomene« uvrstio devet pjesama, koje 
po svoj prilici nisu u originalu imale zajedničkog naslova, niti su 
sačinjavale bilo kakvu cjelinu. 

Utjeha, Vienac, br. 4. od 9. X. 1875., str. 662. 

Uzdah, Vienac, br. 21. od 22. V. 1875., str. 329. 

Vesna, Vienac, br. 20. od 18. V. 1875., str. 313.—314. 
Vodeni ljiljan, Hrvatska Lipa, br. 33. od 15. VIII. 

1875., str. 269. 

Vojvoda, Vienac, br. 30. od 26. VII. 1873., str. 465.-^66. 
Zašto? Vienac, br. 34. od 21. VIII. 1880., str. 542. Jedna 
od posljednjih Jorgovanićevih pjesama, pisana s bolju u očaju 
radi amputirane noge (»ko sokola bez desnog krila na podrovan 
me stavi brieg«). 

Zviezda, iz ostavnine u rukopisu, prema Harambašićevoj 
redakciji u »Sabranim pjesmama«, str. 139. 

žalost, Vienac, br. 51. od 16. XII. 1876., str. 829. 

ŽIVOT I DJELA 
RIKARDA JORGOVANICA 


Da nije Harambašić iznio u uvodu »Sabranih pjesa¬ 
ma« Rikarda Jorgovanića nekoliko važnih podataka o ži¬ 
votu tog mladog pjesnika, ne bismo o Jorgovaniću znali 
gotovo ništa. Ti su se Harambašićevi podatci kasnije po¬ 
navljah (u Grlovićevom »Albumu zaslužnih Hrvata XIX. 
stoljeća« a i u raznim pregledima hrvatske književnosti) 
s veoma malo stilističkih izmjena. Ne znamo, kako je Ha¬ 
rambašić sakupio te podatke, pošto nije bliže poznavao 
Jorgovanića. Zacielo mu ih je dala Jorgovanićeva udovica 
Tonka rod. Mačuka, kasnije preudata za glumca Gavru 
Savića, sama odlična glumica. Međutim i ti podatci nisu 
u svemu točni, kako se moglo saznati iz službenih izvora. 

Rikarđ Jorgovanić nije se rodio 10. travnja 1853. u 
Velikom Taboru, već 11. travnja 1853. u Malom Taboru 
(župa Prišlin, pošta Hum na Sutli). Jorgovanić je knji¬ 
ževno ime, pravo mu je prezime F1 i d e r (a ne: Flieder). 
Krstni mu list kazuje, da mu se otac zvao Ivan, a mati 
Josipa rođ. Schraegg. Harambašić zna, da je Rikardov 
otac bio Moravac, vlastelinski provizor, a mati Hrvatica. 
Potonje ne će biti istina, sudeći po njenom djevojačkom 
prezimenu. Po krstnom kumu Rikardu Jelačiću dobio je 
Jorgovanić ime. 

Otac mu se rodio 1826. od Matije Flidera u Dačicama 
u Moravskoj, izučio je umjetno vrtlarstvo u Eitsjmu, 
posjedu grofa Vincenta Szaparya, došao u Hrvatsku oko 
god. 1851., primljen je kao zavičajnik obćine Mali Tabor 
5. X. 1851., pa mu obćina priznaje, da »on i svi njegovi 
odvetki kao lastoviti člani obćine prava ovim njemu pri¬ 
padajuća uvek upotrebiti može«. Spominje se kao »fru- 
mentarius«, kasnije kao »kasator« ili »kasnar« (od njem. 
Kastner, prihodar) na imanju irskoga baruna Emilijana 

Kavanagha u Malom Taboru. Dana 14. I. 1852. izdao mu 
je Mihalj Hohnjec, glavar obćine Mali Tabor uz supodpis 
obćinskog viećnika Ivana Petranovića i Štipana Varovića, 
obćinskog tajnika, dopuštenje, da se naseli u selu Prišlin, 
koje spada pod obćinu Mali Tabor, priznavajući mu »sva 
prava, koja žitelj ove obćine ima i uživa, na njega i nje¬ 
gov odvetek prenašajući«. Tu se rodio Rikard 11. IV. 1853. 
God. 1859. prešao je Rikardov otac u službu baruna Karla 
Ludwiga Brucka na njegov posjed u Klenovniku. Rikard 
polazi pučku školu u Varaždinu. Iz toga vremena opisao 
je Rikard svoje uspomene iz Klenovnika u noveli »Dađa« 
(Obzor, 1878.), gdje se sjeća strogoga baruna i šenute 
mu kćeri. Rikard je odrastao u prirodi, provodio život u 
skromnom otčevom domu, lutao po šumama i livadama. 
Odatle njegova ljubav prema drveću, cvieću, potocima 
šumskim i domaćim životinjama, simpatije prema konji¬ 
ma, kočijašima, koje kasnije često spominje i živo opisuje 
u svojim pripoviestima. 

Harambašić zna, da je mali Rikard polazio pučku 
školu dvie godine u Varaždinu, međutim među spisima 
varaždinske pučke škole nalazi se ime Rikarda Flidera 
samo školske godine 1859/60. Tada je Rikard bio učenik 
prvoga odjela II. razreda. Evo podataka iz tih spisa, koje 
je ljubezno dobavio g. Juraj Šaban. Razredni učitelj Ri¬ 
kardov bio je Dragutin Pinter. Ocjene su mu: 

u I. polugodištu: u II. polugodištu: 


Ćuđorednost: . . . odlična zakonom primerena 

Sposobnost: . . . dobra dobra 

Marljivost: .... revna revna 

Vjera:.izverstan jedva dovoljan 

Čitanje: ..izverstan izverstan 

Ilirski jezik 

(slovnica) .... dovoljan dovoljan 

Pravopis:.jedva dovoljan dovoljan 

Njemački: .... izverstan izverstan 

Račun: .dovoljan dovoljan 

Ilirski lepopis: . . dovoljan izverstan 

Njemački lepopis: — dovoljan 

Obći red:. I I 

Iz ove se svjedočbe, sastavljene još u doba absolutiz- 
ma, vidi, da je dječak bio živahan (na njega se ljuti kate¬ 
heta) , da piše neuredno — to mu je ostalo do smrti —, da 
ne zna pravopisa (nije ga naučio ni kasnije) i da »izverst- 
no« zna njemački, a slabije »ilirski«. To je ostalo tako i 
dalje. Vjerojatno je, da je treći i četvrti razred pučke 
škole svršio u Zagrebu, pošto mu je otac dobio namješte- 
nje kod grofa Kulmera u Šestinama kao gospodarski upra¬ 
vitelj. 

Školske godine 1863/64. polazi Rikard I. b) razred 
gimnazije, stanuje na Potoku kbr. 33 kod Josipa Sorka, 
krojača, koji je njegov »pomnjik« (skrbnik), u II. i III. 
razredu nalazimo ga u plemićkom konviktu (na trošak 
grofa Kulmera). Đak je bio slab. Po tadašnjem običaju 
gimnazijalci su klasificirani po rangu. Rikard je bio u I. 
razredu po rangu 18., u II. razredu 27., u III. — 20. U IV. 
nije više konviktorac. Stanuje kod financijalnog konci- 
piste Josipa Breznika u Vlaškoj ulici br. 335., po rangu 
je 22., u V. razredu kod mlinara Ferde Fogla u Lepoj vesi 
br. 242., po rangu je 43. i ima popravak iz grčkoga jezika, 
na popravku je pao, pa je morao ponoviti V. razred. Sada, 
šk. god. 1868./69., stanuje kod nadbiskupskog vrtlara 
Aleksandra (Škendera Koerblera) 1 u Laškoj ulici br. 100, 
po rangu je 24., u VI. b) razredu šk. god. 1869./70. u 
istom je stanu, po rangu je 24. — od ukupno 36 izpitanih 
učenika. Provlači se s naporom, đak je izpod srednje 
mjere, ili kako sam veli o jednom svom junaku: »slab 
đačić, koji je jedva prolazio kroz uzana vrata, koja vode 
iz jednog razreda u drugi«. 

God. 1868. umrla je Rikardu majka kad je njemu bilo 


1 Otac toga Korblera, Franjo Ksaver (1812.—1866.), bio je 
vrtlar nadbiskupa Haulika, a rodio se također u Dačicama u Mo¬ 
ravskoj, kao i Rikardov otac. 

15, a mlađemu bratu Dionizu 8 godina. Otac se iste go¬ 
dine oženio, po drugi put, s Gertrudom Kostanjšek. Tada 
su Fliderovi živjeli u šestinskim Mlinovima, gdje i sada 
imaju svoje posjede potomci Ivana Flidera, i to kćeri od 
druge mu žene: Franjica i Ivka (udata Milinković) i sin 
Dioniza Flidera Hinko, koji je primio stričevo književnič¬ 
ko prezime Jorgovanić. Stari je Ivan Flider umro 27. X. 
1887. U nekadašnjoj njegovoj kući živi sada Dionizova 
kći Rozalija, udova Puklavec. štošta se tamo promienilo 
od Rikardova vremena: potok ne teče više iznad kuće, 
nema mlina, no još postoji vrt i kuća, u kojoj je Rikard 
pisao svoje šestinske feljtone za »Obzor«, i gdje je čekao 
posjete svojih prijatelja i zaručnice Tonke, »drage rožice« 
i »zlatnoga zvončeka«. 

Harambašić piše, da je otčeva želja bila, da Rikard 
bude svećenik. I stupio je u klerikat, no napustio ga je ne 
dovršivši druge godine, pa tako nije položio ni maturu. 
To je bilo šk. god. 1872./73. U klerikatu nastaju prvi 
Jorgovanićevi pjesnički pokušaji. Tu je izlazio pisani »za- 
bavno-poučni« list »Zviezda«, kao organ »Zbora duhovne 
mladeži« zagrebačkog seminara. U broju 11. od 15. I. 
1871. nalazi se prva Rikardova pjesma »Majka i čedo«, 
u broju 12. od 22. I. 1871. »Noćni konjici«, a u broju 20. 
od 19. III. »Smrtna pjesan«. Sada se te tri pjesme prvi 
put objelodanjuju — samo kao dokumenat. Težko, da bi 
itko tada u ovim stihovima mogao naslutiti budućega 
dobroga pjesnika. No, to je bilo god. 1871., kad je Jorgo- 
vaniću bilo 18 godina, a god. 1873. već ga prima »Vienac« 
među svoje suradnike. To je pjesma »Sastanak«, koja je 
izašla u 6. broju »Vienca« od 8. II. 1873. s podpisom Ri- 
karda Jorgovanića, — ne Flidera. Pjesmu je zacielo »iz¬ 
gladio« tadašnji urednik »Vienca« Franjo Marković, kao 
i kasnije Jorgovanićeve pjesme. U svom pismu Dušanu 
Koturu piše Jorgovanić 31. VII. 1873,: »Ovih dana štam¬ 
pan je moj »Vojvoda«, ali kao uviek, projaši i sada po 
njem naš »Verslreiter« (t. j. Marković) — na sreću ga 
prieka bolest (kolika) zbaci s konjića, a ovaj (sc. »Voj- 

Rikard Jorgovanić u dvanaestoj godini života s bratom 
Dionizom, tetkom i sestričinnom 










voda«) bjež u Dioničku tiskaru i bez jahača.« Od te, 1873., 
godine Jorgovanić stvara sve do smrti — niti punih 8 
godina — i ostavio je niz pripoviedaka, novela, pjesama 
i golemu knjigu feljtona. 

U književnom radu Jorgovanića vrlo je zamjetljiva 
autobiografska nota. Iz djela mu možemo bez naročita 
naprezanja izkpnstruirati, koji su dojmovi na njega dje¬ 
lovali najjače. 

To su u prvom redu dojmovi iz prirode: ljubav prema 
šumi, potocima, pticama, cvieću — osim maslačka! Masla¬ 
čak mrzi, jer da je to glup cviet. Provodi vrieme u druž- 
tvu vlastelinske čeljadi, bavi se lovom, jahanjem, druži se 
s kćerkom baruna Brucka, boravi na selu, u Šestinama, 
uživa u Ksaverskoj dolini, taj ga kraj nadahnjuje da na¬ 
piše prvu svoju novelu »Mlinarska djeca«. Kasnije će u 
plemićkom krugu, koji je upoznao kao informator, izbliza 
vidjeti, kako živi naša otuđena aristokracija i naći će 
mnogo tema za svoje pripoviesti i raznovrstnih tipova 
eksotičnih i smiešnih. No najvažniji je bio utjecaj na nje¬ 
govo književno stvaranje put u Italiju, nekoliko mjeseci 
sprovedenih u Rimu, gdje je idilički živio uz prijatelje 
Dušana Kotura i Lacka Mrazovića god. 1773./74. 1 

To putovanje ne bi bilo moguće, da Jorgovanić nije 
već prije stekao simpatije u krugu književnika, koji su 
se okupljali oko »Vienca«, u prvom redu oko Augusta 
Šenoe, kojemu je postao ljubimcem. Tako je ušao u kolo 
mladih i doista nade punih intelektualaca, gdje je bio 
primljen kao najdraži drug, što se ima pripisati njegovoj 
vedroj ćudi, skladnom ponašanju, iskrenom srdcu i ne¬ 
običnom talentu. Tako piše Dinko Politeo u svojim »Iza¬ 
branim člancima« u autobiografskom predgovoru (I. dio, 
str. 284.): »Za stolom u gostioni »Konig« u ulici Marije 
Valerije god. 1874.) često sam se put našao s pok. Jorgo- 
vanićem, s drom Hinkovićem i s prof. Vjekoslavom Klai- 

1 Grlović u svom »Albumu« tvrdi, da je Jorgovanić putovao 
u Italiju s Koturom i Ivanom Vončinom god. 1877/78. Nije bilo 
tako. ' 

ćem. Jorgovanić se je osobito zanimao za talijansku li¬ 
teraturu. Nodilo je onda pratio s nekim interesom toli 
njegov rad u »Viencu«, koli onaj mladoga sveučilištarca 
Arnolda.« 

Na put u Italiju krenuli su, kako piše Mrazović u 
»Viencu« god. 1874. u dopisima »Iz Mletaka« — 5. stu¬ 
denoga 1873. u jutro. Prenoćili su u Gorici, sutradan, 6. 
studenoga, krenuli su u 10 sati put Mletaka, kamo su 
stigli u noći. Odsjeli su u hotelu »Italie« na trgu sv. Moj- 
sije. Ostali su nekoliko dana u Mletcima. Dana 7. XI. voze 
se Canal grandom, popodne su na Rivi degli Schiavoni i 
u javnom vrtu (o tome ima 6 »Mletačkih elegija«, te se 
uspomene javljaju u romanu »Žena i Ijubovca«), 8. XI. 
pregledavaju dužđevu palaču. Iz Mletaka putuju u Fi- 
renzu, Mrazović piše Šenoi (pismo je u sveučilištnoj knjiž¬ 
nici) 24. XI. iz Firenze: »Fliđer ne radi baš ništa. Sav 
dan spava ili čita Platena. Od njega se ne nadajte ni¬ 
čemu«. — Platena je čitao zacielo zato, što je Platen pi¬ 
sao stihove o Italiji, no taj hladni bavarski grof nije ni¬ 
malo srodan ljubkom Rikarđu. — Da Jorgovanić doista 
nije tada književno ništa radio, potvrđuje on sam u pismu 
iz Firenze od 15. XI. 1873., upućeno uredniku »Vienca«. 
Evo ovdje tog čitavog pisma bez ikakovih izpravaka, 
onako, kako se nalazi u originalu u sveučilištnoj knjižnici 
među Šenoinom korespondencijom: 

novemb. 1873. 

Veleučeni gospodine. 

Nije mi bilo dosele nužde, da Vas umolim za pu¬ 
tovnicu, koju ste mi obećali priposlati. Osam dana 
probavismo u Mljetcima, nagledav ih se do sita, a 
moram priznati, da me se nisu toliko dojmile, koliko 
sam se nadao. Mljetci su krpa sjajnoga odiela, na 
kom se gdjegdje razabire listić umjetno ušivena cvie- 
ta — hram umjetnosti, u koj su se uselili lakomi 
trgovci, koji su žrtvenik zametali smrdljivom robom 
— izagnav zvekom novaca o glasbi snivajućega ge¬ 
nija. Kad se čovjek zaveze canalom grande, mora ne- 

hotice uzbjesniti, kad vidi iz divno sazdanih palačah 
visjeti krpe poderanog rublja, a nije li njih — to su 
prozori zabiti daskami. Dosadna i bezobrazna svjeti¬ 
na prosljeđuje Vas poput gladnih pseta, koja su na- 
njuškala u vašem djepu komadić mesa, da čovjeku 
od samih: grazia — no — lasia fa, — ohrapavi grlo. 

Uza sve to ne može se čovjek dosta nadiviti đuž- 
devoj palači, njekojim crkvam, galeriji liepih umjet¬ 
nina itd. 

Trinaestoga odputovasmo u Bolognu, drevnu i 
mrku sa svojih kuća arkadami podstavljenih. Vidje¬ 
smo crkve S. Domenico, u kojoj se nalazi prekrasni 
andjel Michel Angela, sv. Petronio, ogroman i nedo¬ 
vršen, bez umjetničkih osebina. Najvriednija je u 
Bologni sbirka slika, Guida Renija, Quercina, Peru- 
gina, Domenichina (osobito liep) i Rafaela — Ceci- 
lija. Drugi dan u 2 sata odputismo se u Firencu. Oso¬ 
bito je zanimiv prelaz željeznice preko Apenina, nešto 
radi okolice, a nešto radi tunela — imade ih preko 40. 

Danas 15/11 ogledasmo položaj Firenze, i opa- 
zismo, da se odlikuje bujnim životom, šumom, vre¬ 
vom, od čega se u Mljetcima odvadismo. Ođlučismo 
u njoj probaviti kojih 14 dana, a kad i nje bude dosti 
— idemo u Rim. 

Kako mi prijatelj kaže, nemože se ući u vatikan 
bez putovnice, a nebi ga rado propustio. Prelaz pako 
u Afriku pogotovo ne, — zato bi vas molio, da mi ju 
pošljete u Rim poste restante pod adresom: 

Dušanu Koturu 

i to rekomandirano. Činovniku, koji putnice 
izdaje, platio sam već biljegu, a uztraži ju ii možda 
opet, sjetite ga na forintu, koju sam mu suviše dao. 

Raditi ne mogu ništa, jer sam odviše raztrešen, 
no kad se vratim, uzdajem se, da ću koj listić vienca 
izpuniti moći pjesmom ili pripovjedkom. Znatiželjan 

sam na vienac i obzor, za koje se nadam da ću je u 
Rimu naći. 

Pozdrav g. Trnskomu i prijateljem 

Vaš štovatelj 

Odpišite svakako Rikard Flider 

Na četvrtoj strani dodao je Lacko Mrazović: 

Dragi gospodine! 

Za deset dana biti ćemo u Rimu. Od ondje ću Vam 
poslati jednu pripoviedku, koja će trajati tri ili 
četiri broja. Početkom Decembra dobit ćete ju si¬ 
gurno. Iz Rima dobit ćete i slike iz Italije. Mletci su 
odveć poznati našim ljudem, nu Firenza ima obilno 
gradiva. 

Pozdravite mi liepo g. Zajca i njegovu obitelj. 

Vaš iskreni Lacko. 

Naša tri putnika već su početkom prosinca 1873. u 
Rimu, tu borave preko zime, 10. ožujka 1874. putuju u 
Napulj na nekoliko dana, a 24. ožujka opet su u Rimu. 
Iz Napulja piše Mrazović Šenoi (pismo je u sveuč. knjiž¬ 
nici) : »Iskreni pozdrav od Fliedera, koji je počeo neka- 
kovu pripoviedku pisati, nu sasma potajno i sakrivajući. 
Bit će morda štogod«. 

Mnogo kasnije (u »Obzoru«, br. 188. od 17. VIII. 
1880.), dok je Jorgovanić težko bolovao ležeći u bolnici 
Milosrdne braće na Jelačićevu trgu, piše Mrazović feljton 
(koji doduše nije podpisan), val jada da razvedri prija¬ 
telja Rikarđa sjećanjem na liepe rimske dane. Opisuje, 
kako je sjedio s prijateljem Rikardom u kavani degli ar¬ 
tisti. On, Mrazović, drži u ruci Gsell-Felsa, a Rikard Bae- 
dekera. I dalje: »U galeriji je takav vođa neprocjenjiv. 
Gdje je kod koje umjetnine zvjezdica, tamo stanemo, gle¬ 
damo autora, čitamo sud i čudimo se. Ako nam se i ne 
dopada, ipak je divno... Gdje su dvie zvjezdice, tu sto¬ 
jimo još dulje i divimo se još više, te pravimo svoje 
opazke ... Prema antiki vladamo se s niemim udivljenjem. 

»Uzorno«, to je rieč kojom ju označujemo. Gdje fali nos 
ili gdje je voda lice izjela, tu smo dvostruko pobožni, jer 
po tom se vidi pravi poznavalac, da i u kozičavom licu 
razpoznaje još ljepotu teina... Kod milo-pobožnih slikara 
prije Rafaela hvalimo »kristalnu prozirnost boja«, ako su 
figure i nešto nedotupave« ... »Vozimo se u Albano i u 
Grotta ferrata, ali tu vidimo više Engleza nego seljaka ... 
Na večer pijemo fiasku vina na monte Testaccio i damo 
si za dobre novce od jedne dovoljno stare ženske i mladog 
derana odrapiti jedan Saltorello. Ukratko — mi smo 
umjetnici od glave do pete i prijatelj Rikardo već po¬ 
mišlja, kako će svoj dnevnik stilizovati — jer on je uzor 
urednosti — i izdati ga na uhar i nasljedovanje drugih 
sinova domovine«. 

Da je doista bilo tako, potvrđuje i sam Jorgovanić 
u nekrologu Dušanu Koturu, što je izišao u almanaku 
»Hrvatski Dom« za god. 1878., str. 243.—251. (s podpi- 
som »Žaliđrug«). Evo dotičnog odlomka: 

»Godine 1873/4. vidje Italija opet Dušana Kotura, al 
sada u pratnji dvojice Hrvata, Ladislava Mrazovića i 
mene. Poput ptica lastavica selilo se nas troje na jug, 
izabiruć si pojedine gradove postajami, a vođa nam bio 
izkusni Dušan. Što je bio slabiji zdravljem, to nas je nađ- 
kriljivao izkustvom, znanjem, ukusom. Mi s našim polu- 
njemačkim, polu-hrvatskim ukusom nismo u prvi mah 
mogli mnogo toga pojmiti, i psujuć na sve, što se s našimi 
tadanjimi nazori nije slagalo, đođosmo mnogo puta u ša¬ 
ljiv sukob s našim plemenitim čičeronom. Koliko se je 
puta znao siromah ljutiti, kad nismo u kojoj umjetnini 
nalazili toliko krasote ko on, kad se nismo mogli sa 
kakvoga »torsa« uzhititi. 

Nas su dakako onda još više uzhićivale žive krasote, 
kojim baš ni Dušan nije niekao vrlina, al u njega bijaše 
već tada sakrita tolika ljubav za umjetnost, da je kraj 
kamenih krasota ostao niem za žive krasote. 

Što smo dalje putovali, što smo više učili, sve više 
smo se đovinjivali onomu stepenu, sa kojega je razumljiv 
vidik u umjetnički sviet. 

I kad smo nekoliko ćedana proživjeli u Rimu, čudili 
smo se, kako je Dušan u svem pravo imao. 

Pravo nam bijaše čudo ona neobuzdana želja u Du¬ 
šana, kojom je on uzprkos hladnu vremenu, kojekakvomu 
neudoblju, našemu odgovaranju, našim grožnjam — hrlio 
u galerije i muzeje. 

— Dušane, danas je hladno, ne idi u vatikan ii idi 
kasnije . .. 

A1 Dušan već ima Badekera ili Gsell-Felsa pod pa¬ 
zuhom te odmiče. 

— Dušane, ti si došao u Italiju da se čuvaš ... 

A1 Dušan nije mogao pojmiti, kako da čovjek, budući 
makar samo napol živ u Rimu, ne obilazi ciel dan mra¬ 
morne boginje ili Rafaelove madone.- 

Nad Rim se je nadvijala magla, sunce je davno zašlo 
za Marijevo brdo, a ulicom Sistinom, u kojoj smo mi sta¬ 
novali, prolazi malo tko, makar da je stajala u stranačkom 
četvrtu, makar da je s nje krasan izgled na sv. Petar s Va¬ 
tikanom, kupulu Pantheona i Hađrianov stup. 

Sedam brežuljaka potonulo u tmini, samo na onoj 
prugi, koja se zove »corso« i koja se pruža od »piazza del 
popolo« prema »piazza Venesia«, šumi šum rimske ele- 
ganse, odsieva se sjaj rimskoga bogatstva. 

Nu nas troje sjedilo je međutim u našem tihom stanu. 
Tri hrvatska mladića u dalekoj tuđini, kojima se je pri¬ 
družio hrvatski slikar Kikerec. U kaminu praskala je ži¬ 
vahna vatra od trstike i šiblja, bacajuć rumenkasto svietlo 
krugom na četiri mlada Hrvata, koji udobno sjede na 
nizkih foteljih i griju noge, i misle na jadnu domovinu i 
osjećaju, da na svakom njih leži dielak njezinoga spasa ... 

Jednomu njih je lice bliedo kao alabaster prosjan 
sviećom, jednomu njih su usne bliede kao usne djeve prije 
nemile svatbe, jednomu njih odsieva se oko vlažnim sja¬ 
jem i svetom ljubavlju ... 

... Mukom zimske noći gubi se razgovor, toli ljube- 
zan i blagoslovan o nekoj prezrenoj i pogaženoj zemljici, 
o nekom narodiću, o kojem se jedva štogod znade, a ipak 

je toliko patio, jecao i plakao, nevin kao onaj, što pogibe 
na brdu Golgoti...« 

Iz Jorgovanićeva dopisivanja ne znamo pouzdano, 
kad su se vratila u domovinu ta tri prijatelja, od kojih je 
treći, Lacko Mrazović, brzo pošao u grob za Dušanom i 
Rikardom — 30. VIII. 1881. Sačuvano je tek Jorgovani- 
ćevo pismo Augustu Šenoi, kad je već bio informatorom u 
kući Dragutina pl. Mihalovića u Feričancima. Pismo glasi: 

Osjek 3. srpnja 874. 

Veleštovani gospodine! 

Šaljem Vam opet nešto pjesama, jednu veću 
»Vesnu« i dvie manje. Veća je pisana u načinu 
narodnih pjesama, stoga ne izlazi posvuda u stro¬ 
gom taktu, ali bi molio, da se to nigdje ne mie- 
nja, jer bi želio, da pjesma dodje onako pred či¬ 
tatelje, kako sam ju ja napisao. Ja sam bio ove 
godine vrlo mnogo zabavljen mojimi mladići, te 
mi je malo vremena preostalo za poetiziranje; nu 
sada su već hvala bogu sva trojica vrlo dobrim 
uspjehom izpite položili, te ću i ja malko odah¬ 
nuti. Jedino me to ljuti, da smo upravo sada u 
pasje dane morali ostaviti krasne Feričance, koje 
je g. Mihalović prodao, te se preselih u bogom 
prokleti Osjek. Neznam jeste Y imali kada sreću 
boraviti u tom gradu, al ako niste, nemojte za 
boga onamo, pa da ja imadem štogod savjeto¬ 
vati vladi, ja bi sve nevaljale činovnike onamo 
slao, tako bi i mi našu Sibiriju, nu vruću, dobili. 

Od onih lirskih pjesama, što sam Vam ih 
ove zime slao, priobćili ste nekoje, samo bi Vas 
molio, da nepriobćene ne izgubite, jer bi ih, ako 
kada moje pjesme izdadem, upotriebio, a neimam 
od njih prepisa. 

Hrvatska matica mnogo toga radi, i bilo je 
skrajnje vrieme, da se i u nas neka literarna za¬ 
jednica stvori. Kako li su takova družtva us- 

pješna, najbolje se vidi kod Mađjara, njihova, 
Kisfaludy i Petofy-družtva čine za čudo mnogo. 

Ja pripravljam već od duže vremena veću 
pripovjedku iz aristokratskog družtva, t. j. iz 
najnovijih dojmovah ljudih medju kojimi mi je 
sudjeno boraviti. Imade tu mnogo toga, što bi se 
dalo upotriebiti, ali žalibože imade sve tudjinski 
značaj. Liepi pozdrav gosp. Trnskom. 

Oko 1. oktobra doći ću u Zagreb, te će biti 
prilike, da se s Vama štogod porazgovorim. 

Pozdravijajuć Vas ostajem 
s dubokim počitanjem 
Rikard Flider 

Nema podataka, da li je Jorgovanić došao u Zagreb 
baš »oko 1. oktobra 1874.« Bit će istina, da je opet pošao 
u Slavoniju za informatora, sada u dom grofa Pejačevića, 
kako tvrdi Harambašić i po njemu Grlović u svom »Albu¬ 
mu«. O njegovu boravku u Mihalovićevom domu u Fe- 
ričancima dobio je urednik ovih ukupnih djela Rikarda 
Jorgovanića ove podatke od nekadašnjeg njegovog go¬ 
jenca g. Dimitra Mihalovića, sada nastanjenog u Cepinu: 
»Vrlo se dobro sjećam, da je bio ljubezan s nama i vedre 
naravi, pa smo ga vrlo voljeli. Bio nam je mentor i učitelj, 
koji nas je za gimnaziju pripravljao. Imali smo izpit za 
četvrtu normalku da položimo. Bio je kod nas godinu 
dana, i znam, da nije išao s nama u Osiek. (Jorgovanićevo 
pismo od 3. VII. 1874. to pobija.) G. Flieder bio je tielom 
i dušom Hrvat. On je prvi bio, koji je nama djeci rekao, 
da smo Hrvati, a ne Slavonci, a da je to jedan narod 
hrvatski. Dobro se sjećam, da smo mi s ponosom rekli na¬ 
šoj majci, njemkinji (rođenoj grofici Schaffgotsch), da 
smo mi Hrvati, a ona da je nama branila, pa rekla, da 
smo ono, što i naš tata, »Slavonci«, a ne Hrvati, koji u 
Zagrebu stanuju. Ali mi smo se ipak držali onog, što nam 
je mladi naš učitelj u srdca usadio. Bilo mi je 8 godina, 
kad je g. Flieder kod nas bio, mislim, da smo imali i nje- 


224 



Rikard Jorgovanić s Dušanom Koturom (u sredini) i 
s Ivicom Vončinom 







govu sliku, ali to je sve nestalo, kao i pamćenje. Znam, 
da smo ga jednom pitali, kako je to moguće, da je jedan 
Flieder — Hrvat? On nam je nato rekao: »Ja nisam Flie- 
der, ja sam Jorgovanić«. To nam onda još nije bilo jasno, 
ali smo mu vjerovali. To je sve, što Vam o našem učitelju 
pričati mogu. Stari su izumrli, a mladih nije bilo«. 

Da slika bude podpunija, evo jednog ranijeg Jorgo- 
vanićevog pisma, jedinog od pisama, upućenih Dušanu 
Koturu, koji je tada (ljeti 1873.) bio na liečenju u Glei- 
ehenbergu. Pismo je odstupljeno ljubeznošću gđe Olge Ga- 
vella, kojoj je majka Anka (udata Musulin) bila sestra 
Dušana Kotura. 

Dne 31/7 

A što radiš Dušane moj? Smiješ li se ili plačeš, 
ili zatravljeno gledaš u zamamno-sladke i golubinje 
oči koje Njemkinje, liečeći rane srdca — otajne i ne- 
prokazane nikom, naslućene tek srodnom dušom ... 
Mnogi su uz te liepe oči zaboravih rod, prijatelje i do¬ 
movinu istu, pak se ne čudim tebi, ako si zaboravio 
nekoliko nas, spominjućih te sučuvstvom prija¬ 
teljskim ... 

Nadah se, da ćeš mi štogod pisati, no tebi se 
valjda neće, ili neimaš časa. Kazao mi Božić, da osta- 
ješ još mjesec dana u kupelji, a ja sam mislio, da ću 
te za koj dan vidjeti opet u Zagrebu. No Zagreb je 
dosadan, a Gleichenberg zanimiv za mladića, čezneća 
upoznati se stranim svietom! Moram priznati, da te 
željno izčekivamo i da su me neprekiđivi svezi uz te 
sputali, i neznam nikoga s kim bi se tako razumio. 
Jeli te ostavio kašalj? a kako je gospodji sestri? Cesto 
se spominjem njenoga vedroga poput jasna dana lica, 
tim više, što su me ženskinje naučile i u najradostni- 
jem smjehu opažati oblake zlobe, priezora, potaje i 
bog zna česa još! — Ali moja Ana — ali moj kira- 
sir!!! šapćeš u taj čas- 

Ana se smije i hihita i misli o kom god, a tebi se 
valjda kucka- 

Maturaši se ljetos izkazali, pak polupali Maiks- 
neru prozore, bacajuć mu u sobu toliko kamenje, da 
se morao skrivat pod postelju; Pexideru isto tako, 
samo što su mu još na kuću napisali: Ti prokleti pe- 
mec, kaj nebudeš jedenput crknul! Doista pošteno. 
Ali kako svako zlo nješto dobra ima, ima i to: ti 
ljudi polupali i veliko-učenom gospodinu Dr. Matko- 
viću prozore tako, da traži od grada 40 for. odštete. 

Jedina sreća, da od gradskih činovnika još ni¬ 
jedan kod palencegera nije bio! 

Sve mi je to pripoviedao Marković, te uvidiv, da 
ja nekako uz to pristajem, naljuti se i nazove to ni¬ 
hilizmom — čim u ostalom i vaš prosvjed — 
pa kako i ne bi kad su ća i njemu ti jogunasti derani 
htjeli isto učiniti, no na svu sreću okrenuti su mu 
prozori u dvorište. A tko? pitat ćeš možda — Roje, 
Zlatarović i još desetak njih. 

Ovih dana štampan je moj: vojvoda, ah kako 
uvjek, projaši i sada po njem naš »Verslreiter« — na 
sreću ga prieka bolest (kolika) sbaci iz konjića, a 

ovaj bjež u dioničku tiskaru i bez jahača- 

Jučer pod večer šetah se po zrinskovom trgu, 
glasba igra tiho i sladko, a mene oblieću opet duše 
djevojaka, za rana umrlih u cvietu mladosti, kojim 
su žice srdea tek zazujale tajinstveno-sladkim skla¬ 
dom ljubavi, i odmah zamrle. — činilo mi se kao da 
gledam u ugasivajuće se oko takve djevojke, i bilo 
mi čudnovato. Stare ludorije — sladke ludorije. — 
Aurel otišo u Zagorje, Vladimira takodjer već 
dugo video nisam, pf. Nikolića i Kiseljaka isto tako, 
ti se dečki tepu, a ja sirotan još uvjek gledam vale 
šestinskoga potoka, ali se nijedan povratiti neće — 
sve po staroj navadi. 

1/8 

Odpiši mi skoro, jer sam danas saznao od Kise¬ 
ljaka, da ostaješ još mjesec dana u kupelji, a po tom 


valjda da ideš u Beč, kamo sam i ja namjerio 1. rujna. 
— te bi mi vrlo drago bilo da se barem sastati mo¬ 
žemo u izložbi. 

Pozdrav gospodji sestri — ostajem 
tvoj prijatelj 

Maurović daje te pozdravit. 

R. Flider 

4/8 

List je još kod mene, a spremam se već njeko- 
liko dana, da ga odašljem. Čitam Onjegina Puškino- 
vog a moja se čuvstva dižu do vrška razdraženosti, 
drhćem i plačem višeputa od bolna zanosa — a što 
najliepše u Onjeginu si predstavljam tebe, samo mi 
još Taćana fali — nije nimalo Ana, ni Kokanovićka, 
ni Olga ni ikoja druga od tvojih — tiha, tajinstvena 
djevica, koja se kloni od zabave, a prisluškiva straš¬ 
nim pripovjedkama o dusih i noćnom strahu svoje 
dojilje. 

Sbogom! 

Iz ovoga se pisma jasno razabire prijateljski odno- 
šaj i privrženost Rikardova, pa je razumljivo, da je imućni 
Dušan Kotur pozvao Rikarda, da mu bude drug na putu 
u Italiju. 1 


1 O Dušanu Koturu piše »Vienac« (br. 16. od 20. IV. 1878., 
str. 263.—264.) povodom njegove smrti: »Dne 13. IV. 1878. umre 
u Zagrebu jedan od najplemenitijih i najnadobudnijih mladića u 
25. godini života. Njegovoj požrtvovnosti, njegovu bezgraničnom 
priegoru nema primjera. Hrvatski patriotizam u njegovu se sla¬ 
bašnu tielu razbujao do silne bujice: blagim okom a odrješitom 
riečju znao je svladati svoju okolinu. Već zarana morade, da si 
zdravlje oporavi, boravljati u toplijih krajevih; od god. 1871. do 
1874. posjećivaše Italiju i to većim dielom u družtvu mladih si 
prijatelja, koje je na vlastiti trošak sa sobom vodio te ih vanred- 
nom vatrom znao posvećivati u tajne ljepote umjetnosti, koju je 
već bio obilno usrkao. Uz nauke svoje, uz koje je žalibože odveć 
revno prionuo bio, najvolio se je baviti kulturnom poviesti rene¬ 
sanse i sveđ se je pripravljao, da o tom nešta samostalna napiše. 

Jorgovanić je proveo s prijateljima u Italiji nekih 
šest mjeseci. U svibnju 1874. opet je u Zagrebu. U Rimu 
se sprijateljio s nekim našim umjetnicima, koji su kasnije 
živahno dopisivali s Mrazovićem. Iz sačuvane njihove ko¬ 
respondencije (kod njegova nećaka dra. Stanka Šverljuge) 
vidi se, da im je Jorgovanić ostao u dragom sjećanju. 
Tako Iso Kršnjavi, tada slikar i stipendist hrvatske vlade, 
piše 26. XII. 1874.: »Izručite, molim Vas, najsrdačnije 
pozdrave g. Koturu i Jorgovaniću, kojeg pjesme s velikim 
interesom čitam, isto tako liepe novele«, a 22. XII. 1875. 
piše, da su mu se Jorgovanićeve »Crne niti«, što su tada 
izlazile u »Viencu«, »manje milile« od Šenoinog »Mladog 
gospodina«, a naročito ga srdačno spominje slikar Aksen- 
tije (Šaša) Marodić (rođen 20. II. 1838. u Subotici, umro 
20. III. 1909. u Novom Sadu) pišući Mrazoviću 29. IV. 
1875. iz Subotice: »Rikarda takođe pozdravi, neka malo 
gimnastiše perom u ruci, a neka manje upražnjava razvi¬ 
janje svoje fantazije o lepim curama, pak ni crvena krv 
ne će tako u glavu bezobzirce juriti, niti mu na licu pro¬ 
virivati«, a 7. X. 1875. piše iz manastira Kovilja u Bačkoj: 
»Naš Rikardo tka u »crne niti«, samo neka mu bude tka¬ 
nje, odnosno otkana roba ne crna kao đavolske hlače, no 
bela kao anđeoska košulja«, — a 19. I. 1878. iz istog sa¬ 
mostana: »Ti mi nešto o zaljubljenosti spomenu, koja je 
Dušana pak i Tebe snašla, a mislim, da i Rikardo u tome 
pogledu nije slobodan, a kod mene se u velikom ti znaci 
pokazuju, još ostaje dakle naš prijatelj Kikerec, pak onda 
je ćela naša rimska, odnosno napuljska expeditio toj bo¬ 
lesti podleći morala. Za Rikarda nisam znao, da je u 
»Retfalu-i«. 


(Predlani napisa za »Vienac« poveću crticu o Michelangelu Buona- 
rottiu.) Nu nemila smrt prerano skrši taj nadobudni plemeniti 
život. Zimus ode u Kairo, da se oporavi od opasne vratobolje, ali 
bijaše kasno. Vrativ se pred malo dana u Zagreb, umre na žalost 
svoje majke, svojih prijatelja i svoje domovine. — Kratko preživi 
nerazdruživog si prijatelja Halpera. Pokopan je na pravoslavnom 
odjelu centralnog groblja, a lies i grob nakitiše mu nebrojeni vienci 
od neznanih ruku. 

Iz ove se korespondencije može razabrati, da je po¬ 
četkom godine 1878. Jorgovanić bio u Retfali, selu lik 
Osieka, gdje je grof Pejačević imao svoj dvorac. Prema 
tomu je vjerojatno istinit Harambašićev navod u Jorgo- 
vanićevom životopisu, da je Jorgovanić god. 1877/78. bio 
informator u kući grofa Petra Pejačevića, bivšeg ministra 
za Hrvatsku. Gdje je bio do tog vremena, nije poznato. 
Zacielo u Zagrebu. Da je bio izvan Zagreba, sigurno bi se 
pismeno javljao Mrazoviću, a ovaj bi ta pisma sačuvao, 
kao što je sačuvao pisma Kršnjavoga, Ivana Rendića, 
Ferde Quiquereza, Aksentija »Šaše« Marodića, Franje 
Cirakija i Janeza Šubica. 

O Jorgovanićevoj bolesti piše Harambašić, da mu se 
na desnoj nozi stvorio sarkom (izrastlina slična raku), i 
kad svi liečnici rekoše, da mu nema druge pomoći, dao si 
je s junačkim priegorom odrezati desnu nogu iznad ko¬ 
ljena (1879.). Aluziju na tu amputaciju nalazimo u ro¬ 
manu »Za jedan časak radosti«. Grlović navodi točnije: 
»Dr. Fon izveo je težku operaciju u bolnici milosrdne 
braće tako vješto, da je siromah Rikard već za tri mje¬ 
seca opet hodao po Zagrebu, dakako na štaki. Nekoliko 
mjeseci iza toga Jorgovanić je ponovno legao i konačno 
podlegao sušici 24. listopada 1880.« Umro je u bolnici 
Milosrdne braće. Na umoru se vjenčao 13. listopada s An- 
tonijom Mačukom 1 , članicom Hrvatskog zemaljskog ka¬ 
zališta, koja je rodila posmrtče Ivku Jelisavu, rođenu 
19. XI. 1880. u Sisku, kamo joj je mati pobjegla od straha 
pred ponavljanjem potresa u Zagrebu. Krstni je kum 
Ivkin bio Ladislav Mrazović, tada perovođa kr. zem. vlade. 
Ona sada živi u Zagrebu. 

Osmrtnicu za Rikardom Flieder-Jorgovanićem, izdanu 
25. listopada 1880. podpisuju: Ivan Flieder i Gertruda 
Flieđer (roditelji), Dinko Flieder i Franjica Flieder (bra¬ 
ća) i Antonija Flieder (supruga). 


1 Rodila se 9. X. 1861. u Zagrebu od otca Petra Mačuke, 
financi jalnog oficijala, počela glumiti god. 1876. God. 1892. pre¬ 
udala se za glumca Gavru Savića. Umrla 9. I. 1932. 

Jorgovanićevu je smrt objavio »Obzor« ovim rieeima: 

Rikardo Flieder Jorgovanić. I opet pade 
jedan list! Jedan od najdarovitijih, najnadobudnijih mla¬ 
dih pisaca hrvatskih, svršio je sinoć svoj mladi viek. Pre- 
boliv lanjske godine amputaciju desne noge, stade pobo- 
Ijevati na plućih, — i ta ga bolest sunovrati prerano u 
grob. Naš list u njem žali nesamo za valjanim piscem 
nego i za višegodišnjim suradnikom. Mnogi podlistak na¬ 
zad četiri godine potekao je iz njegova pera. Mi ćemo spo¬ 
menu njegovu posvetiti još koju rieč. Ali za danas javlja- 
juć ovu gorku viest svojim čitateljem, kličemo mu: Pokoj 
ti duši, vjerni, čestiti druže! Sprovod krenut će sutra po¬ 
podne u 3 1 / 2 sata iz bolnice milosrdne braće na skupno 
groblje.« (Obzor, br. 245. od 25. X. 1880.). 

Zatim je donio još ove dvie bilježke: 

Sprovod gosp. Rikarda Fliedera Jor- 
g o v a n i ć a krenut se danas u 3 1 / 2 sati popodne iz bol¬ 
nice milosrdne braće na skupno groblje. Svi znanci i štova¬ 
telji vrloga mladoga književnika pozivlju se uljudno, da 
mu izdaju ovu posljednju čast. (Obzor, br. 246. od 26. X. 
1880.) i: 

Sprovod Fliederov. Jučer sahranismo našega 
vriednoga suradnika i obljubljenoga hrvatskoga književ¬ 
nika na zajedničkom groblju. Koliko je mladi pokojnik 
uživao simpatije i uvaženje u obćinstvu, pokazao je naj¬ 
ljepše jučerašnji sprovod, u kojem je učestvovao cviet 
inteligencije glavnoga grada uz mnogobrojno drugo obćin- 
stvo. Lies i mrtvačka kola bila su izkićena viencima, a 
mnogobrojni znanci i štovatelji izpratiše ga do groba, gdje 
mu bila laka hrvatska zemlja, koju je toli vatreno ljubio. 
(Obzor, br. 247. od 27. X. 1880.). 

Š e n o a je povodom smrti Rikarda Jorgovanića na¬ 
pisao ovaj članak: 

»Kad je pred ne mnogo godina stigla na ruke ured- 
ničtvu »Vienca« prvi put pjesma s podpisom »Rikarđ Jor¬ 
govanić«, zapeo je pozor urednika na tih mladenačkih sti- 

hovih, iz kojih je disala prava poezija kao miris iz cvieta. 
Rilo je to zimi neke sriede, kad se u stanu pjesnika »Ko- 
hana i Vlaste« sastaše na književni dogovor g. pukovnik 
Ivan Tmski, dr. Ivan Dežman, dr. Franjo Marković i 
urednik ovoga lista. »To je rođen pjesnik« viknusmo svi 
u jedan glas, to mlado stablo nosit će ploda. I ne pre- 
varismo se. Mladić, komu je onda moglo biti 20 godina, 
koj je sve donle šutio bio, poče iz žarkoga si srdca vaditi 
sve jedan pjesnički cviet za drugim, i lirski mu plodovi, 
bili oni ljubavni, bili rodoljubni, otimahu sve više mah u 
srdcih hrvatskoga obćinstva. U njegovih stihovih je vrilo 
i kipilo, u njegovih pjesmah bilo je one tajne sile — koja 
uhvati nehotice svako srdce — nu prava poezija bez kiće- 
nja i čičkanja, bez fraza. Struji njegova pjesničtva bijaše 
korito forme preuzano, al je poezija bila bistra, slikovita, 
ganutljiva. Njegova pjesma »Domovini« potresti će uviek 
srdce svakoga Hrvata. Jorgovanić dade se i na nevezanu 
struku beletristike — na novelistiku, te je spisao dobrano 
čislo pripoviesti u »Viencu«, »Obzoru« i »Hrvatskomu 
domu«. I tu pokazuje ti zamišljaj, spletka, karakteristika 
a i kolorit izvoran, intenzivan pjesnički talenat, pa bile i 
pripoviesti razne ciene u samoj izvedbi, svagdje proviruje 
originalnost. Književni ocjenitelj, koj je poznavao borbu 
pjesnika sa životom, izreći će o njegovih plodovih triezan, 
pravedan sud, priznat će mu vazda znamenit pjesnički ta¬ 
lenat, koj se odlikuje plastičnošću, životom i originalnim 
shvaćanjem, a njegovo pero teklo je gladko i zanimivo. 
Jorgovanić bijaše osobito žive fantazije, pun zamisli, ni¬ 
kad nije klonuo, živa ga je duša nukala, da izpriča sve, 
što u njoj ima; uvjeren o svojoj snagi, obilazeć oštrim 
okom oko sebe, nije mogao prestati, stvarao je neprestan¬ 
ce, a to je upravo biljeg pravog književnog zvanja. Da, 
kad je već bio sigurnom žrtvom smrti, kad je vidio pred 
očima konac mladoga si života, opet je gradio. Njegov 
zadnji književni plod, pisan klonulih krila ne dugo pred 
smrt, jest pripoviest »Gavan«, uvrštena u ovaj list, i samo 
bolest nije dala, da ju po izvornoj zamisli savršeno izradi. 

Umro je, možemo reći, kao mlad junak s mačem u ruci. 
Jorgovaniću nije dano bilo, da svu svoju snagu posveti 
beletristici, snošaji prisiliše ga, da radi i u dnevnoj žur¬ 
nalistici, vezan na rokove, al i tu je mnogo liepih feljtona 
napisao. Nu ovaj put nije vrieme ocieniti potanko njegov 
književni rad ni pričati zgode i nezgode njegova života. 
Nikao na selu do Zagreba u Šestinah od skromnih, pošte¬ 
nih roditelja, prenuo se mladić u samosviest svoga zvanja, 
uzplamtio je jednakim žarom za prirodu i umjetnost, i 
podignu navlaš u svom plemenitom srdcu ponajljepši oltar 
domovini. Zdrave glave i srdca, zdrav na tielu, podao se 
svim zanosom književnoj radnji. Al u zao čas zaskoči ga 
iznenada ljuta bolest. Na nogi stvori mu se sarkom. Kad 
svi liečnici rekoše, da nema drugoga lieka, dade si Jorgo- 
vanić junačkim priegorom odrezati nogu. »Ode noga, reče 
mi jednom, al mi je ne treba za poeziju. Bolje noga nego 
ja«. Sve je mladog muža žalilo, al je opet bogu hvalilo, da 
nam je Jorgovanićevo pero sačuvano. Još pred nekoliko 
mjeseci kanda je posve zdrav bio, te je živahno pripovie- 
dao, što je sve zasnovao, navlaš se je veselio pripoviedci, 
koju je htio izraditi i kojoj je imao biti junakom njegov 
najbolji prijatelj Dušan Kotur. Prevarismo se mi, prevari 
se i on bolan. Kao divlja zvier zaskoči ga i opet bolest, 
harajuć nemilo po njegovu organizmu. Ni tiho samovanje 
na selu ne pomože. Dan za danom ginuo je više i više, krv 
mu udari na usta, prije poldrug mjeseca čusmo, da ne će 
ostati živ. Nemiloj smrti ne bijaše dosta da ugrabi samo 
dielak mlada života, ona htjede imati čitav život. Junački 
se borio mladi pjesnik sa smrću uz užasne muke, znajuć, 
da mu je poginuti. Dne 24. listopada svlada ga smrt, a 
dva dana kašnje izpratiše ga zagrebački književnici na 
vječni počinak u Mirogoj. I spustismo ostanke mladoga 
pjesnika u ono polje, gdje počivaju Preradović i Dežman. 
U grob pade mlado srdce, živa glava, pošten Hrvat, u 
grob klonu stablo puno cvieta, koje nam je moglo još no¬ 
siti puno liepih plodova, al mu ime propasti ne će, jer je 
Rikard Jorgovanić, premda mlad, ostavio među svojimi 

spisi takovih, koji ne će nikad izgubiti ciene. I na tom 
mladom grobu mlada srdca, na tom jazu, u koj propa 
toliko liepih nada hrvatske književnosti, kličemo zajedno 
s hrvatskom vilom: Vječna ti pamet, mladi, vrli, nesretni 
pjesniče hrvatski!« (Vienac, br. 44. od 30. X. 1880., 
str. 723.) 

Još se jednom sjetio Šenoa svog ljubimca u »Viencu« 
(br. 48. od 27. XI. 1880., str. 787.) gdje je donio Jorgo- 
vanićevu sliku, ovom bilješkom: »Uz zadnji pozdrav po¬ 
bratima iz daljine (t. j. uz pjesmu Gjure Arnolda) dono¬ 
simo danas sliku mladoga pjesnika, koga prije ne mnogo 
vremena sprovedosmo do groba. Posvetismo mu prilikom 
smrti nekoliko prijateljskih rieči, na koje se danas iznova 
vraćamo. Smrću Rikarda Jorgovanića izgubi naša bele- 
tristička knjiga jednu od najboljih sila, to će sada na 
njegovu grobu morati priznati i skolastička ćudljivost i 
zavist ovoga ili onoga njegovoga vršnjaka. Jorgovanić je 
pravi pravcati eksemplar pjesničkoga talenta i to pleme¬ 
nitoga talenta, koji je svoje tvorove znao nadahnuti čis¬ 
tom idejom, koj je znao, za koga i za što piše i pjeva. 
Sprema se njegov vjekopis i ocjena njegove radnje, koja 
se odlikuje malom iznimkom originalnošću, živošću, čis¬ 
tim patriotizmom. Čovjeku godi čitat Fliederove stvari, 
i tamne prizore znao je ublaživati svietlom poezije, a živa 
struja sve novih i novih ideja širila se je iz njegovih 
prsiju, dok ga ne skonča smrt. Biti će naša dužnost, da 
za koje vrieme skupimo sve, što je Jorgovanić napisao, 
jer što je raztreseno po listovih, zaboravlja se brzo, pak 
uzto i ime, a ime Rikarda Jorgovanića ne smije se zabo¬ 
raviti, on je zaslužio, da mu ime dobro zapamtimo.« 

Pomenuta pjesma Gjure Arnolda, otisnuta u 
istom broju »Vienca« na str. 775., glasi: 

RIKARDU JORGOVANICU 
I tebe nema više! — Kobni glasi! 

U svietu skoro stajat ću bez druga: 

Života luč se svak čas nekom gasi, 

Da cmija mi bude srdcu tuga. 

Koliko sladkih sprovedosmo trena, 

U selcu izpod sieda Medjeđ-grada; 

A danas mi je: ko da mu je stiena 
Poklopila mu prsa jošte mlada. 

Oh da ti mogu usna mrtve ruže 
Cjelunut bar, ii’ stisnut hladne dlane! 

A1 mrtav sam ti i sam, mrtvi druže, 

Van doma dragog odkad trajem dane. 

Nu hoću, moram! Kad oživim opet, 

U krilo domu, rodu kad se vrnem: 

Na onaj humak gore ću se popet, 

Da manji zdvojno srdcu si prigrnem. 

Oćutit moraš, da uza te bavi 
Raztužen drug iz mladih jošte ljeta; 

Raztužen — ipak sretan, da ti slavi 
U malom domu lovor-vienac cvjeta! 

Gottingen, 5. studenoga 1880. 

»Obzor« (urednik Klement Božić) obećao je Jorgo- 
vanicevu spomenu »posvetiti jos koju rieč«. Nije učinio 
Dana 13. studenoga 1880. zadesio je Zagreb jak potres] 

js zaokupio sve duhove, novine su bile pune viesti o 
toj katastrofi. »Obzor« je tek u božićnjem broju 1880. 
donio 4 pjesmice iz Jorgovanićeve ostavštine. Za godinu 
dana (13. XII. 1881.) umro je i August šenoa, koji je 
toliko volio mladog Rikarda, pa i naumio izdati ili saku¬ 
piti sva mu djela, kako se vidi iz njegova pisanja u 
»Viencu«, pa je sada konačno nastao o Jorgovaniću 
grobni muk. 

Tek ga je Harambašić uzkrisio. Harambašić je još 
kao . dječak stajao pod jakim dojmom Jorgovanićeve 
poezije. Dovoljno je uporediti prvu tiskanu Haramba- 
sicevu pjesmu »Na što piesni?« s Jorgovanićevom »Čemu 
pjesnik?«; dovoljno je pogledati, koje je pjesme Haram¬ 
bašić jos kao momče izpisao u svoj »album«, uporediti 
naslove, ritam, rieči, shemu, da se vidi, koliko mu je Jor- 

govanić bio dragim uzorom; dovoljno je pročitati Ha- 
rambašićevu himnu »Hrvatskoj«, da se sjetimo Jorgova¬ 
nićeve »Domovine« — pa ćemo razumjeti, da je pietet 
prema Jurgovaniću diktirao, da se lati posla oko skuplja¬ 
nja pjesama i redigiranja njihova, premda je Jorgovanić 
bio »obzoraš«, a Harambašić »stekliš«. Tim je veća za¬ 
sluga Harambašićeva, pripada mu svako priznanje i po¬ 
štovanje, što se nije dao zavesti stranačkom strašću, nego 
je izstupio objektivno i prijateljski, premda je Jorgova- 
nića mogao osobno jedva tek površno poznavati. Haram¬ 
bašić je za tisak priredio i Jorgovanićeve pripoviesti, 
koje je izdao antikvar M. F. Strmecki u 4 knjige god.. 
1889.—1891. 

U t. zv. Badalićevoj Hrvatskoj antologiji (Matica 
Hrvatska, 1892.) nalazimo uvrštene tri Jorgovanićeve 
pjesme: Gdje si ti? Domovini i Na zabavi, a u t. zv. Kom- 
bolovoj Antologiji novije hrvatske lirike (Minerva, 1934.) 
također tri pjesme: Suza, U tihoj driemajućoj noći i Noć. 

Jorgovanićev književni rad u stihu i prozi izlazio je 
osim u »Viencu« još u »Hrvatskoj Lipi« (koja je živjela 
samo godinu dana, 1875., a uređivali su ju Dragutin Ja- 
gić i Vjekoslav Klaić), u almanacima »Velebit« i »Hrvat¬ 
ski dom«, a od mjeseca svibnja 1877. javlja se redovito 
u »Obzoru«, stupa u uredništvo tog dnevnika i preuzima 
uređivanje feljtona i kazalištnu kritiku sve do težke bo¬ 
lesti i gotovo do smrti. 

Grlović, govoreći o Jorgovanićevim feljtonima, tvrdi, 
da nimalo glede originalnosti ne zaostaju za Šenoinim, 
»dapače su manje strastni, a više poletni«. Tih je feljtona 
bio napisao toliko, da bi se od njih dala sastaviti debela 
knjiga. Poznato mi je dapače — veli Grlović — da je sve 
te feljtone skupljao i imao namjeru, da ih izda, — no u 
tom mu je bolest i smrt pomrsila račune. Grlović je imao 
pravo. Od tih je feljtona doista nastala omašna knjiga, 
a bila bi još obsežnija, da su u nju — u VI. svezku ovog 
izdanja ukupnih djela Rikarda Jorgovanića — unesene 
kazalištne kritike, koje su morale izostati s razloga: 

1) jer nije posve sigurno, da nije netko drugi pisao nekog 
dana o kazalištu, budući da su sve kritike od reda nepođ- 
pisane, 2) neke su samo kratke notice, koje bi zahtievale 
obširnije tumačenje od samoga teksta, — napokon, glavne 
kazalištne kritike, koje su izašle u podlistu, nalaze se u 
tom svezku. 

Jorgovanić je samo u stihovima kadšto mračan i 
mrk, inače je to veseljak, kako ga spominje prije citirani 
nekadašnji njegov učenik g. Dimitar Mihalović. Feljtoni 
dokazuju, da im je autor pun invencije i humora, i da baš 
nije trpio od tog zacielo prenapornog posla, jer je pisao 
lako i brzo, živahno i uz živu fantaziju, uz osjećaj »mjere«, 
gdje je granica dopuštenoga, a u polemici je duhovit (kad 
se ruga A. Kovačiću i njegovoj »Baruničinoj ljubavi«), 
a oštar kad govoji o Kovačićevoj travestiji »Smrt babe 
Čengićkinje«. Načitan u svjetskoj književnosti, pozna i 
stranu i domaću književnost i ima zrio sud. Nesumnjiv 
je i jak utjecaj Heinea na njegovu ljubavnu poeziju, a 
da je bio zaljubljive naravi, dokazuju imena njegovih 
ideala »crnoga i modroga oka«: Slava, Ema, Gizela, Ma¬ 
rija, Pera — »božica života moga«, pa i sam veli: »tri 
djeve volim«. Njegov je patriotizam snažno i originalno 
izražen ne samo u jednoj pjesmi (v. »Anđeoska suzo«). 

Valja napomenuti, da kao feljtonista gotovo redo¬ 
vito ne podpisuje svojih feljtona u »Obzoru«. Inače skra¬ 
ćuje svoje ime na razne načine. Nekoč se, spočetka, pođ- 
pisivao R. F. Jorgovanić, R. Flider-Jorgovanić, R. F-d-r 
Jorg., R. Fl. Jorg., Jorg., -rg-, a članak o Koturu, u »Hr¬ 
vatskom Domu« podpisuje sa »Žalidrug«, u Hrvatskoj 
Lipi je Vilinčić, u Viencu kadšto P-p-ć, a novelu »Steila 
Raiva« podpisuje sa: X. Tek je u sadržaju urednik odkrio 
pravo ime autora. 

Jorgovanić je osim pjesama i feljtona napisao neko¬ 
liko kraćih i dužih novela i romana, koji su izlazili ovim 
redom: 

Mlinarska djeca, Vienac, 1873., br. 38.-45. 

Divlja djevojka, Vienac 1874., br. 26.-43. 


236 


Ženske suze, Hrvatska Lipa, 1875., br. 1.—7. 

Na jezeru, Hrvatska Lipa, 1875., br. 18.—23. 

Crne niti, Vienac, 1875., br. 27.—40. 

Ljubav na odru, Hrvatski Dom, 1876., str. 
77.-99. 

Žena i ljubovca, Vienac, 1878., br. 10.—29. 

Čovjek bez srde a, Hrvatski Dom, 1878., str. 
33.—61. 

D a d a, Obzor, 1878., br. 287.—300. 

Za jedan časak radosti, Vienac, 1879., br. 
9.-26. 

Gradska i seoska ruža, Obzor, 1880., br. 
42.—50. 

Steila Raiva, Vienac, 1880., br. 28. 

Iz penzionata, Vienac, 1180., br. 29. 

Gavan, Vienac, 1880., br. 38.—42. 

Za osam godina književnog rada to je mnogo, a 
ako pomislimo, da je autor godine 1880. imao tek navrše¬ 
nih 27 godina, reći ćemo, da je to žurno stvaranje ne¬ 
obično, pogotovo kad se uporedi s radom ostalih hrvat¬ 
skih književnika. Što su stvorili drugi hrvatski književ¬ 
nici do svoje 28. godine života? August Šenoa samo 
novelu »Turopoljski top« i »Bliedi mjesec«, Ante Kovačić 
»Barumčinu ljubav«, Draženović »Crtice iz hrvatskog 
života«. Josip Kozarac »Priče djeda Nike«, Kumičić »Slu¬ 
čaj«, Novak »Macu«, Vojnović »Perom i olovkom«, 
Leskovar — ništa, Gjalski — još ništa. A valja iztaknuti, 
da je rekbi konstelacija zviezda oko godine 1880. bila 
vrlo nesklona hrvatskoj književnosti: umiru Lavoslav 
Vukelić (26. III. 1879.), Ladislav Mrazović (30. VIII. 
1881.), Ivica Vončina (20. VII. 1881.), Mirko Turič (30. 
VI. 1879.), Andrija Palmović (10. II. 1882.), Rikarđ 
Jorgovanić (24. X. 1880.) i August Šenoa (13. XII. 
1881.). Kakva bi pustoš bila u hrvatskoj književnosti, da 
je svim književnicima bio određen tako kratak rok života 
kao Jorgovaniću! Kao da ga je sama narav gonila, da 
svom pozivu udovolji čim prije, jer je smrt čekala pred 

vratima. Zadnja Jorgovanićeva pripoviest, »Gavan«, za¬ 
početa širokim zamahom (opis ljetne žege na selu), na¬ 
stavlja se naglim tempom, a dovršuje se gotovo fragmen¬ 
tarno; ta je pripoviest neizrađena i zato, premda zadnja, 
najslabija. 

Antikvarijat M. F. Strmeckoga izdao je osim »Sa¬ 
branih pjesama« (u listopadu 1890.) ova djela Jorgova¬ 
nićeva: Sabrane pripoviesti, I. Crne niti (1889.), II. 
Žena i ljubovca (1880.), III. Za jedan časak 
radosti (1891.), IV. Divlja djevojka (1891.), 
a kasnije u svezčićima: Mlinarska djeca, Stella 
Raiva, Iz penzionata, Gavan, Čovjek bez 
srde a, Ljubav na odru, Ženske suze i Na 
jezeru (1895.). Nije izdao novele što su izašle u 
»Obzoru«: Dada i Gradska i soska ruža. 

Knjižara Kugli u Zagrebu izdala je u svojoj »Hrvat¬ 
skoj biblioteci«: Crne niti (br. 617.—619.) i Ženu i 
1 j u b o v c u (br. 680.—682.). 

Ženske suze izašle su kao 4. svezak »Naše 
biblioteke« (izdavač i odgovorni urednik Dragutin Re- 
bemjak, Zagreb, 1933.) s Jorgovanićevim životopisom, 
prepisanim iz Grlovićeva »Albuma« sa svim pogrješkama. 

Novelu Stella Raiva uvrstio je dr. Slavko Ježić 
u antologiju »Prvi hrvatski pripovjedači iza preporoda 
1850.—1880. (Izdanje Minerve, Zagreb, 1935., str. 153. 
—164.). 

Roman Žena i ljubovca počeo je ponovno iz¬ 
laziti u službenom listu zagrebačke radio-stanice »Radio 
Zagreb« od br. 16. (28. IX. 1940.) do br. 14. (5. IV. 1941.) 
no u tih 29 brojeva izašla su samo 22 poglavlja romana 
(od ukupno 26) i roman bi bio izišao cio, da nije »Radio 
Zagreb« obustavljen s brojem 14. od 5. IV. 1941. 

Prema romanu Žena i ljubovca načinio je Mi- 
lan Ogrizović libretto za operu »M i n k a«. Libretto je 
uglasbio Fran Lhotka, opera se prikazivala 18. HI. 1918. 
Ogrizović je — u interesu scenske radnje — koješta 

izmienio i dodao. (Vidi o tom članak Ant. Dobronića: 
»Minka«, Savremenik, 1918., str. 156.—160.). 

O Jorgovaniću se dosad u hrvatskoj kritici pisalo 
vrlo malo. Povodom izdanja »Sabranih pjesama pisao je 
u karlovačkom »Svjetlu« Harambašićev prijatelj Jovan 
H ranilović: Hrvatska liepa književnost (književno- 
istorijske arabeske posljednjih dvadeset godina); Miro¬ 
slav Hire pisao je »O epici Rikarda Jorgovanića« 
(Prosvjeta, 1912., str. 376.—378.), gdje iztiče: »Čudno 
je i značajno za Jorgovanića, što mu nijedan epsko-lirski 
pjesmotvor nije zadahnuo gradivo iz domaće poviesti. To 
je tim čudnije, što bijaše ljubimcem velikoga Augusta 
Šenoe i što stajaše pod njegovim dojmom. Njegove epsko- 
lirske radnje dišu posve drugim — samostalnim duhom«. 
Zatim je pisao »O slogu Rikarda Jorgovanića« (Narodne 
Novine, 1903., br. 39.) i »O Urici Rikarda Jorgovanića« 
(Obzor, 1904., br. 165.); Mihovil Nikoli ć: »O Ri- 
kardu Jorgovaniću« (Narodne Novine, 1902., br. od 15. 
H.); Branko Vodnik govori u članku o Andriji 
Palmoviću (Savremenik 1907. II., str. 201.) ono, što je 
navedeno u Napomenama uz pjesme u ovom svezku; 
Ante Petravić obširno ocjenjuje Jorgovanićev knji¬ 
ževni rad u Hrvatskoj Reviji g. 1939., str. 298.—304. — 
U zadnje je vrieme napisao o Jorgovaniću obsežan prikaz 
Stanko Gašparović u »Obzoru« (br. 109. od 11. 
V. 1940.) i tjedniku »Radio Zagreb«, br. 15. od 21. IX. 
1940.). On među ostalim vrlo izpravno ocjenjuje Jorgo- 
vanićeve feljtone i izriče potrebu, da bi valjalo napisati 
studiju o Jorgovanićevom feljtonskom djelovanju, što je 
sada — kad su ti feljtoni izašh u VI. svezku ovih djela 
— moguće, dok su prije bili težko pristupni u starim 
godištima »Obzora«. 

O JORGOV ANIĆE VU JEZIKU 


Iz ovdje citiranih Jorgovanićevih pjesama vidimo, da 
on ne mari mnogo za čistoću hrvatskoga jezika, što se 
može izpričati nehajem u pisanju privatnog pisma, niti 
se mnogo obzire na pravopis. Gore je, što su urednici 
»Vienca« i »Hrvatske Lipe« propuštali Jorgovanićeve ger¬ 
manizme, jezičke i gramatičke pogrješke. Harambašić je 
u izdanju Jorgovanićevih pripoviedaka (Strmeckoga) 
mjestimice nastojao prvobitni tekst iz »Vienca« izpraviti, 
a to su činili i drugi urednici i izdavači kasnijih izdanja 
Jorgovanićevih djela. Tako se i u ovom izdanju moralo 
radi same stvari i u interesu čitača ukloniti očite smetnje 
u tekstu i retuširati neke sintaktičke i stilističke omaške, 
ali tako, da se niti u tonu niti u umjetničkom obliku ne 
povriedi nijedna Jorgovanićeva fraza. 

Jezik hrvatskih književnika sedamdesetih godina 19. 
stoljeća pun je danas zastarjelih oblika, koji naročito u 
beletristici djeluju neobično i smetaju, a neki od tih oblika 
nisu nikada ni postojali u živom govornom jeziku. U to 
se vrieme još nisu bili zatrli tragovi jezičke borbe između 
t. zv. riečke (Kurelčeve) i zagrebačke (Veber-Tkalčeviće- 
ve) »škole«, a kaos je povećavao individualni jezik »pra- 
vaša« (naročito Ante Starčevića) i novotarije Trnskoga. 
Trnski n. pr. piše: smičaj — smaknuće, mrtvosrđice — 
apatično, ulik — aleja, napremica — odnošaj, osvjedočaj 
— osvjedočenje, ođskorica — novajlija itd. I stilistika se 
razciepala u političke stranke, pravašku i narodnjačku, 
a nijedna od tih nije bila narodna, nego izvještačena i 
danas nama nesamo neobična, nego i tuđa, jer nikada 
nije bila živa. 

Jorgovanić nije valjano poznavao živi štokavski go¬ 
vor, kojim je pisao, jer je bio odgojen kod kuće njemačkim 
jezikom, u školi hrvatskom kaotičnom Veber-Kurelčevom 
mješavinom, u Zagrebu je govorio kajkavskim narječjem 

— tek je kao informator u Slavoniji čuo čist štokavski 
govor na selu, no i taj mu kvare arhaički oblici (bludih 
šumnimi ulicami Rima), sintaksa mu je nehrvatska, lek- 
sikalno blago prilično oskudno, prečesto upotrebljava lične 
zamjenice po njemačkom uzoru, glagole meće redovito na 
kraj rečenice, refleksivnu česticu s e stavlja na krivo 
mjesto, perfekte piše bez čestice je isu, aoriste — gdje 
im nema mjesta (kao i svi tadašnji pisci). Kako sve te 
mane nisu samo Jorgovanićeve, nego ih imaju i drugi 
njemu suvremeni književnici, vrieđno je donieti mali 
rječnik, koji će nam dati sliku, kako se književni jezik 
mienja, a pogotovo: kako su imali težku borbu književ¬ 
nici štokavci da prodru s čistim narodnim govorom, a 
isto tako koliku su muku mučili kajkavci književnici, koji 
su — odrekavši se svog narječja — morali zaboraviti 
vještački jezik dotadašnje književnosti i prilagoditi se 
živoj štokavštini. 


banuti u plač 
birbanje 
crv . . 

čežnja 
dječarija 
drhtaj 
glibovi (očni 
gost inja 
groziti 
grožnja . 
guraj 
guščina pasti 
hlad . . 


izmir 

ka vn jača 

kazati 

kazivati 

kucaj 

kućiš 


Iječitba 
mašina 
miena 
moliti 
mrčiti se 
naperiti oči 


briznuti u plač 

verbovanje 

glista 

čežnja 

djetinjarija 

drhtanje 

udubine 

gošća 

prietiti 

prietnja 

guranje 

guščarica 

hladnoća 

izmirenje 

šalica za kavu 

pokazati 

pokazivati 

kucanje 

kočijaš 

liečenje 

mahovina 

promjena 

prositi 

mrštiti se 

uperiti oči 


6 


16 

napršnjak 

navjestba 

neuđoblje 

noćleg . . 

obljubiti 

ođvaditi se 

okno . . 

okupovati 

oproštaj 

oženiti 

podati . . 

pokretaj 

pomilati se 

pomoranin . 

ponajpače 

popinjati se 

popostati 

popratiti 

postići . . 

posuti vodom 

poučati 

pouzdano 

povjerljiv 

pozirati 

pozor . . 

pozorište 

priečka 

priezor 

priznaja 

prosljedovati 

prošnja 

razčarati 

razkoš . . 

razmatrati 

razpitati se 

risar . . 

rozgot . . 

shvatiti 

slaštice 

slonik . . 

slonilo . . 

sprieeka 

staklenica 

stepenice 

stidno 

stiskivati 


naprstak 

navještaj 

neudobnost 

noćište 

zavoljeti 

odviknuti se 

prozor 

okupirati 

oprost oproštenje 

uzeti za ženu; udati 

dati 

pokret 

pomaljati se 

mornar 

naročito 

penjati se 

zastati 

odpratiti 

stići 

politi 

poučavati 

povjerljivo 

pouzdan 

promatrati, gledati 
pozornost 

pozornica, kazalište, prizor 

zapreka 

prezir 

priznanje 

progoniti 

molba 

razočarati 

užitak, naslada 

promatrati 

upitati 

risač 

grohot 

prihvatiti, uzeti 

slastice 

naslon 

naslon 

zapreka 

staklenik 

ljestve 

stidljivo 

stiskati 


sumor. sumornost 

šuštati. zastati 

sve isto . svejedno 

štogod. nešto 

the . čaj 

tjeskoba . stega 

turoba. tjeskoba 

umoliti. zamoliti 

umoren . umoran 

uporaviti. primieniti 

upoznati . prepoznati 

utisak stope u sniegu . . . otisak stope 

uzbuna. uzbuđenje 

užinac. uže 

zagledati. ugledati 

zametnik. začetnik 

zanieće .•. zanos 


Evo nekoliko germanizama: On mora da pita prvog 
boljeg (den ersten besten). Ja sam vas upoznao po vanj¬ 
skom sjaju (Schein). S jednoga stolca (auf einen Sitz). 
Ivana te daje pozdravit (lasst dich griissen). On ju čini 
opreznom na... (er macht sie aufmerksam). Gumbi su 
nam izašli (augegangen). Ide mu dobro (es geht ihm 
gut). Van je! (es ist aus!). 

Jorgovanić u deklinaciji i konjugaciji piše kadšto 
koješta: Ptice pršaju. Stolcevi. Gostovi. Konjevi. Sa pseti 
(sa psima). Zalievajući se žučem. Kolibe se nizaju. Bera- 
čice se veraju po vinogradu. Oni prišapćivaju. Namigi- 
vaju. Svlađivati. Ozeben (ozebao). Sjedši. On se izpričaje. 
Vi dozvoljujete. Prema čedan piše: hćio, hćela, doćeriva- 
nje, poćera. Tako ljudi misliše. Padnuše. Kao dva vala, 
koja su se sastala usred mora, dotekla s protivnih obala. 
Pravo rekši. Prema vratam. Za kumčeti (za kumčad). U 
njezinih očiju (u njezinim očima). Slikati — sličem, sli- 
češ, sliče ... 

Svi tadašnji književnici izbjegavaju upitnu česticu 
»zar?«. Tako Jorgovanić piše: Je li to nije grjehota? Isto 
tako im je tuđa upotreba »čim«: Jedva da je gospođa 
digla žlicu... kad se u dvorištu zaori glas. Jedva da 
kažem dvie tri rieči, a ti već... 

Zamjenice tko i koji pobrkala je ciela tadašnja 
književna generacija. Jezerce, komu na dnu počivaju .. 

— Takvih primjera ima bezbroj: koga mjesto kojega, 
komu mjesto kojemu. 

Jorgovanić je pisao brzo, jer je pisao mnogo. Nije 
samo njegova krivnja, da nalazimo stilističke nerazumlji¬ 
vosti, pobrkanosti uz pogrješke, koje ne bi nijedan iole 
savjestan korektor smio dati u štampu bez izpravka. 
Nije li smiešno, da se »Miroslav tiho na prstima nož¬ 
nim (!) prišuljao pred Renatinu sliku«? Mene je i vas 
postigla jednaka nesreća. Marija pogleda poput su- 
našca ubjegla mraku oblaka. I posegne svojom za Sofiji- 
nom rukom (čemu to: »svojom«?). Evo, iz ove ću se 
kubure ubiti! vikao je držeći kuburu nad glavu, koju(!) 
izvadi iz džepa. — Takva su mjesta riedka, no ako pisca 
izpričava brzina rada, za urednika nema izprike. Ovakva 
mjesta morala su se retuširati. Autor je često mislio 
njemački (u »Divljoj djevojci« slavulj je ženskoga roda 

— d i e Nachtigall), ali ipak ima jedna rieč u »Mlinarskoj 
djeci« (str. 30.), za koju ni Akademijin rječnik ne zna, 
kojega je roda. To je imenica o b a r. »Netko ga traži 
na obaru«. Dakle je roda mužkoga, a znači: oblast. 


244 


JORGOVANIĆEVA PISMA ZARUČNICI 


Sretnim je slučajem sačuvano 11 Jorgovanićevih pi¬ 
sama, upućenih njegovoj ljubavi, kasnije ženi, Tonki Ma- 
čuka. Pisma se nalaze pohranjena kod njihove kćeri Ivke, 
koja je Ijubezno dopustila da se pisma objelodane, ne 
nalazeći u tim listovima, premda su vrlo intimna, ništa, 
što bi vrieđalo uspomenu njezina otca ili majke, a naj¬ 
manje javnu ćudorednost. Naprotiv, ta su pisma jedan 
dokaz više, kako je Jorgovanić u plemenitosti svojoj znao 
pregarati svoje težke boli duševne i tjelesne, kad je morao 
podnieti strašnu amputaciju desne noge iznad koljena. 

Jedno od ovih pisama nije podpuno, svršetak mu se 
izgubio. Pisma nisu datirana, osim jednoga, no sva su iz 
godine 1879,. što se vidi po sadržaju, naročito kad spo- 
minjle premieru opere »Afrikanka« (ta je bila 8. XI. 
1879.) i svoj članak »žohar u uhu liepe gospoje« (izišao 
u »Obzoru« 25. i 26. IX. 1879.). Možda kronoložki nisu 
ova pisma posve točno poredana. Objavljena su bez ikakve 
promjene, dakle i bez bilo kakvih izpravaka pravopisa 
ili interpunkcije. 


I 


Mlinovi 13. lipnja. 


Dragi zvonček! 

Lane nismo bili zajedno na tvoj imendan, ljetos opet 
nismo. Lane sam bio na taj dan neizrecivo nesretan, ljetos 
sam neizrecivo sretan, što ti mogu poželiti raj na tome 
svietu, u kom bi do viek vieka htio ostati tvoj Adam. Još 
jedno da ti kažem, da ti se zahvalim na tvoj imendan 
za sve one zlatne časove, koje sam sproveo u tvom druš¬ 
tvu, a koje je tvoja angjeoska milota i dobrota zaodjela 
takvim čarom, da ih brojim medju najsretnije trenutke 
moga života. 

Primi ove jednostavne al pune sadržaja rieči onom 
ljubavi, kojom si ti dosada od mene primala dobro i zlo, 

i znaj da mi vazda duša boravi uz tebe, bila mi ti daleko 

ii blizu. Kad te budu danas nazdravili sa mnom, a ti si 
prihvatila čašu, da se kucneš... pazi! ... u onaj par 
poljubio te je moj duh u ta tvoja ljubezna ustašca tiho 
... tiho, da toga nitko opaziti neće, al će tvoje srdce 
oćutiti. 

Zlatni moj zvonček htio sam ti kupiti liep molitvenik 
za imendan, al mi se nijedan pravo nedopada od onih, 
koje su mi poslali van, a bila bi šteta, da ti kupim nešto, 
što se možda i tebi dopalo nebi. Strpi se s toga do sutra. 

Danas idemo mi mlinari Kovačiću na objed, gdje 
ćemo valjda do večera ostati. Kad budemo pri objedu i 
kucali punimi čašami, ja ću si tebe tako živahno pred¬ 
staviti, da će mi čisto vruće postati... Medjutim će šap- 
tati moje goruće usnice, da bog poživi, sretnu — zdravu 
i veselu moju zlatnu cif rastu Tončiku! (a da sama 
neživi, bog ju poživi s njenim grdim Rikićem!). 

II 

Mlinovi, četvrtak. 
Draga mačkica, srebrni zvonček 
Bela roža i zločesti Tonček! 

Malo prije donio mi je iz grada služnik tvoja dva 
pisma, koja bi već možda predusreo kojim pismom, da 
sam znao tvoju adresu. Od ponedjelka pada ovdje kiša, 
a pokaže li se malo sunce, umah je za njim hajka od 
oblaka. S toga i nema od ponedjelka u jutro nikoga k 
meni van, pa si sad možeš misliti, kako li se divno za¬ 
bavljam, da od zabave tako zievam, da me nećeš pre¬ 
poznati kad se vratiš, jer ću imati a la Peternek usta od 
uha do uha. Sad si možeš misliti koliko na tebe mislim, 
da me svaka sitna stvarca tebe sjeća, i bog zna nepada 
li i u Karlovcu toliko kiše od onih mojih silnih uzdaha, 
što ih za tobom šaljem. Koj put, kad sam onako sam 

kao mis u mokroj rupi, mislim si, pošto je išla mačkica u 
Karlovac? Nebi li bilo spametnije, da je ovdje ostala i da 
je sada pri meni, da me zabavlja, da mi čita, da me 
šmajhla, ljubi i grli onako ljubezno, kako to samo ona 

zna -Kako vidiš, ja sam još uviek mudar ko što 

sam bio. Nu drago mi je, kad si već u Karlovcu, da si 
dobre volje, o čem me tvoja dva pisma podpunoma uvje¬ 
ravaju, jer od same objesti neznaš, kakve bi sve vicove 
pravila i kako bi me podražila. Čekaj ti, čekaj! šali se 
ti samo i ljubakaj s tako dva mlada momka, koji skupa 
jedva 100 godina imađu. Medjutim sumnjam, da si ti nji¬ 
hove godine manje napravila, samo da cifrastije bude i 
da se više bojim. Dobro, dobro — imam ja i u Karlovcu 
špijune, koji će najednoč mačku uloviti, kad je mislila 
prevariti miša ili štakora bolje rekuć. Za miša sam ipak 
prevelik. U skrajnjem slučaju idem u Mariju Bistričku 
— a onda sbogom sviete! Drago mi je, da se mtsr dobro 
ponaša; svaki čas dolazi mi na pamet. Poznaju li ga 
tamo ljudi? U nedjelju prespavali su kod nas Kišpatić i 
Štefinović. Kišpatić mi je pripovieđao, da si kod njega 
bila visitu napraviti prije odlazka s Helenom. 

Ah, majka božja bistrička, pak se sprema na kišu, 
da sam barem kakva trava, da od toga nešto imam. Rado 
bi ti pisao nešto nova, al ništa neznam. Prekjučer sam 
izpustio kukavicu, nek se sama hrani, al sirota cvilila 
je toliko po vrtu, da me je srdce zabolilo, pa sam ju htio 
uloviti, al ona — nedaj blizu. Danas sam ju ipak ulovio 
i hranim ju opet otčinskom brigom. Već sam se tako na¬ 
učio na ladanje, da i ne mislim više na grad. Valjda me 
još dugo ne bude onamo, a od rendez-vousa-a u Karlovcu 
takodjer nebude ništa jer ti ondje nebi mogla dugo izo¬ 
stati sama, a za sat nije vrieđno. Tim ćemo se radje 
vidjeti ovdje, ta nećeš vječno ostati u Karlovcu. Drago 
moje srdce veseli se samo i raduj, koliko možeš, baš ti 
to priuštim. Liepše bi dakako bilo, da se skupa radujemo, 
al kad nemože biti — šta — mi smo uviek skupa, i meni 
se sad čini, da mačkica stoji iza mene i da čita, što pišem. 

Ja se u to naglo okrenem i skušujem ju tak strašno, aa 
ju Karlovčani pitaju, kaj su tak črleni frajlica? Ovaj list 
zapečaćen je gorućimi poljubci, koji idu tvoje srce, usne 
i ručice i mtsra. 

S bogom dušo, tvoj do groba Rikić 

III 

Šestine, petak 1879. 

Gospodjice! 

Dakle da znate! Vi tražite da Vam otvoreno pišem 

— neka. Kazat ću Vam sve po želji. Znajte dakle, da Vas 
slutnja nije prevarila, da ste dobro pogodili skrivenu 
ironiju u mojem zadnjem pismu. Ja sam se samo šalio 
s Vami, zabavljao se, da mi kraći bude čas, kako je to 
običaj u mladih ljudi, i ja nisam taj grieh izmislio, niti će 
on sa mnom umrieti. On je tako star, kako je stara žen¬ 
ska povjerljivost, koja se namah predaje prvomu na- 
pastniku, nu sad je vrieme, da istinu kažem, da neigram 
više ulogu, koja se nepristoji čestitu čovjeku. Pa ipak ja 
s am Vas ljubio, i ako ne mjesec, a to barem dan, sat — 
čas. U trenu moje prama Vama, gospodjice, planule lju¬ 
bavi, odao sam Vam posve dušu i srce, i nisam mislio na 
drugo, no izdahnuti sladko u Vašem zagrljaju. A što na 

to Vi?-Vi me još u zgodan čas sami sjetiste, što 

radim — Vi — nu o takovih stvarih težko se piše, i ja 
ću najbolje učiniti, ako ovdje prekinem. Znajte dakle, 
da vas odsada mrzim, prem znam, da Vam nije mnogo 
do toga stalo, da ću Vam se svuda ugibati, kad se naše 
oči slučajno sukobile budu, ja ću prvi poniknuti, i budem 
li zakasnio, ljutit ću se osam dana na sebe. Evo Vam sve 

— to je moja duša, puna pokajanja za ono, što sam prema 
Vam i sebi sagriešio. Moleć Vas stoput oprošten ja za ne- 
popravive griehe, ostajem 

Vaš 

Ipsilontović 

Tonka Mačuka, Jorgovanićeva zaručnica 









Moj dragi, ljubljeni, zlatni Zvonček! 

Vidim te pred sobom, kako čitaš gornje redke; i oni 
tvoji dragi čuperci na čelu dižu se u vis od srditosti. Ti 
mrmljaš — tepac — nevaljalac — varalica — i bog zna, 
šta još, i gužvaš već unapred ovaj nevini papir razjare- 
nimi tvojimi, al meni vazda toli dragim! prstići. A čemu 
sam to pisao? Kazat ću ti namah. Ti mi se groziš u svom 
pismu, da ćeš me za moje zadnje po tvom sudu vrlo 
»zweideutig« pismo kazniti poljubcem. Kad sam to pro¬ 
čitao, dosjetim se namah. Aha, rekoh si, sad ćeš napisati 
jedno grozomorno pismo, na koje neće ona moći inače, 
no sa sto poljubaca tebe kazniti. Da bog da, da mi ovo 
lukavo poduzeće za rukom pod je! Je V te, pismo zaslužuje 
kazan, i to strašnu kazan. Kad bih bio vrag, nebih ga 
mogao bolje napisati. Dodji dakle, moje zlatno golubče, 
dodji i pogledaj me barem — i ja ću biti — sretan. 
Vidiš, ja nemogu pravo vjerovati, da baš nikad ne bi 
mogla k meni doći, a kad dodješ, izabereš nesrećom baš 
taka\ r dan, kad me nije kod kuće. Ja bi rado s tobom 
(kraj pisma fali). 

IV 

Šestine — bog zna kojega. 

Dragi gosponek Zvonček! 

A prosim ih čuju kaj oni delaju? Ja se njih vsaki dan 
nadjam, gledim desno, levo i napoprečki, ali njih z nikoje 
strane ni. Ili su već čisto pozabili na mene, ili su obete- 
žali na srcu, ili im se predaleko vidi do mene dojti, ili 
imaju preveć posla, ili Studiraju kakvu veliku huncmuta- 
riju, ili se gdo v njihovom rodu ženi, ih se morebiti oni 
ženiju, iliti kak se bole po horvacki veli: vdavaju zamuž. 
Ce je ovo zadnje, onda bi me barem mogli pozvati na 
svatbu, ali da ovak nikakvoga glasa od sebe nedaju, to 
verek ni lepo. Će rado gleđiju lepe frajlice, onda to mo¬ 
re ju i pri meni, kajti vsaki čas nekuliko njih k meni dojđe, 
da mi se čudiju, kak dobro zgledim. Medtem toga če pak 
nebi rado nikoga pri meni zestali, nek se nikaj nebojiju, 

ja bum vre tak napravila, da nigdo nedojde. Bum v kratko 
dala povedati, da me ni doma. Nu ja bi skorom kakti po- 
vedala da om samo zbog toga nedojde ju, kajti ćeli dan 
za trajhcami bežiju. Pak napokonec konca — i ja sem 
jos frajlica, pa če nis bog zna kak feš i fajn, itak se 
nadjam još kakvoga takvoga muža dobiti. Mi ženske itak 
brez muža nemremo nikud nikam. Kaj se toga punktuša 
dovtiče, to im je v Šestinah jako fad. Ovde im je vse 

pozenjeno, kaj je mužkoga roda, jedino mladi grofi _ 

al om znaju, kakvi su im to ludi, samo kaj bi z nas žen¬ 
ska* 1 norca delali i v sramotu nas zapelavali, a kad človek 
jenput zgubi dober glas, onda mu ga niti sveti otec papa 
v Rimu nemre već povrnuti. Je, tak je poveđal naš ple- 
banus, a kaj on veli, to im je živa istina, još više, kaj veli 
njegova kuharica, a on negovori drugo, neg kaj ona oče. 

Tak je tak. A kaj sem štela reci? — Nu vidi ju već 
sem pozabila. Je rihtik, da naj mi pišeju, kaj misliju i 
kaj delaju i kad buju došli, i če imaju dober apetit ili 
ne, če dobro spiju, i kaj senjaju, je li im je cipela tesna 
ih m i vnogo toga drugoga još, kaj netrebam povedati. 
Naj mi za boga pišeju pod ovom adressom — (ime moje) 
Šestine, kod Zagreba. Tak dobim pismo ma¬ 
hom, kajti svaki dan negdo ide na poštu. Onda naj mi 
još lepo pozđraviju Linčeka, Helenčeka i Falerčekicu, i 
vsakoga kaj za mene pita, sve kanonikuše, prevendare i 
kapelane, pandure, studente i soldate, z jednom rečjum 
ćeli varoš dam pozdraviti. Za to naj ideju na turen sv. 
Krala i naj z njega glasno zakričiju: vse vas lepo po- 
zdravla šestinska 

Rikica. 

S. Naj nezameriju, kaj im nis pisala na brifpapiru 
ali pri nas v Šestinah tak malo ludih pisati zna, da naši’ 
trgovci te robe neđržiju. Da me ni sram kakti žensku, 
ja bi jos pripisala, da im dam ruku kušnuti, ali tak ne- 
smem. Kaj bi si oni mislili od mene! Rekli bi: nu ta je 
cura zanorena v^ mene, pak bi to v ćelom varošu pripo- 
vedali. Takvi već jesu mužkarci, da im bog nedaj zla_ 

ili dobroga sem štela reći. Vidiju kak dojdem na mužkarce 
govoriti, mam mi se jezik plete, a ipak je moje srce tak 
čisto devičansko, kak jedna rožica, kaj se još ni razcvela. 
Tak kak smo rekli, naj mi mahom odpišeju, đrugač se 
bum strahovito dugo srdila na njih, a oni znaju kak dugo 
moja srditost traje. 

Još jenput sbogom dragi moj dušek Zvonček. 

V 

Po onom duhu, kaj vu meni vlada, — (al ne misli 
zato, drago dete, da imam zločestu duhu) — znano mi je 
sve, kak se koje božje stvorenje na zemlji i pod zemljom 
vlada i kaj na srcu nosi. Dobre mi je nagraditi — zlo¬ 
česte kazniti. Ti spadaš na tvoju sreću med prve i zato 
primi moj blagoslov i ovaj neznatni dar. Na drugom svetu 
čeka te vekši. Krampus zritavajući se mimo tvoje hiže, 
štel je triput k tebi skočiti, al ja sem poveda: ne! 

Moli se bogu i misli na 

sv. Nikolu. 


VI 


Beč, nedjelja. 


Draga rožica! 

Hvatam zgodu, da ti pišem odavle, kako sam ti obe¬ 
ćao. Ja sam sretno dospio u Beč i nalazim se ovdje vrlo 
dobro. Jučer sam bio u dvorskoj operi i slušao Hugenote. 
Inače lumpamo svaku noć do druge po ponoći, te sam 
već čisto skrušen radi silnih novaca, koje sam potrošio. 
Nu samo da sam polučio svrhu, radi koje sam došao 
ovamo. Ja ću za tri tjedna dobiti nogu, od koje se neđa 
pomišljati bolja. Ostanak moje noge tako je jak, da ću 
moći po uvjeravanju bandažiste vrlo lahko hodati, a to je 
glavna stvar. 

Vrieme je ovdje liepo, al je svakako liepše u Zagrebu, 
kad mi tvoje oči sjaju. Ljudi su ovdje vrlo ljubezni, al ti 

si još daleko ljubeznija. Ovdje ima mnogo liepa cvieća, 
osobito ruža, koje liepe djevojčice okolo nose, al meni se 
samo u toliko dopadaju, u koliko me sjećaju na tvoja 
ustašca. 

Kako vidiš iz toga, ja bi već rado bio u Zagrebu, da 
se divim tvojim očima i ustam, a da uživam tvoju ljubez- 
nost. Baš sada zvoni na pozdravljenje, i to me sjeća na 
zvončeka, Bog zna zvoni li i on sada, i ako zvoni, zvoni li 
onomu, koj ga tako rado čuje, i koji je tako daleko od 
njega. 

Ja dolazim valjda u sriedu u jutro u Zagreb, dakle 
mi nemoj pisati. 

Sad moram brzo u kavanu, gdje me čekaju prijatelji; 
a da ti više nepišem, krivo je pero, koje je takva propa¬ 
lica, (dalje precrtano). 

Što sam ovdje napisao pripoviedat ću ti rad je sam, 
jer se bojim, da bi to pismo došlo komu u ruke. Nadam 
se, da ćemo se u brzo vidjeti, meni je još danas težko, što 
smo se morali tako iznebuha razstati. 

Primi dakle moje srce u ovom pismu i ne zaboravi na 
mene, koji i nesanja ako nesanja o tebi. 

Rikard 


VII 

Zagreb, srieda na večer. 

Draga rožica! 

Ja sam danas prispio u 9 1 / 2 u Zagreb — pogodi s kim 

-s-s-s-s -Kukićem — Ne trebam ti reći, da sam 

cielim putem mislio na tebe, a kud kamo više, kad zadjoh 
u Zagreb. Namah sam se uselio u moj stan, pohodio sve 
znance u toj kući, a posljepodne pošao na novih štakah 
k palencegerom. U večer šetao sam se ilicom. Zrinjskim 
trgom, pohodio dr. Kršnjavija, dok se opet nepovratih 
kući, gdje namah sjedoh za stol, da ti javim moj dolazak. 
Nadam se, da si primila moje pismo iz Beča, a još se više 
nadam, da ćeš mi štogod pisati, budući tako nesreća hoće, 

da se nemožemo sastati. Ja ću po svoj prilici, čim prvi put 
bude Afrikanka, doći u tejater. Tamo ćemo se vidjeti, a 
ti znaš, gdje ćemo se doskora sastati. Ja gorim od želje, 
da te poljubim, oh, čuvaj se, kako ću te poljubiti — od 
tvojih sladkih usnica neće ništa preostati, nego li brčići. 
Za sada moramo ostati na pisanju. Piši mi dakle namah, 
mnogo što ti god na pamet pane, meni će biti sve drago, 
što mi godjer pisala budeš. Piši mi, kak se je zvonček 
vlada! za moga boravka u Beču, kaj je vendar premišlja- 

val i kak mu ide- 

Adressa R. F. 

Zagreb 

Nikolićeva, ulica, Koturova kuća I. kat, s pismi gdje 
Schiller. 

Kaj se mene dovtiče, to se nemrem potužiti. Za mene 
nastaje vreme ozbiljna rada, ja ću sada svaki dan učiti 
više od 6 sati, da što prije položim izpit, kojega sam već 
davno mogao imati za ledji, da nis tako komoden človak. 
Eigentlich je i moja nesreća dosta tomu kriva, nu sad se 
nebum tužil na ono, kaj je još gorše moglo ziti. Dragi 
gubček, ja bi ti večeras još puno toga pisal, naime od mo¬ 
jega srca, a to je velika pripovest, al se moram rano leći 
u krevet, jer sam umoran od puta. Kad se odmorim i kad 
đobim nogu, mi ćemo svakako plesati šnelpolku. Ah, da 
bog da, pa da od tebe noćas sanjam 
lahku noć tvoj Rikić 

VIII 

Zlatni moj zvonček! 

Ako imaš vremena, dodji molim te liepo, danas u 
nedjelju k meni u špital. Kod mene neće nikoga biti. 
Čekam te od pol dvanaeste prije podne, nu ako bi radje 
došla poslije podne poruči mi ili mi ostavi karticu kod 
portiera. Ljubeći te dušom, punom žarke ljubavi za tebe, 
ostajem tvoj 

Rikardo 

Ako nenadješ nikoga, s kim bi došla, dodji sama, ja 
bi se toli rado s tobom razgovarao onako od srca. 

IX 

Zagreb, ponedjeljak poslije podne! 

Zlatni Mačkec! 

Budući me jučer nisi pohodila, ja sam se tako ža¬ 
lostio, da sam dobio »Herzklopfen« i zbog toga, i dugoga 
časa, i strašnoga blata, i grozne kiše danas poslije podne 
opet došao u Zagreb — u bolnicu, gdje ću možda tako 
dugo ostati, dok ne bude ljepše vrieme. Milo bi mi bilo 
radi hercklopfena da me hoćeš pohoditi ovdje, naime u 
bolnici. Šenirati se netrebaš niš, samo kad dodješ, pitaj 
gdji je gospon F. Ja sad naime imam drugu sobu, jer je 
moju zauzeo Weingerl. Dodji, ako boga znaš, skoro, jer 
će mi inače srce puknuti od žalosti, a to bi bilo škoda, nu 
ako ti nije stalo do mog srca, onda nek pukne-Ah! 

Rikardo 

X 

Zagreb, bolnica, sriedu u večer 

Draga rožica! 

Nu jedva jednoč dobio sam glasa o tebi, kad sam već 
mislio, da je medju nama puklo ledeno more, u kojem se 
ljubeća srca smrzavaju ... Pisao sam ti u nedjelju, pisao 
ponedjeljak, ti me niti pohodi, niti mi piša, da bi jedan 
redak. Ja sam dugo razmišljao, što će tomu biti uzrok; 
nisam li te možda u petak uvriedio, (što nedaj bog da se 
ikada zbude, ta zašto da ja tebe vriedjam, kojoj svako 
dobro želim, koju tako iskreno ljubim, kojoj sam posve 
odao moje tužno srce!) pa onda sam dalje mislio i došao 
do sliedećega zaključka: da me ti više nevoliš, dočim ne¬ 
ćeš za mene žrtvovati pet časova, da napišeš jedan redak. 
Na toj sam misli šuštao i nisam htio dalje o tom misliti, 
i znao sam samo jedno, da ti neću više nikada pisati, da 


254 


ću te gledati samo kao davnu moju prijateljicu. Pa ipak, 
ja sam nakanio bio napisati tebi još mnogo listova, punih 
poezije i ljubavi... i ja sam strašno žalio, da to ne- 
bude... Srećom dodje jutros tvoj listić, te me barem 
donekle utješi, obečavajuć mi, da ćeš sutra, u četvrtak 
k meni doći. Dodji, biela moja rožica, ja te očekujem ne¬ 
strpljivim srcem, koje će biti tek onda opet sretno, kad 
prestupiš prag moje sobe, dodji i pošmahlaj me malko, 
jer sam danas dobio strašnoga pucera od gospoje Von- 
činke radi »Žohara«, a očekuje me još jedan veći od Vim- 
bergerice, a najveći od Pajanovićevih.... Cisto sam 
dešperatan. Svi ti hoće, da sam se samo norca iz njih na¬ 
pravih O, moja Tonkica, nemoj nikada pisati feljtone, to 
ti je vražji posao! Zbilja radi moje sobe. Ja ti dakle sada 
stojim u sobi polak moje prijašnje. Na vratih stoji napi- 
samo Dr. Hovanitzky, kojega sad nema ovdje, jer je oti¬ 
šao za dobrovoljca u Pulj. Dakle pamti, prva lieva 
soba od moje prijašnje. Ja ću te čekati već od 
tri četvrta na četiri, te ćeš me valjda i na prozoru vidjeti, 
a kod mene neće nikoga biti, niti će tkogod doći. Kad 
odeš, odvezti ću se, bude li malko prilično vrieme na fia- 
keru u Šestine. Bude li ružno vrieme, ostati ću možda još 
ovdje. Ti nemaš pojma kako mi je dugočasno pri ovakvom 
vremenu kod kuće. Nezaboravi pitati g. Sajevićku radi 
zabave kod mene, medjutim ja sam joj već pisao. A sada 
s bogom zločesti zvonček, koj me toliko žalosti, i popravi 
se skoro, ako se u obće tako zločesti zvončeki popraviti 
dadu. Ja jako sumnjam. Pitaš me, kako se ovdje zabav¬ 
ljam? — vrlo dobro. Po to sam i došao ovamo. Potanko o 
tom sutra. Nadam se, da ćeš me sutra poljubiti opet 
jednoč, a nisi me već toli dugo, strašno dugo poljubila, a 
ipak su tvoji poljubci moj život. Pravo čudo da sam još 
na životu. Ah, ti tvoji poljubci, ti su extrafein, kao da 
stopiš med i šampanjer. i da u tom utopiš jednoga ma¬ 
loga angjela ili tako nekako. Prispodoba baš nije uspjela, 
tvoji su poljubci svakako neizmjerno bolji od te prispo¬ 
dobe, nu kad čovjeka tako razžaloste — onda već i na 

prispodobe zaboravi. Nu čekaj samo, sutra buš dobila i 
maloga špotanca od mene, i ako baš nebu tak huci, kak 
je bil Voneinkin, ipak će te ugrizti za obraziće, koje bog 
sačuvao vazda tako liepe i drage, kako su sada. 

Baš ti nebum ovu stranu do kraja napisal, preveć si 
me razžalostila, zato ti već na pol strane kažem sretno 
i ja te ljubim do vieka 

Tvoj Rikardo 
XI 


Četvrtak — popodne. 

Nisam imao zgode, da list napisan tebi sinoć predam, 
a po drugom ga opet nisam htio predati, i tako mu danas 
dodajem ovaj listić, koj ti neka svjedoči, kako te nikad 
nezaboravljam. Bude li u subotu Afrikanka, doći ću valjda 
u kazalište. Nebude li sutra kiše ili kakve probe, mogli 
bi se sutra vidjeti na Zrinjskom trgu u večer u pol sedam 
sati i to u onom kutu, gdje je kasarna tj. malko niže, gdje 
su vrtovi. Ja ću se sutra svakako ondje šetati. Budeš li 
mogla dodji — ako ne — nema ništa zato. Nu pisati mi, 
nikako nepropusti, da bar nekakav glas o tebi imam. Baš 
mi je tako kao da se već strašno dugo nismo vidjeli, a 
ipak ima tomu tek osam dana, gdje smo se razstali kao 
da nas je vjetar raztjerao. Ako boga znaš, nemoj nikomu 
davati mojih pisama čitati, da ljudi više nebrbljaju, nego 
li nas dva znamo, a to je, da se ljubimo do vieka! Ako te 
tkogod štogod pita za ženitbu, a ti samo reci, da ne znaš 
niš od toga — učini to meni za volju, jer smo inače pro¬ 
pali. Ti nemaš pojma, kako se ljudi za mene brinu, kao 
da si nesmijem ja, već oni, birati koga hoću i koga lju¬ 
bim. Toliko tebi za ravnanje, tebi, koja si mi sve dobro 
na svietu, i koja će mi to ostati i u buduće 

Rikić 

